ওঁ 


জীবন সাধনার পথে 


/ 


সপ্তম সংস্করণ 


লন পূর্ণিমা 


২৩শে আঁবণ-_-১৩৭৫ 


প্রণবমঠ কর্তৃক ৭ স্বামী আন্ম৷ননছ 
সৰ্ব্ব-স্বত্ব সংরক্ষিত | ভারত সেবাশ্রম সঙৰ 


মূল্য-_এক টাকা পঞ্চাশ প. মাত্ৰ--১'৫০ মাত্ৰ 


_ প্রকাশক__ 

স্বামী ত্যাগীশ্বরানন্দ 

২১১, রাসবিহারী এভিনিউ 
বালিগঞ্জ, কলিকাতা-_-১৯ 


কু “es টাও 


ৰ _পুস্তক প্রাপ্তির স্থান _ 
&৬-$2:০52.....ভারত সেবাশ্রম সঙ্ঘ 


6৭1৩০ প্রধান কাৰ্য্যালয়--২১১, রাসবিহারী এভিনিউ, 
বালিগঞ্জ, কলিকাতা_-১৯ 


বাকুড়া সেবাএ্ৰম--কেন্দুয়াডিহি, বাকুড়া এ 
পুকুরিয়! সেবাশ্রম_ পুকুিয়া, ঝাড়গ্রাম 

মালদহ সেবাশ্রম__সাহাপুর, সিউড়ী সেবাশ্রম, সিউড়ী 
গয়া, কাশী, পুরী, নবদ্বীপ, এলাহাবাদ প্রভৃতি তীর্থকেন্্র ৷ 
মহেশ লাইব্ৰেরী--২৷১, শ্যামীচরণ দে ষ্ট্ৰীট, কলিকাতা 
গরু লাইব্ৰেরী--২০৪, কর্ণওয়ালিস ষ্টাট, কলিকাতা 


প্রথম সংস্করণ--৩২০০, দ্বিতীয় সংস্করণ-_৫২০০ 
তৃতীয় সংস্করণ--৫২০০, চতুর্থ সংক্করণ--৩২০০, 
পঞ্চম সংস্করণ--৩১০০, বষ্ঠ সংস্করণ--৩১০০, 
সপ্তম সংস্করণ_ ৩৩০০, 


শ্রীমতী শান্তি নন্দী বি. এ. কর্তৃক 
কিরণ প্রিন্টিং হাউস 

১০নং, ডাঃ কান্তিক বোল ষ্ট্ৰীট, 
কলিকাতা-৯ হইতে মুদ্রিত। 


উৎসর্গ 


এ-দেহের যিনি প্রাণ, 
এই জীবনের যিনি জীবনী-শক্তি ; 
যিনি প্রেরণারূপে অন্তরে থাকিয়া 
জীবন-সাধনার পথে প্রবর্তন করিয়াছেন, 
বুদ্ধিরপে যিনি সর্বদা 
কর্তব্যাকর্তব্য নিদ্ধীরণ করিয়া দিতেছেন, 
বিবেকরূপে প্রতিনিয়ত যিনি 
লক্ষ্যপথে পরিচালনা করিতেছেন ; 
এই জীবনের যিনি ধ্ৰুৱতারা, . জীবন-তরণীর যিনি কাণ্ডারী, 
সেই পরমারাধ্য অন্তর-দেবতা 


শ্্ীশ্রীসজ্ঘনেতার শ্রীচরণে 
জীবন-সাধনার এই অকিঞ্চিৎকর অর্থ্য 


‘জ্ীীবন-সাধন।ৱ পথে’ 


পরম ভক্তিভৱে 
উৎস্থ্ট হইল ৷ 


-_*-_- 


প্রকাশকের নিবেদন 


শীশ্রীসজ্ঘনেতার পরম করুণা ও আশীর্ব্বাদে “জীবন-সাধনাঁর পথে” 
প্রকাশিত হইল । 

সঙ্ঘনেতা শ্রীমদাচার্যদেব লেখককে জীবন-গঠন সম্পর্কে বিভিন্ন সময়ে 
যে মূল্যবান উপদেশ দান করিয়াছেন এবং দৈনন্দিন জীবনের গতিপথে 
সাধনা ও কর্শের অনুভূতি ও অভিজ্ঞতার ভিতর দিয়া লেখকের জীবনে 
তাহার যে জীবন্ত ভাষ্য রচিত হইয়াছে, তাহারই কিয়দংশ দিনলিপি 
হইতে ভাষায় রূপায়িত করিয়া ভারত সেবাশ্রম সজ্ঘের মাসিক মুখপত্র 
“প্রণব” পত্রিকায় প্রকাশিত হয়। তখন কয়েকথাঁনি মাসিক .পত্রিকার 
সম্পাদক সাগ্রহে লেখাগুলি নিজ নিজ পত্রিকায় পুনমুজ্ৰিত করেন এবং 
হুধী, সাধক ও 'প্রণবে'র পাঠকগণের মধ্যেও অনেকেই উহা পুন্তকাকারে 
প্রকাশের জন্য অনুরোধ জানাইতে থাকেন ৷ আমর! তাহাদের আত্তরিক 
আগ্রহে উৎসাহিত হইয়া নানা প্রকার অস্থবিধা সত্বেও “জীবন- 
সাধনার পথে” নাম দিয়া লেখাগুলি প্রকাশে ব্রতী হইলাম। 
জীবন-পথের পথিকগণের পথচলার পক্ষে এই পুস্তিকা কিঞ্চিন্নাত্ৰও 
"সহায়তা করিলে আমরা আমাদের শ্রম সার্থক জ্ঞান করিব। 

“কলিকাতা বিশ্ববিগ্ঠালয়ের ‘রামতন্থ লাহিড়ী অধ্যাপক’ প্রবীণ 

মনীষী ডক্টর শ্ীশ্ীক্মার বন্দ্যোপাধ্যায় মহাশয় স্বতঃপ্রণোদিত হইয়া 
পুস্তকের সারগর্ভ ভূমিকা লিখিয়| দিয়া আমাদিগকে গভীর কৃতজ্ঞতা- 
পাশে আবদ্ধ করিয়াছেন। আমরা শ্রীভগবানের নিকট তাঁহার 
সর্ববাঙ্গীণ কল্যাণ প্রার্থনা করি । ইতি__ 


শীশ্রীদোল-পুর্বিমা } 


১৪ই ফান্তুন, ১৩৫১ সাল প্রকাশক 


দ্বিতীয় সংস্করণের নিবেদন 


্রীতীজ্ঘনেতার অপার কৃপায় “জীবন-সাধনার পথে”্র দ্বিতীয় 
সংস্করণ প্রকাশিত হইল। কিঞ্চিছধিক এক. বংসরের মধ্যেই প্রথম 
সংস্করণটি সম্পূর্ণ নিঃশেষিত হওয়ায় আমরা ইহার দ্বিতীয় সংস্করণ 
প্রকাশে উৎসাহিত হইয়াছি। বর্তমান সংস্করণে কয়েকটা নৃতন প্রবন্ধ 
সংযোজিত হইয়াছে । আশাকরি, প্রথম সংস্করণের হ্যায় এই 
সংস্করণটিকেও সকলে সাদরে গ্রহণ করিবেন। ইতি-_ প্রকাশক 


্রপ্রীদোল পূণিম|--২৩শে ফান্তন, ১৩৫৩ সাল 


তৃতীয় সংস্করণ 


্রপ্রীলজ্ঘ-নেতার আশীৰ্ব্বাদে তৃতীয় সংস্করণ প্রকাশ করা হইল ॥ 
ইহাতে শেষের দিকে পরিশিষ্টে সর্বসাধারণের প্রার্থনার সুবিধার জন্য 
অনুবাদ সহ কয়েকটি প্রার্থনার মন্ত্ৰ সন্নিবিষ্ট হইয়াছে। 

গত বৎসর এপ্রিল মাসে পশ্চিমবঙ্গ সরকারের ডি, পি, আই 
মহোদয় পুস্তকখানাকে ছাত্রছাত্রীদের জন্য অন্থমৌদন এবং বর্তমান বর্ষে 
উচ্চ বিদ্যালয় সমূহের শিক্ষক ও শিক্ষয়িত্রিগণ পাঠ্যরূপে নিৰ্ব্বাচন করায় 
আমরা তাহাদিগকে আত্তরিক ধন্যবাদ জ্ঞাপন করিতেছি। ইতি-- 


পৌষ সংক্ৰান্তি--২৯শে পৌষ, ১৩৫৭ সাল। 


ও 
চতুর্থ সংস্করণের নিবেদন 

রশ্রীপজ্ঘনেতার অহৈতুকী কৃপায় চতুৰ্থ সংস্করণ প্রকাশিত হইল। 
ইহাতে “দিনচর্ধযা” শিরোনামায় জীবন-গঠনের সহায়ক কতিপয় 
নিয়ম নূতন সংযোজিত হইয়াছে। 

বিশেষ আনন্দের বিষয় এই যে, পুস্তকখানা শুধু বাঙ্গালীদেরই সমাদর 
লাভ করে নাই, বাঙ্গালা ভাষাভিজ্ঞ অবাঙ্গালীরাও ইহাকে বিশেষ 
আদরের সহিত গ্রহণ করিয়াছেন। বিহারের প্রবীণ জননায়ক ্ৰীযুত্‌ 
রামপ্রকাশ লালজী ও অন্যান্য অনেকে পুস্তকখান| পাঠ করিয়া আকৃষ্ট 
হন। তাহাদের আন্তরিক আগ্রহ ও অক্লান্ত পরিশ্রমে সম্প্রতি ইহার 
হিন্দী অনুবাদ প্রকাশিত এবং বিশিষ্ট সাহিত্যিক, সাংবাদিক ও 
মনীধীগণ কর্তৃক আদৃত হইয়াছে। এতগ্বাতীত, আর্মেবাবাদের 
প্রসিদ্ধ গুজরাটা দৈনিক ‘সন্দেশ’ পত্রিকায় এই গ্রন্থের অধিকাংশ 
মুদ্রিত হইয়াছে এবং গুজরাটা বন্ধুগণের আগ্রহে সঙ্ৰের স্থরাট কেন্দ্ৰ 
হইতে ইহার গুজরাটা অনুবাদ প্রকাশনেরও বাবস্থা হইতেছে । বিভিন্ন 
রাজ্যের শিক্ষাৱতী মনীষী ও অধ্যাপক অধ্যাপিকাগণ ছাত্রছাত্রীদের 
জীবন-গঠনোদেশ্ে বিভিন্ন বিদ্ধালয়ে পুস্তকখনা পঠন-পাঠনের ব্যাপক 
ব্যবস্থা করিতেছেন। সাধারণ গ্রন্থাগার ও পাঠাগার সমূহে ইহা! 
যত্বের সহিত রক্ষিত হইতেছে । 

আজ স্বাধীন ভারতে ভারতীয় শিক্ষা-সাধনা-সংস্কতি ও আঁদর্শের 
স্থমহান্‌ ভিত্তিতে বলিষ্ঠ মানুষ ও জাতি-গঠনের সহায়করূপে জাতিধৰ্ম্ম 
বৰ্ণ নির্ধিশেষে সৰ্ব্বশৰেণীর মানুষ কৰ্তৃক পুস্তকখানা অধিকতর আগ্রহ ও 
আন্তরিকতার, সহিত গৃহীত ও বহুলভাবে প্রচারিত হউক-_ইহাই 
একান্তিক প্রার্থনা ৷ তাহার ইচ্ছাই পূর্ণ হউক। ইতি-- 


পূর্ণিমা ) 
২৪শে অগ্রহায়ণ, ১৩৬১ সাল। ১ প্রকাশক 


ষষ্ঠ সংস্করণের নিবেদন, 


রীপরীসুজ্ঘ-নেতার মহানাশীর্বাদে ষষ্ঠ সংস্করণ প্রকাশিত হইল। 

এই গ্রন্থ পাঠে বহু ব্যক্তি শোকতাপে শান্তি-সান্বনা ও বিপদাপদে 
উৎসাহ উদ্দীপনা লাভ করিয়াছে, হতাঁশা-নিরাশায় বিপধ্যস্ত তরুণ- 
তরুণী নৃতন আশায় সঞ্জীবিত হইয়া জীবন-সংগ্রামে জয়ী হইয়াছে, 
কত ছাত্র-ছাত্রী সুপ্ত আত্মশক্তির উন্মেষ উদ্বোধনের ফলে শুধু বিগ্ভায়তনের 
পরীক্ষাই নয়-__জীবন-পরীক্ষায়ও কৃতিত্বের সহিত উত্তীর্ণ হইয়াছে। 
বহু প্রাজ্ঞ ব্যক্তি গীতা-চণ্ডী-ভাগবতের সহিত গ্রন্থথানাকে শ্রদ্ধা 
সহকারে নিত্য পাঠ করিতেছেন। কত জনে গ্রন্থকারের সহিত 
সাক্ষাৎপ্করিয়া জীবন-মন্ত্ৰে দীক্ষা! গ্রহণ পূৰ্ব্বক নবজীবন-লাধনায় ব্ৰতী 
হইতেছেন ; কত জনে কত ভাবেই না প্রতিদিন সজ্ঘের নিকট কৃতজ্ঞতা 
স্বীকার করিতেছেন গ্রন্থ প্রচারণার জন্য । জাতি-ধর্ম-বর্ণ-বয়ম 
নির্বিশেষে সমস্ত দেশের সর্বশ্রেণীর মানুষ পুস্তকখানাকে জীবন-পথের 
পাথেয় হিসাবে সমগ্র হৃদয়-মন দিয়া অন্তরের সহিত গ্রহণ করায় ' 
আমরা শ্রী্রীমদাচার্ধাদেবের অপূর্ব কপ! অনুভব করিয়া ধন্য হইতেছি। 

জীবন-গঠনে ব্ৰতী ধর্ম প্রাণ ব্যক্তি মাত্রেই গ্রন্থখানার বহুল প্রচারে 
সহায়তা করিলে কৃতজ্ঞ থাকিব। ইতি-- ৷ ২ 


পৌষ পূর্ণিমা ) EE 


২৪শে পৌধ, ১৩৬৯ 


সপ্তম সংস্করণ 


ব্যগ্টিগত ও সমষ্টিগত কশ্ম ও ধর্মজীবনে__-আচরণ-অহষ্ঠান-বাবহার- 
ক্ষেত্রে__পারিবারিক, সামাজিক, রাষ্ট্রাকক নৈতিক ও আধ্যাত্মিক 
পধ্যায়ে পুস্তকখানির উপযোগিতা ক্ৰমশঃই অধিকতররূপে অনুভূত 
হইতেছে। জীবন ও প্রতিষ্ঠান গঠনে প্রযত্রশীল ব্যক্তিগণ ইহাকে 
নিত্যসঙ্গী করিয়া লইতেছেন। যাহার যেমন প্রয়োজন তিনি সেইভাবে 
ইহার এক একটি প্রবন্ধকে ২০২২ বার পর্যন্ত অধ্যয়ন পূৰ্বক অধিগত 
_ করিয়া জীবন-গঠনে ব্রতী হইতেছেন। , 
“বিপদাপদ-ছুঃখদৈহ্য-অশান্তিপূৰ্ণ জীবনে পুস্তকখানি রোগ- 
নিরাময়কারী ভেষজ, শোকতাপ-আলা-যন্ত্ৰণায় হিমশীতল স্নিঞ্ধ 
পেলব, সমস্তা-বিব্রত দিগ ভ্ৰান্ত পথভ্রষ্ট পথিকের পক্ষেস্জীবন- 
পথের দিশারী, হতাশা-নিরাশা-বিপদ-আপপগ্রস্ত ভগ্নহৃদয় 
ব্যক্তির নিকট মৃতসঞ্জীবনী সুধা ।”__ 
অদ্ধাশীল মনীষীগণের দিব্যাইভূতির এই মর্শবাণী আমাদিগকে গ্রন্থ 
মুদ্রণে নৃতন উৎসাহ ও প্রেরণা দান করিতেছে। 
পাঠকগণের নিকট বিনীত অঙগরোধ__তাহারা যেন তাহাদের 
আত্মীয়-স্বজন-বন্ধুবান্ধবদের নিকট পুস্তকখানি পৌছাইয়া দিয়া আমাদের 
লোককল্যাগত্রত উদ্যাপনে সহায়তা করেন। 
পরম কারুণিক শ্রীগুরু-ভগবান সর্বদা ক্্পা ও আশীর্বাদ দানে কৃতাৰ্থ 
কক্লণ--এই প্রার্থনা । ইতি 


শীস্রীঝুলন পূর্নিমা 


২২শে শ্রাবণ, ১৩৭৫ প্রকাশক 
বৃহস্পতিবার 

মতান্তর ও মনান্তর 
ছুঃখ-দুধ্যোগ 

ছোটখাট দোষক্ৰটা 
বিবেকী ও অবিবেকী 
জাগতিক ভালবাসা 
দুশ্চিন্তার মোহ 
কর্তব্য-সাধন 

বার্থতা ও পরাজয় 
চিরদিন কাহারও সমান যায় না 
সহায়তা 

স্থখালসন্ধান 

জানা, বুঝা, কথা ও কাজ 
কর্তব্য-নির্ণয় 


আত্মপ্রশংসাই প্রকৃত আত্মহত্যা 


আপোষ-রফা! 

প্রিয় ও অপ্রিয় কথা 
দায়িত্বের অধিকার 

নামের কাঙ্গাল 

কৰ্ম্মী, কৰ্ম্ম ও প্রতিষ্ঠান 
প্রশংসা ও বিরুদ্ধ সমালোঁচন! 
নেতা ও নেতৃত্ব 

আত্মরক্ষা 

দিনচৰধ্যা 

অন্তর্বাণী 


প্রার্থনা-মন্ত্ ও প্রার্থনার নিয়ম ... 


+- বি ৮৬ 


এল্-পররিভাতি 


ডক্টর শ্রী শ্রীকুমার বন্দ্যোপাধ্যায় এম - এ, পি - এইচ - ডি 


ভারত-সেবাশ্রম-সজ্ঘের সহ-সম্পাদক গ্ৰীমৎ আত্মানন্দ স্বামীজী- 
প্রণীত “জীবন-সাধনার পথে” গ্রন্থখানি পড়িয়া নিরতিশয় তৃপ্তি লাভ, 
করিলাম। বর্তমান যুগে জড়বাদ ও সঙ্ধীর্ণ স্বার্থপরতার অতি-প্রাদুর্ভাবের 
জন্য জীবনকে গভীরভাবে অনুভব করিবার প্রবৃত্তি দিন দিন কমিয়া = 
আসিতেছে । - যে কোন উপায়ে অর্থোপাজ্ন, ভোগবিলাসের 
পরিতৃপ্তি' ও লঘু আমোৌদ-প্রমোদের আস্বাদন মানব-জীবনের চূড়ান্ত 
সার্থকতা বলিয়া বিবেচিত হইতেছে। সমস্ত জীবন যে একটা দুরূহ 
ব্রতের সাধন ও উদ্যাপন এই সত্য আমরা ক্রমশঃ ভুলিতে বসিয়াছি। 
এই অবস্থায় স্বমীজীর এই গ্রন্থথানি বিশেষ সময়োপযোগী হইয়াছে। 
ইহাতে গ্রন্থকার ভাবের গভীর আন্তরিকতা ও প্রকাশ ভঙ্গীর উদাত্ত 
ওজস্বিতার সহিত মানবজীবনের কর্তব্য ও আদর্শের নির্দেশ দিয়াছেন। 
যে সমস্ত গুণের বিকাশ না হইলে প্রকৃত মনুষ্যত্বের স্ফুরণ অসম্ভব, 
গ্স্থকার সেই সমস্ত গুণের অনুশীলন সম্বন্ধে অতি সরল ও আন্তরিকতা- 
পূর্ণ ভাষায় আমাদের মনোযোগ আকর্ষণ করিয়াছেন । এই নৈতিক 
উপদেশের পশ্চাৎ্পটে আছে প্ররুত ধর্শাবিশ্বীস ও ভগবানের প্রতি 
আত্ম-নিবেদন__এই পিছনের প্রতিষ্ঠানভূমিই শুদ্ধ নৈতিকতার মধ্যে 
উচ্চতর কাব্যোৎকর্ষ ও ভাব-গভীরতার সুরের সঞ্চার করিয়াছে । 
লেখক যে প্ররুতই গুরুর আসনে অধ্যাসীন হইবার যোগ্য, তাহা 
প্রমাণ হইয়াছে তাহার আত্ম-জিজ্ঞাসার পরিচ্ছেদগুলিতে। তিনি 
কেবল উপদেষ্টার উচ্চমঞ্চ হইতে পরকে উপদেশ দেন নাই _অন্তর্ুখী 


৮০ 


দৃষ্টিবলে নিজ ক্রটি-অপূর্ণতা সম্বন্ধে সচেতন হইয়াছেন ও ভগবানের 
করুণা ও প্রসাদ যাজ্ঞা করিয়া প্রকৃত শক্তির উৎসের সহিত নিজ 
সংযোগ অন্গুপন রাখিয়াছেন। 

এই সমস্ত গ্রন্থ পাঠ করিয়া মনে একটা! প্রশ্ন জাগে । আমাদের 
“দেশে ধর্ম ও সমাজশক্তি যখন সজীব ছিল, তখন এরূপ প্রত্যক্ষ নীতি- 


উপদেশের সেরূপ আবশ্যকতা ছিল না। যে দেশে রামায়ণ রচিত ' 


, হইয়াছে, সে দেশের লোককে পিতৃভক্তি সম্বন্ধে বিশেষ করিয়া উপদেশ 

দিতে হয় না। যেখানে সমাজ কথ্মনিষ্ঠ, দৃঢ়প্রতিজ্ঞ ও আদর্শপরায়ণ 
সেখানে সমাজের প্রভাব ও দৃষ্টান্তই নীতি-উপদেশের স্থান অধিকার 
করে। বিশুদ্ধ আবহাওয়ায় মনকে সরস রাখিলেই আপনা-আপনি 
সুস্থ ধন্মবোধ অঙ্কুরিত হওয়া স্বাভাবিক । দুভাগ্যক্ৰমে আমাদের দেশে 
প্রতিবেশের সহজ হিতকর শক্তি আজ অনেকাংশে পঙ্গু, হইয়া 
পড়িয়াছে। দেশের আকাশ-বাতানে আজ জীবনীশক্তি বর্ধক 
উপাদান এত প্রচুর ভাবে পৰিব্যাপ্ত নয় যে, সহজ নিঃশ্বাসপ্রশ্বীসেই 
আমরা উহাকে গ্রহণ করিতে পারি । আজ দেশের সংস্কৃতির এঁক্য 
বিধ্বস্ত; নৃতন নূতন মতবাদের দুষ্ট বীজাণু আমাদের সহজ বুদ্ধিকে 
আজ ক্রিষ্ট ও নীরক্ত করিয়া তুলিয়াছে; বিপরীতমুখী আকর্ষণ আজ 
আমাদিগকে আমাদের চিরন্তন প্রতিষ্ঠাভূমি হইতে কোন অন্ধ 
রসাতলের দিকে টানিয়া লইয়া যাইতেছে। কাজেই আবার 
প্রচারকের প্রয়োজন হইয়াছে, পরিচিত সত্যগুলি আমরা জীবনে 
বিশ্বত হইতে চলিয়াছি, সেগুলির মহিমা আবার ঘোষণ| করিতে 
হইতেছে_ পলোগের প্রতিষেধক উষধ ব্যবহার করিতে হইতেছে ৷ 
আজ ব্যাধিজজ্জর সমাজে এই হিতকর উষধের প্রয়োজনীয়তা আমরা 
কৃতজ্ঞচিত্তে স্বীকার করিতে বাধ্য । ইতি__ 


শী শ্রীকুমার বন্দ্যোপাধ্যায় 


ভারত সেবাশ্রম সজ্ঘের প্রতিষ্ঠাতা 
আচার্য শ্রীমৎ স্বামী প্রণবা নন্দজী মহারাজ 


জীবন-সাধনার পথে 
তি 


পশ্চাতে অনাদি অতীত, সম্মুখে অনন্ত ভবিষ্যৎ ; মাঝে এতদুভয়েরা 
সংযোগসেতুরূপে ক্ষণিক “বর্তমান” প্রতিনিয়ত তিলে তিলে পলে পলে' 
অজ্ঞাত ভবিষ্যতের বুক চিরিয়া দিন রাত্রি ছুটিয়া চলিয়াছে অবিরাম 
অবিশ্ৰাম ছুর্নিবার গতিতে । জীবনের ঘনঘোর কুদ্বাটিকাময় অন্ধ- 
কাঁরাচ্ছন্ন এই দুৰ্গম পথে, হে প্রেমময় প্রভো! তুমিই আমার আশ্রয় 
অবলম্বন ; বিপদে-আপদে, সম্পদে-নিরাঁপদে তুমিই একমাত্র সহায়, 
সুহৃদ, আত্মীয়, আপনার জন। শুধু তাই নয়, এই জীবন-তরণীর তুমি 
গতি-মুজি, তুমি পরিণাম-পরিণতি, তুমিই কাণ্ডারী ৷ 

হে দয়াময়! জীবনের এই বিদ্রসঙ্কুল স্থদীর্ঘ গতিপথে যদি দুৰ্বল 
প্রাণমন আমার শ্রান্ত বিপধ্যস্ত হইয়া পড়ে, তবে তোমার স্বেহসিক্ত 
অমৃত পরশ বুলাইয়া দিও। অজ্ঞান অহংএর প্রমত্ত অহমিকায় উন্মত্ত 
হইয়া দুর্ব,দ্ধিবশে যদি কখনও তোমার নিয়ন্ত্রণ উপেক্ষা করিয়া বিপথে 
ছুটিয়া যাই, তবে হে করুণানিধান! তুমি আমায় ত্যাগ না করিয়া 
তোমার কাছে ফিরাইয়া লইও। আমি অবোধ জীব, শিশু সন্তান 
তোমার ; আমার শত অপরাধ, সহস্র দোষক্ৰটি মাৰ্জ্জনা করিয়া তোমার 
শ্রচরণে স্থান দিও। প্রলোভনের কুহকে ভুলিয়া, তোমার পবিত্র স্থতি 


২ জীবন-সাধনার পথে 


বিস্মৃত হইয়া যদি পাপের পিচ্ছিল পথে পড়িয়া যাই, তবে হে জীবননাথ! 
করুণা করিয়া তুমি একবার তোমার স্থকোমল কোলে তুলিয়া লইও। 
দুব্বিসহ জালামালায় জলিয়া পুড়িয়া অন্তর যদি ছাই হইয়া যায়, স্থতীব্ৰ 
যাতনা বেদনায় জীবন যদি কখনও দুৰ্ব্বহ হইয়া উঠে, তবে তোমার 
স্থশীতল করম্পর্শে অন্তরের সমস্ত জালা জুড়াইয়া শাস্তি ও সাত্বনা 
দিও। - 

কি আর বলিব নাথ! তুমি অন্তধ্যামী, আমার অন্তরের নিভৃত 
চিন্তা-তরঙ্গ, নিতান্ত গোপনীয় ভাবসমূহ সমস্তই তুমি আমার চেয়েও 
বেশী জান। তাই তোমার শ্রীচরণে শেষ মিনতি__জীবনে-মরণে, 
শয়নে-স্বপনে এই দেহ-মন-প্রাণ দ্বারা যেন তোমারই ইচ্ছা সাধিত হয়, 
দৈনন্দিন জীবনের প্রতি নিঃশ্বাসপ্রশ্বাসটী যেন নিঃসঙ্কোচে তোমারই 
আদেশ পালনে ব্যয়িত হয়। প্রাণের সকল তারে আজ তোমারই 
দিব্য রাগিণী বঙ্কারিয়া উঠুক, সমস্ত হৃদয় আজ তোমারই জয়গানে 
পরিপূর্ণ হউক, জীবনের এই প্রথম যাত্রা-পথে তোমার আশ্রিতের এই 
ক্ষীণ কঠ মহোল্লামে তোমার অপার মহিমা বিঘোষিত করুক। 

ও তৎসৎ হরিঃ ওঁ। 


জীবন-লক্ষ্য 


ক্ষুদ্র বীজের ভিতর যেমন মহামহীরুহের বিরাট কায়া আত্মসঙ্কোচ 
করিয়া লুক্কায়িত থাকে, তেমনি এই ক্ষুদ্ৰ মানুযের ভিতরেও আত্মসক্কোচ 
করিয়া ঘুমাইয়া থাকে তাহার অনন্ত শক্তিমান ভূমা আত্মা। অপরিষ্ফুট 
সঙ্কুচিত কোরকের বুকে সুপরিন্ফুট পুষ্পের সৌন্দধ্যস্থযমার আত্মগোপনের 
মত এই ক্ষুদ্র অবিকশিত মানবশিশুর ভিতরেই মহামানবের অপূৰ্ব্ব 
মহত্ব ও দেবোপম চরিত্রমাধুষ্য আত্মগোপন করিয়া থাকে। এই 
সঙ্কুচিত ঘুমন্ত মহান্‌ আত্মমত্বাকে জাগ্রত করিয়া মানুষের বিরাট 
সম্ভাবনাকে স্থপরিস্ফুট স্থপরিণত রূপ দেওয়ায়ই জীবনের চরম সাৰ্থকতা। 
মানুষ যখন তাহার এই বিরাট ভূমাম্বরূপকে উপলব্ধি করে, তখন সে 
আর দন্দমোহগ্রস্ত, কামনা-বাসনা-তাড়িত, রিপু-ইন্দ্রিয-শাসিত, রোগ- 
শৌক-কাতর, মরণ-ভীরু দুর্বল মানুষ, নয়, তখন সে দুঃখ-শোক- 
মোহাতীত, জরাব্যাধিমুক্ত, রিপু-ইন্জিয়-শাসক, মৃত্যাপ্রয়ী মহাবীর । 
জগতের কোন শক্তি তখন তাহাকে শাসন করিতে পারে না, কোন 
- প্রলোভন তাহাকে প্রলুব্ধ করিতে সক্ষম হয় না, কোন দুঃখ-দৈন্ত, 
অন্থথ-অশাস্তি, পাপতাপ, ভয়-ভাবনা নিকটে আসিতে সাহস পায় না; 
প্রবল প্রতাপান্বিত সম্রাটের পদতলে লুষ্ঠিত ভৃত্যের মত সমস্ত বিরুদ্ধশক্তি 
সসম্রমে আসিয়া তাহার পাদমূলে আশ্রয় ভিক্ষা করে, মনতত্ব ও মহত্ব 
গঙ্গা যমুনার পবিত্র ধারার মত পরস্পর সম্মিলিত হইয়া তাহার জাগ্রত 
ভূমাস্বরূপে মিশিয়া সাগর-সঙ্গমের পুণ্যতীৰ্থ সৃষ্টি করে। 
“ভূমৈব স্থখং নাল্লে হুখমন্তি।” ভূমা বিরাট মহান্‌ যাহা, তাহাতেই 
সখ শান্তি আনন্দ ; আর অল্প সামান্য ক্ষুদ্ৰ যাহা, তাহাতেই শোক-দুঃখ- 
অহৃখ-অশান্তি | 


৪ জীবন-সাঁধনার পথে 


«যো বৈ ভূমা তদমৃতমথ যদল্লং অন্নৰ্ত্যম্‌ ৷” 
ভূমার ভিতরে মহানের ভিতরে অমৃতত্ব-চির অমরত্বের অক্ষয় 
বীজ নিহিত, আর অল্প সামান্য সঙ্কীৰ্ণতার ভিতরেই সুনিশ্চিত ধ্বংস, 
মহামৃত্যু। অনন্ত শক্তির আধার মানুষ যখন তাহার এই বিরাট 
স্বরূপ ভুলিয়া, চরম ছুর্ভাগ্যবশে জীবনের এক অসাবধান দুর্বল মুহূর্তে 
নিজেকে “অল্পের ( সঙ্গীর্নতার ) মধ্যে আবদ্ধ করিয়া পিঞ্তরাবদ্ধ হয়” 


তখন সে শুধু তার আত্মশক্তির অপব্যবহার ও আত্মসত্তাকে লাঞ্ছনা 


ও অপমানই করে না, মহামৃত্যুকে বরণ করিয়া লইয়া করে চিরদ্বণ্য 
নির্লজ্জ আত্মহত্যা । যে মানুষ অসামান্য পৌরুষবলে অসাধ্য সাধন, 
করিয়া সমগ্র জগতে একটা আলোড়ন স্থষ্টি করিবার মত শক্তিসম্পন্ন, 
যার তপোলব্ধ অত্যডুত বীর্ষ্যবিভূতি বিশ্বপ্ৰকৃতিকে আয়ত্তে আনিয়া' 
ইঙ্গিতে পরিচালন! করিতে সমর্থ, যাহার স্থবিকশিত জাগ্রত ব্যক্তিত্বের 
বিপুল প্রভাব সর্ধধ্বংসী মহাকালকেও অগ্ৰাহ্‌ করিয়া জগতের বুকে 
অক্ষয় আসন প্রতিষ্ঠা করিতে সক্ষম, সেই দুর্জয় শক্তির আধার মানুষ 
যদি তার সমস্ত শক্তি স্বীয় উদরপৃত্তি ও নির্দিষ্ট মুষ্টিমেয় কয়েকটি 
লোকের ভরণ-পোষণে সীমাবদ্ধ করে, তবে তাহা আত্মহত্যা নয় তো 
কি? যে মানুষ সমগ্র বিশ্বমানবকে শাশ্বত শাস্তি ও কল্যাণের অমৃতান্ন 
পরিবেষণে পরিতৃপ্ত করিয়া চিরন্তন অশান্তির দাবদাহ নির্ববাপিত করিবে, 
সে যদি শুধু ইন্দ্িয়-সুখ-সস্তোগ-চেষ্টায় আত্মনিয়োগ করে তবে তাহা' 
কি তাহার সামর্থ্যের অপচয় নয়? শুধু আহার-নিদ্রা-ভয়-মৈথুনই 
কি জীবনের একমাত্র কাম্য কৰ্ম্ম? শুধু রিপু-ইন্দিয়ের দাসত্ব ও 
পাঁশবিক বৃত্তির চরিতার্থতায়ই কি একমাত্র তৃপ্তি? একমাত্র সুখ ? 
মানুষ কি কেবল ইহার জন্যই জন্ম গ্রহণ করে ও বাচিয়া থাকে? না» 
তাহার জীবনের অন্য কোন শ্রেষ্ঠ উদ্দেশ্য, মহত্তর প্রয়োজন আছে? 
স্বেচ্ছাবিচরণশীল প্রচণ্ড প্রতাপশালী পশুরাজ সিংহের শৃঙ্খলিত 


জীবন-লক্ষ্য ¢ ৫ 
জীবনই কি বাঞ্চনীয়? অনন্ত আকাশে উভ্ভীয়মান স্বাধীন বিহঙ্গের 
পিঞ্ুরাবদ্ধ জীবনই কি শান্তিদায়ক? স্বর্ণপিঞ্র, স্বর্শশৃঙ্খল, অনায়াস- 
লব্ধ আহাৰ্য্য ও লোকের মনোরঞ্জনই কি তাহার নিকট তৃপ্থিকর ? 
আত্মন. একবার ধীরভাবে, শান্ত মনে, স্থির মস্তিষ্কে চিন্তা করিয়া 
দেখ। = 

দাঁসস্বভাবসম্পন্ন দুর্বল মানুষ বা জাতি যেমন পরাধীনতার অহিফেন 
সেবন করিয়া স্বাধীন জীবনের শান্তি ও আনন্দ ভুলিয়া যায় এবং 
পরাধীনতাকেই একমাত্র শান্তির কারণ বলিয়া মনে করে, তেমনি 
বন্দিয়ক সুখসস্তোগে মত্ত, মোহাভিভূত মানুষও ইন্দরিয়াতীত ভূমার 
অনন্ত শান্তি-পারাবারের কথা ভুলিয়া একমাত্র ক্ষণভঙ্গুর “আপাত- 
মনোরম গারিণাম ভয়াবহ’ ভোগস্থখকেই প্রকৃত সুখ বলিয়া ভুল করে। 
কিন্তু যে মুহূর্তে মহাকালের নিৰ্ম্মম আঘাতে বিষয়সস্তোগরূপ রঙ্গীন 
নেশা ‘ছুটিয়| যায়, সন্তধৃত পাশুরদ্ধ কেশরীর মত বদ্ধজীবনের বদ্ধন- 
বেদনায় মানুষ অস্থির চঞ্চল হইয়া উঠে, তখন সেই মুহূর্তে “নিৰ্গচ্ছতি 


. জগজ্জালাঁৎ পিঞ্জরাদিব কেশরী”_সিংহ যেমন সরোষে পিঞ্তর ভঙ্গ 


করিয়া মুক্ত প্রান্তরে বাহির হইয়া আসে, ইন্দিয়পাশবদ্ধ মান্যও তেমনি 
সংসারজাল ছিন্নভিন্ন করিয়া ত্যাগের পথে_ শাস্তির রাজ্যে ছটিয়া আসে, 
সর্ববন্ধনমুক্ত স্বাধীন জীবনের নিরবচ্ছিন্ন অনাবিল আনন্দ আস্বাদন 
করিয়া ধন্য ও কৃতাৰ্থ হয়। শুধু তাই নয়, এতদিন সে ভ্রান্তির ঘোরে 
মোহের বশে যে রিপু-ইন্দরিয়ের দাসত্ব করিতেছিল, সেই রিপু-ইন্দরিয়ই 
অনুগত ভৃত্যের মত তাহার আদেশ পালন করিতেছে দেখিয়া এবং প্রভু 
হইয়াও সে যে এতদিন তাহারই ভূত্যের দাসত্ব করিয়াছে তাহা বুঝিতে 
পারিয়া বিস্মিত ও লজ্জিত হয়। 
আত্মন্! সর্বপ্রকার দাসত্ব, পরাধীনতা ও আতি মোহ- 

কবল হইতে আত্মোদ্ধার করিয়া অন্তনিহিত স্কপ্ত শক্তিকে জাগ্রত 
করিয়া তোল, ইহার জন্য যত কঠোর মূল্যই প্রয়োজন হউক ন! কেন 


৬ জীবন-সাধনার পথে 


তাহা দিতে প্রস্তুত হও ৷ আজ যাহা দুঃসাধ্য বা অসম্ভব বলিয়া মনে 
হইতেছে, তাহাই নিরন্তর সাধনা ও অভ্যাসের ফলে একদিন স্থসাধ্য 
ও সম্ভব হইয়া উঠিবে। তবে ইহার জন্য চাই বিরাট উদ্যোগ, অনন্ত 
অসীম ধৈর্য্য, অদম্য অফুরন্ত উৎসাহ, উদ্যম, অধ্যবসায় । জীবনের 
লক্ষ্য-সাধনায় সিদ্ধ পূর্বতন কৃতী মহামানবদের ভিতর যে শক্তিসামর্থা 
ছিল, তোমার ভিতরেও সেই শক্তিসামর্থাই বিদ্যমান । এখন চাই 
(তাদের মত ) শুধু সদগুরুর আশ্রয় গ্রহণ করিয়া তাহারই নির্দিষ্ট পথে 
চলিয়া সেই শক্তির অনুশীলন, কাৰ্য্য সিদ্ধির উপযোগী কঠোর 
আত্মত্যাগ, সাধনা ও দুঃখ-কষ্ট বরণ । | 
সাময়িক দুঃখ-দুৰ্ব্বলত| বা প্রাথমিক অরুতকার্ধ্যতায় হতাশ হইও 

না। কঠোর প্রতিজ্ঞা ও বজ্রদৃঢ় সঙ্কল্প সহকারে লক্ষাসাধনে প্রনুত্ত হও ) 
মনে রাথিও-_ 

“উদয়তি যদি ভা: পশ্চিমে দিগ.বিভাগে, 

বিকশতি যদি পন্মং পর্বতানাং শিখরাগ্রে। 

প্রচলতি যদি মেরু: শীততাং যাতি বহিঃ, 

ন চলতি খলু বাক্যং সঙ্জনানাং কদাচিৎ ৷৷” 

যা যদি পশ্চিম দিকে উদিত হয়, পৰ্ব্বত শিখরে যদি পদ্ম প্ৰস্ফুটিত 

হইতে আরম্ত করে, মেরু পৰ্ব্বত যদি স্থানান্তরে গমন করে এবং অগ্নি 
যদি শীতলতা প্রাপ্ত হয়, তথাপি প্রকৃত সজ্জনের বাক্য কখনও 
অন্যথা হয় না। 


_পক্ষ্য-সাধনের এই দৃঢতাই মানুষকে সিদ্ধির গৌরব দান করে) 


প্রার্থনা 


উপাসনা আত্মার খাদ্য, প্রার্থনা প্রাণের অমুতরসায়ন। জীবনের 
ঘোর দুর্দিনে, ছুঃখ-দৈন্-অস্থখ-অশাস্তি-হাহাকারের মাঝে প্রার্থনাই 
মানগষের একমাত্র আশ্রয় ও অবলম্বন ৷ অনাহারক্রিষ্ট দুৰ্ব্বল শরীর 
যেমন দৈনন্দিন আহারের দ্বারা পরিপুষ্ট ও পরিবদ্ধিত হয়, তেমনি 
জন্মজন্মান্তবের বুভুক্ষিত পাপতাপরিষ্ট মানবাত্মাও প্রার্থনা দ্বারা সুস্থ 
সবল, সজীব ও নৃতন তেজে উদ্দীপ্ত হয়ে উঠে। 

বিবিধ ঘাত-সংঘাত, জালা-যন্ত্রণায় যখন হৃদয়-তন্্রী ছিন্নভিন্ন 
হইয়া যাক্, বিভিন্ন রকম বিপদাঁপদ বিষাদ অবসাদে প্রাণমন যখন 
ভাঙ্গিয়া পড়ে, প্রাণপাতী পরিশ্রম, চেষ্টা-যত্ব, উদ্যোগ উৎসাহ সমস্তই 
যখন নিদারুণ ব্যর্থতায় পর্যবসিত হয়, হতাশা-নিরাশার নিষ্টুর 
কশাঘাতে জঙ্জরিত হইয়া যখন নিতান্ত অসহায় ভাবে শুধু মরণের 
প্রতীক্ষায় দিন গণিতে ইচ্ছা হয়, তখন-__জীবন-মরণ সমস্তার সেই 
নিদারুণ দুঃসময়ে একটিবার কেবল হৃদয়ের দ্বার খুলিয়া দাও, সমস্ত 
প্রাণমন ঢালিয়া শ্রীভগবানের রাতুল চরণে আকুল প্রার্থনা নিবেদন 
কর, আগ্রহ-ব্যাকুল হৃদয়ে সমস্ত অন্তর দিয়া তাহার শরণ গ্রহণ, আশ্রয় 
ভিক্ষা কর, দেখিবে, মুহূর্তের ভিতর যেন কাহার স্বেহনীতল হস্তের 
সিদ্ধ মধুর স্পর্শে অশান্তির দাবানল নিভিয়া গিয়াছে, সমস্ত জালামালা- 
বিষাদ অবসাদ দূর হইয়া অন্তরের গভীরতম প্রদেশে নির্মল শাস্তির 
অনাবিল ধারা ঝির ঝির করিয়া বহিয়া চলিয়াছে, কে যেন তোমার 
আধার পথ আলো করিয়া পর্ববতপ্রমাণ বাধাবিপদ পায়ে দলিয়া আগে 
আগে পথ দেখাইয়া চলিয়াছে। 

দাও, আপনাকে সম্পূর্ণ রিক্ত করিয়া, মুক্ত করিয়া, উজার করিয় 


ৰ জীবন-দাধনার পথে 

নিঃশেষে তাহার শ্রীচরণে ঢালিয়া দাও, প্রার্থনা ও উপাসনার ভিতর 
দিয়া তাহার সহিত নিরবচ্ছিন্নভাবে যুক্ত হও, অন্তরকে সর্বদা পূর্ণরূপে 
তাহার প্রতি উন্মুখ করিয়া রাখ, তবেই নিমেষের মধ্যে তার কুপার 
বৈদ্যুতিক স্পর্শে তোমার হতাশা-বিপধ্যস্ত প্রাণমন সবল সতেজ হইয়া 
উঠিবে, তাহার অহৈতুক করুণাধারায় অভিসিঞ্চিত হইয়া সমগ্র জীবন- 
জনম ধন্য ও কৃতাৰ্থ হইয়া যাইবে । 


খাস 


আদর্শ ও নীতি 


'_ আদৰ্শ ও নীতিই মান্গষের জীবনীশক্তি, প্রাণপ্রত্রবণ | প্রত্যেক 
মাহ, সমাজ ও জাতি খাটি শক্তিমান হয়, সত্যিকার বাচা বাচিয়া 
থাকে তাহার শিক্ষা-সংস্কৃতি, আদর্শ ও নীতির অন্থসৱণের ভিতর দিয়া । 
যে মান্য ও যে জাতি যতদিন পর্যান্ত তাহার মহান্‌ আদর্শ ও নীতিকে 
প্রাণপণে আকড়াইয়া ধরিয়া থাকে ততদিনই সে থাকে জগতের বুকে 
দুজ্জয়, দুধ, ছুরতিক্রমা, অপরাজেয় বান্ত্ীয় অধিকার স্থলিত হইলেও 
সতেজ প্রাণশক্তি তাহার দুর্বল হয় না, কঠোর নির্যাতন নিপীড়নেও 
প্রবল জীবনীশক্তি কখনও লোপ পায় না। অটুট প্রাণ-শক্তির 
প্রাচূর্যো, মহান্‌ শিক্ষা-সংস্কৃতি ও আদর্শের জীবন্ত প্রভাবে সে মরণজয়ী 
হইয়া মহাকালের বুকে নির্ভয়ে বীরের মত বিচরণ করে, স্বীয় 
বিজেতাকে পর্যন্ত আদর্শ-সমৃদ্ধ মহাজীবনের মন্ত্রে দীক্ষা দান করিয়া 
শিল্রূপে বরণ কৰিয়া লয়; জগতের ইতিহাস ইহার প্রত্যক্ষ সাক্ষী । 


আদশ ও নীতি ৯ 


প্রকৃত মানুষ যে, মহান্‌ আদর্শ ও নীতিকেই সে জীবনের ধ্রুবতারা 
স্বলিয়া গ্রহণ করে। মৎস্য যেমন জলশৃন্য হইয়া বাচিতে পারে না, 
প্রকৃত মানুষও তেমনি মহান্‌ আদর্শ ও নীতি ব্যতীত জীবন ধারণ 
করিতে সক্ষম হয় না। আদর্শনিষ্ঈ, নীতিপরায়ণ ব্যক্তি এই জন্য যে- 
“কোন বিপদ বরণ করিয়া লইতে প্রস্তুত হয়; কোন অত্যাচার 
'উত্পীড়নকে দে ভয় করে না, লাঞ্ছনা নির্্যাতনকে গ্রাহ করে না, মৃত্যু 
আসিয়া সন্মুখে উপস্থিত হইলে অন্তরঙ্গ বন্ধুর মত হাসিমুখে সাদরে 
"তাহাকে আলিঙ্গন করে) কিন্তু জীবনের আদর্শকে কখনও সে 
পরিত্যাগ করে ন|। বিদ্যুদ্বলসিত, অশনিমন্দ্রিত কাল বৈশাখীর 
গ্রলয়ঝঞ্জা মস্তকে ধারণ করিয়া, আততায়ীর গুপ্ত ছুরিকা পশ্চাতে 
রাখিয়া,»শক্রর শাণিত কৃপাণের মুখে নির্ভয়ে সে আগাইয়া চলে 
-কুপণের ধনের মত স্বীয় আদর্শ ও নীতিকে বুকে জড়াইয়া ধরিয়া । 
'নিষ্র নির্ধণাতনের কণ্টক-মুকুট সে সানন্দে মাথায় তুলিয়া লয়, 'সারকে? 
"অন্তরের, গোপন অন্তরালে সঘত্রে আগলাইয়া রাখিয়া অত্যাচারীর 
“কোযমুক্ত উদ্ধত তরবারির নিয়ে শির আগাইয়া দেয়। 

আদর্শের জন্য মরণ-_সার্থক মরণ) সে তো মরণ নয়__ অমর 
জীবন। তাই বিপদের কষ্ণমেঘ যতই গাঢ়তর হয়, নিষ্যাতনের 
নির্মমতা যতই নিষ্ঠুৱতর হইতে থাকে, আদর্শের পূজারী নিষ্ঠাবান্‌ 
‘সাধকের প্রাণমনও ততই বিপুল উল্লাসে মাতিয়া উঠে। তখন তাহার 
সেই বজ্ৰগম্ভীর হস্কারে ভয় ভীত হইয়া পলায়ন করে, মৃত্যু আসিয়া 
“অন্তহীন প্রাণের” সন্ধান দিয়া বিদায় লয়, তার ‘অমর মরণ! (রক্ত- 
-বীজের মত ) সহস্র সহস্র আদর্শপরায়ণ নৃতন মাহৰ সৃষ্টি করিয়া জাতির 
জীবনে অফুরন্ত প্রেরণার উৎসরূপে অক্ষয় হইয়া বাচিয়া থাকে । 

মহান্‌ আদর্শের অনুশীলন, উত্তম নীতির অনুসরণ দ্বারাই মানুষ 
প্রকৃত মহৎ, হয়, সমাজ ও জাতি প্রকৃত শ্ৰেষ্ঠতা অৰ্জ্জন করে। 


১০ জীবন-সাধনার পথে 


যে জাতি ও সমাজ যত বেশী উচ্চতম আদর্শসম্পন্ন মহামানব দান করিতে 
পারে, যে জাতি ও সমাজ মহোত্তম নীতি ও আদৰ্শদ্বারা বৃহত্তম: 
জনসমষ্টিকে উদ্ধ দ্ধ ও পরিচালিত করিতে সক্ষম হয়, সেই জাতি ও, 
সমাজই সমগ্র জগতের নিকট তত বেশী শ্রদ্ধা ও গৌরব লাভ করিয়া; 
থাকে। জগত মানুষের পূজা করে না, পূজা করে মহান্‌ আদর্শের ১. 
জগ মাহিকে অদ্ধা দেখায় না, অদ্ধা দেখায় শ্ৰেষ্ঠ মহত্বকে। আদর্শহীন 
মাহষ__সে তো গলিত শব, এজগতে কেহ তাহার দিকে ফিরিয়া তাকার 
না। লক্ষ লক্ষ, কোটি কোটি মানুষ জন্মে, মরে) কি আসে যায়- 
তাতে? মানুষের মত মানুষ, খাটি আদর্শবান পুরুষ একজন জন্মিলে 
সমগ্র জগতে তোলপাড় স্থত্টি হয়, জাতির শিরায় শিরায় নব- 
* বসন্তের পুলক শিহরণ জাগে, সমাজের বুকে নূতন জীবনের স্পন্দন 
দেখা দেয়, দিকে দিকে দেশে দেশে মহাভাবের প্লাবন বহিয়া যায়, 
সমগ্র জগৎ সেই মহান্‌ ব্যক্তিত্বের শক্তিময় স্পর্শে সজীব হইয়া- 
উঠে। তখন জাতীয় জীবনে এক নৃতন অধ্যায়ের সুচনা হয়), 
সহআরান্দের ঘুমন্ত জাতি জাড্যজড়তা বিষাদ-অবসাদ ঝাড়িয়া ফেলিয়া? 
নৃতন বিক্ৰমে জীবনের পথে অগ্রসর হইতে থাকে। সমগ্র মানব-- 
জাতি নবজন্স লাভ করিয়া ধন্য হয়! 

আত্মন্‌! প্রকৃত জীবন চাও? তবে স্বীয় আদর্শকে প্রাণপণে, 
আক্ড়াইয়া ধরিয়া থাক। যান্গষ চিরকাল বাচে না, আদর্শই চিরকাল 
বাচিয়া থাকে। বাচিতে হয় তো আদর্শকে নিয়া বাচিয়া থাক,, 
মরিতে হয় তো আদর্শ নিয়াই মরিয়া যাও। জীবনে-মরণে, শয়নে-- 
স্বপনে, জাগরণে-বিচরণে আদৰ্শই তোমার সাথী, নীতিই পরম 
হৃদ, বন্ধু! আদর্শকে তুমি রক্ষা করিলে আদর্শও তোমাকে রক্ষা 
করিবে, নীতির (৮501০) জন্য প্রাণ বলি দিলে শত শত প্রাণ, 
তোমার পশ্চাতে দাড়াইবে। স্থতরাং বৃথা মোহে মুগ্ধ না হইয়া» 


সন্কল্প-সাধনা ১১ 


ভোগ-মরীচিকাঁর পশ্চাতে না ছুটিয়া আদর্শের সাধনায় আত্মনিয়োগ 
কর, নীতিকে জীবনে প্রতিষ্ঠিত কর; তুমি কৃতাৰ্থ হইবে, সমাজ ও: 
জাতি নবজন্ম; নবজীবন লাভ করিয়া মহীয়ান্‌ গরীয়ান্‌ হইয়া উঠিবে।। 
ও শম্‌ 


-_--৯%2-- 


সঙ্কষ্প-সাধন| 


সঙ্কল্লই০ সাধকের জীবন, দৃঢ়প্ৰতিজ্ঞাই সঙ্কল্লের প্রাণ। জীবন-- 
পথের তরুণ অভিযাত্ৰিগণ ! আজিকার এই শুভমুহূর্তে” নববর্ষের 
নৃতন প্রভাতে তোমরা তোমাদের জীবনের সঙ্গল্প-মন্ত্রকে আবার" 
নূতন করিয়া ধ্যান কর। ন্বর্ণকে যেমন অগ্নিতাপে শোধন পূৰ্ব্বক - 
মালিন্য দূর করিয়া উজ্জল ও বাবহারোপযোগী করিয়া লইতে 
হয়, তেমনি মানুষের অভী্টসিদ্ধির সঙ্কপকেও প্রতিদিন, প্রতিমাস, . 
প্রতি বর্ষের নবীন উষায় ধ্যানদ্বারা অবসাদ ও মালিন্য দূর করিয়া 
নৃতন করিয়া জাগ্রত, জীবন্ত ও কার্যকরী করিয়া তুলিতে হয়।' 

স্বার্থ-কালিমাশৃন্য, ইষ্টনিষ্ঠ, শুদ্ধ সাধকের নিৰ্ম্মল হৃদয়ে যে। 
পবিত্ৰ সঙ্কল্প জাগ্রত হয় তাহা কখনও ব্যর্থ বা নিরর্থক হয় না). 
তাই সিদ্ধি সেখানে স্থনিশ্চিত। কিন্তু জড়ের মত নিশ্চেষ্ট বা’ 
উদাসীন থাকিলে, অথবা কাপুরুষের মত শুধু ভাবিয়া ভাবিয়া কাল: 
কাটাইলে চলিবে না। ইহার জন্য জীবন পণ করিতে হইবে, সৰ্ব্ব-- 
প্রকার দুঃখদৈন্যকে বরণ করিয়া লইয়া উপযুক্ত মূল্য দিতে হইবে! 
“কখনও কোন মুহূর্তে যদি সঙ্কল্প হইতে বিচ্যুত হইতে হয়, তঝে 


-১২ জীবন-সাধনার পথে 


“যেন তাহার পূর্বের জীবন-লীলার অবসান হয়”__এমনিতর দৃঢ় প্রতিজ্ঞার 
বলে সঙ্কল্পকে সৰ্ব্বদা সজাগ ও সচেতন রাখিতে হইবে। কেন না, 
আরদ্ধ ব্রত উদ্যাপন, আদর্শ জীবন-সাধনার সঙ্কল্প গ্রহণের সঙ্গে 
সঙ্গেই সাধকজীবনে কঠোর অগ্রি-পরীক্ষা সুরু হয়। চতুদ্দিক হইতে 
বাধাবিদ্ন, বিপদাপদ আসিয়া সাধককে সঙ্কল্পচ্যুত করিবার জন্য 
প্রব্লবেগে আক্রমণ করিতে থাকে । সময় সময় তাহা এমনি চরমে উঠে 
“যে, সাধকের ব্যক্তিত্ব, বৈশিষ্ট্য, এমন কি অস্তিত্ব পর্য্যন্ত দলিয়া পিষিয়া 
গুড়াইয়া ফেলিবার উপক্রম করে। নিদাঘ-মধ্যাহ্নের প্রচণ্ড মার্তগু 
“যেমন দিবাবনানে ক্লান্ত ও নিশ্রুভ হইয়া পশ্চিম গগনে ঢলিয়া পড়ে, 
“তেমনি সঙ্গল্-নাধনার সাহসী সাধক, জীবন-পথের বীর অভিযাত্রীও 
-সময় সময় আঘাত আক্রমণে ক্ষতবিক্ষত হইয়া ক্লান্তিভরে, এলাইয়া 
পড়ে। তখন সেই নিদারুণ অবসাদের সময়, জীবনের সঙ্কল্পমন্ত্র বার 
-বার স্মরণ ও গ্রহণ করিয়া, হতাশাচ্ছন্ন দুর্বল মন-প্রাণকে সবল সুস্থ 
করিয়া বিজয়ী বীরের মত আবার অভীষ্ট সিদ্ধির পথে অভিযান করিতে 
হয়। 
হতাশায় দমিও না, নিরাশায় ভাঙ্গিয়| পড়িও না, আঘাত আক্রমণে 
“বিচলিত হইও না। সীতার মত কঠোর অগ্নিপরীক্ষায় উত্তীর্ণ হইয়া, 
“মহাবীর হনুমানের মত দুস্তর বারিধি অতিক্রম করিয়াই তোমাকে, 
-সঙ্কল্পের সাধনায় সাফল্য লাভ করিতে হইবে! সর্ধদা মনে রাখিও 
“প্রতিনিয়ত শয়নে, স্বপনে, জাগরণে ধ্যান করিও-_প্রহলাদের দঢ়তা, 
আর তথাগত বুদ্ধের সেই মহাসঙ্কল্পমন্ত্ৰ-- 
“ইহাসনে শুষ্ততু মে শরীরং, 
ত্বগস্তিমাংসং প্রলয়ঞ্চ যাতু । 
অপ্রাপ্য বোধিং বহুকল্প-দুৰ্লভাং 
নৈবাসনাৎ কায়মতশ্চলিয্যতে ॥” 


পবিত্ৰতা ১৩১ 


শরীর শুদ্ধ হয় হউক, অস্থি-চর্শ-মাংস ধ্বংস হইয়া যায় যাউক, 
তথাপি সেই বহুকল্পদুর্লভ বোধি ( আত্মজ্ঞান ) লাভ না করিয়া" 
কিছুতেই আমি আসন ত্যাগ করিব না ৷ 

এইপ্রকীর বজ্রদূঢ় সঙ্কল্পের বলে ভগবানের আসন টলিয়া উঠে, 
তিনি স্বয়ং আসিয়া সাধকের কণে সিদ্ধির জয়-মাল্য পরাইয়া সঙ্কল্প- 


সাধনার গৌরব দান করেন। 
ইহা শুধু স্তোকবাক্য নয়, সাঁধক-জীবনে ব্হুপরীক্ষিত নানাভাবে- 


উপলব্ধ বাস্তব সত্য । 


পবিত্রতা 


ধৰ্ম্মজীবন গঠনের জন্য চাই পবিভ্রতা__-পরিপূর্ণ পবিত্রতা ॥ সৰ্ব্বদা” 
সর্ববতৌভাবে দেহমন-প্রাণের পবিত্রতা রক্ষা করিতে হইবে, চিন্তা, 
বাকা ও কাৰ্য্যে সম্পূর্ণ নিফলুষ হইতে হইবে। 

পবিভ্রতাই মানুষের প্রকৃত জীবন, পবিভ্রতাই মানব চরিত্রের 
যগার্থ ভূষণ, পবিভ্রতাই সত্যিকার শান্তি ও আনন্দ ; পরিপূর্ণ 
পবিত্রতার ভিতরেই মানুষের যাবতীয় শক্তিসামর্থা, বলবীধ্য, সৌন্দর্য্য 
ও মাধুর্য বিদ্ধমান। স্থতরাং জীবন পণ করিয়া এই মহান্‌ পবিত্ৰতা 
সাধন-ত্রত পালন কর। ধোঁত বস্তের মত নিষ্ললঙ্ক হও, শারদ প্রভাতের 
সগ্ভবিকশিত শেফালির মত নিৰ্ম্মল, সুগন্ধি, মনোরম ও স্থমনোহর হইয়া; 
সমগ্র দিগেশ তোমার পবিত্র ও মধুরভাবে আমোদিত রুরিয়া তোল। 

সৰ্ব্বদা জপ কর পবিত্রতা পবিত্রতা, চিন্তা কর পবিত্রতা পবিত্ৰতা, 
ধ্যান কর পবিত্রতা পবিত্রতা । এমনি করিয়া নিজের অন্তরে বাহিরে, 
নিজের চতুর্দিকে এক মহাপবিত্র আবহাওয়া, একটা বিশুদ্ধ পরিবেশ 


-১৪ জীবন-সাধনার পথে 


-হ্ুষ্টি কর) আর সর্বদা তাহার মধ্যে অবস্থান করিয়া পারিপাৰ্শ্বিক 
-পঙ্কিলতার আক্রমণ হইতে নিজেকে মুক্ত রাখ। 

যখন যেখানে যাইবে, তোমার সঙ্গে সঙ্গে একটা পবিত্ৰ পরিমণ্ডল, 
“একটা পবিত্র আবহাওয়া বহন করিয়া লইয়া যাইবে । যখন যাহা 
কিছু করিবে, এই পবিত্র পরিবেশের ভিতরে থাকিয়া করিবে; তোমার 
পবিত্রতার প্রভাবে বাহিরের চতুপ্পার্স্থ পঙ্কিল আবহাওয়া ও 
“মালিন্যকে (পবিভ্রতায় ) রূপান্তরিত করিয়া তোমার নিকট হইতে সর্বদা 
"চতুর্দিকে একট! প্রবল পবিত্র ভাবপ্রবাহ প্রবাহিত করিতে চেষ্টা 
করিবে। 

সর্বদা পবিত্র চিন্তা কর, পবিত্র ভাবনা ভাব, পবিত্র কথা বল, 
"পবিত্ৰ বস্তু দৰ্শন, পবিত্র বিষয় অবণ ও অধ্যয়ন কর, পবিত্র প্রক্ কর, 
"পবিত্ৰ স্থানে বসবাস কর। পবিত্র জিনিষ গ্রহণ ও পবিত্র খাগ্চ আহার 
কর। এমনিভাবে অন্তরে বাহিরে সৰ্ব্বদা সর্বত্র পবিত্রতার সাধনায় 
“নিমগ্ন থাকিয়া যখন তুমি পবিত্রতার জলন্ত জীবন্ত প্রতিমৃত্তি হইবে, 
সর্বপ্রকার মালিন্য ও পঙ্কিলত| যখন বিস্বৃতির অতল তলে নিমজ্জিত 
হইয়া তোমার নিকট কল্পনারও অতীত হইয়া যাইবে, তখন সেই মহা 
“শুভমুহূর্তে তোমার সেই পবিত্র হৃদয়ে পবিত্রতাঘনবিগ্রহ নিল নিৰ্ম্মল 
“শ্রীভগবান পূৰ্ণজ্যোতিতে ভাতিয়| উঠিবেন। 

বাক্‌ সংযম 

কাজের সময় অপ্রয়োজনীয় কথা বলিও না। এই জগতে যে যত 
‘বেশী অনাবশ্যক কথা বলে, সে-ই তত কম কাজ করিতে পারে । 
কারণ, অন্তরের যে শক্তি কর্মরূপে পরিণত হইয়া জগতের অশেষ 
কল্যাণ সাধন করিতে পারিত, তাহাই বৃথাবাক্য বা বাগাড়ম্বরের ছিত্র- 
পথে নিঃশেষিত হইয়া মান্তষকে অন্তঃসারহীন, অকৰ্ম্ম্য করিয়া ফেলে। 
'উদ্দেশ্ঠহীন নিরর্থক বাক্যব্যয়ে মানুষের অন্তর ক্রমশঃ চঞ্চল ও দুর্বল হয়; 
“তখন সেই অবস্থায় সে কোন গভীর বিষয়ে মনোনিবেশ বা কোন 
কঠোর কাজে আত্মনিয়োগ করিতে পারে না। তখন তাহার অন- 
বরতই আত্মবিস্বৃতি ঘটিতে থাকে এবং সে সর্বপ্রকারে নিতান্ত সাধারণ 
দায়িত্-বহনেরও অযোগ্য হইয়া পড়ে। শুধু তাই নয়, নিরন্তর 
অনাবশ্যক ও অবান্তর কথা বলার ফলে বিশেষ পদমধ্যাদা-সম্পন্ন ব্যক্তিও 
এমন হাক্ক| হইয়া যায় যে, সাধারণ লোকও তাহাকে অশ্রদ্ধা ও উপহাস 
করে, নিতান্ত আপনার জনও তাহার কথায় কোন গুরুত্ব আরোপ 
‘করে না। 

মানুষ যতই ধীর, স্থির ও সংযতবাক্‌ হইবে, ততই তাহার বিচার 
নির্ভুল, প্রতিভা অম্লান, কৰ্ম্মশক্তি প্রখর, আত্মস্থতি জাগ্রত, বুদ্ধি 
নিৰ্ম্মল ও কর্তবাবোধ সজাগ হইবে । 

সংঘতবাক্‌ ব্যক্তির কথার ভিতর দিয়া এত শক্তি সঞ্চারিত হয় যে, 
‘তাঁহার অন্যথাচরণ করা অপরের পক্ষে দুঃসাধ্য, এমন কি অসাধ্য 
হইয়া উঠে। সংযতবাক্‌ ব্যক্তির প্রত্যেকটি কথা অপরের প্রাণে 
শক্তির তাড়িত-প্রবাহ স্বষ্টি করে, সম্মোহন শক্তির মত সকলকে মুগ্ধ 
করিয়া সেই ভাবে কাৰ্য্য করিতে বাধ্য করে । মনে প্রাণে সংযতবাক্‌ 

হইতে পাঁরিলেই বাক্সিদ্ধি লাভ হয়। তখন মাছৰ এত শক্তি লাভ’ 
করে যে মানুষ তো সাধারণ কথা, সমগ্র বিশ্বপ্ৰকৃতি পর্য্যন্ত তাহার, 
আদেশ অবনত মস্তকে মানিয়া লইতে বাধ্য হয়। 

'মাপুষ্টঃ কস্যচিৎ ব্ররা২্__জিজ্ঞাসিত না হইয়া কাহারও সহিত 
কথা বলিবে না। জিজ্ঞাসিত হইলেও অবান্তর কথা এড়াইয়া চলিবে ৷. 
নিতান্ত প্রয়োজনীয় কথাও যেটুকু না বলিলে নয়, ততটুকুই অভি: 
ধীর, স্থির ও সংযতভাবে বলিবে। এই জন্য অপ্রয়োজনীয় লোকের. 
সংআব হইতে যতটা সম্ভব দূরে থাকিবে। প্রত্যুষে উঠিয়| সঙ্কল্প করিবে 
যে, আজ এতটি কথা বলিব এবং শয্যাগ্রহণ না করা পর্য্যন্ত এই সংখা! 
ঠিক রাখিব। এমনি ভাবে শুধু বাহ্যিক নয়, মনে প্রাণে, এমন কি: 
চিন্তা বা কল্পনায়ও যখন অবান্তর কথা বলার প্রবৃত্তি জাগিবে না,, 
অবান্তর চিন্তা-ভাবনা ও কল্পনার তরঙ্গ পর্যাস্তও যখন সম্পূর্ণরূপে 
তোমার অন্তর হইতে তিরোহিত হইয়া যাইবে,* তখনই তুমি ঠিক ঠিক- 
সংযতবাক্‌ হইবে; তখন সেই শুভ সময়ে তোমার চিন্তা ও বাক্যের" 
অমোঘ শক্তি সমগ্র বিশ্বত্র্মাণ্ডে এক মহা আলোড়ন স্থষ্টি করিবে--- 
সমগ্র বিশ্ববাসী তোমার মুখের একটি মাত্র কথা শুনিবার জন্য সৰ্ব্ব): 
উন্মুখ হইয়া থাকিবে । 


সু 


* জীবনের মহান্‌ আদর্শ, উদ্দেশ্য ও লক্ষ্য সম্বন্ধে চিন্তা-ভাঁবনায় 
তন্ময় এবং সাধনায় একনিষ্ঠ হইতে পারিলে ধীরে ধীরে এই অবস্থা লাভ 
হইতে থাকে । 


আত্মশক্তির উদ্বোধনেই প্রকৃত মনুষ্যত্ 

অন্তর্নিহিত অবিকশিত শক্তির উপযুক্ত প্রকাশ বিকাশ উন্মেষ 
উদ্বোধনের ভিতরেই মানুষের প্রকৃত সনত, বীরের প্রকৃত বীরত্ব 
নির্ভর করে। উপযুক্ত সময়ে আত্মশক্তির উন্মেষ উদ্বোধন, আত্মচেতনার 
প্রকৃত জাগরণ না ঘটিলে অতি বড় বীর, মস্ত বড় মনীষীও নিতান্ত 
সাধারণ নিৰ্জ্জাবের মত কাল কাটাইতে বাধা হয়; আর ঘুমন্ত আত্ম- 
শক্তি ও চেতনা জাগ্রত হইলে সাধারণ মানুষও মহাবীরত্বের পরিচয় 
প্রদান করিয়া সমগ্র জগৎকে বিস্মিত ও চমৎকৃত করিয়। তোলে। 
সাদ্ধত্রিহস্ত পরিমিত ক্ষুদ্র মান্ষই স্বীয় উদ্বোধিত শক্তির বলে দুর্লজ্ঘ্য 
গিৰিশৃঙ্গ এউলঙ্ঘন করিয়া, দুস্তৰ কানন-কান্তার মরুপ্রান্তর অতিক্রম 
করিয়া, প্রচণ্ড তরঙ্গ-বিক্ষুব্ধ অপার বারিধিবক্ষে ভাসমান হইয়া অসাধ্য 
সাধন করে জৱামৃত্যুঞ্জমী হইয়া মহাকালের উপর পর্যন্ত প্রভুত্ব করার 
মত সামর্থ্য লাভ করে। সরিষাপ্রমাণ ক্ষুদ্র বীজের ভিতরে যেমন 
মহামহীরুহের বিরাট সম্ভাবনা আছে, তেমনি এই জরাব্যাধি-প্রপীড়িত 
মরমানুষের ভিতরেও অসাধ্য সাধনের অনন্ত শক্তি ও চির অমরত্ব 
লাভের বিপুল সম্ভাবনা রহিয়াছে। কুম্্ম-কোরক যেমন দৈনন্দিন 
সাধনায় ধীরে ধীরে ক্রমশঃ নিঃশব্দে আপনার অন্তর্নিহিত সৌন্দর্য্য 
স্থ্যমাকে বিকশিত করিয়া উপযুক্ত সময়ে সমগ্র দিগ্দেশ আমোদিত 
কৰিয়া তোলে, মানুষও তেমনি দৈনন্দিন জীবন-সাধনা, চেষ্টা-যত্ব- 
উদ্ধম-অধ্যবসায় দ্বার! স্বীয় অবিকশিত শক্তির বিকাশ সাধন করিয়া 
সমগ্র জগতকে মহভাবে উদ্বোধিত করিতে পারে। কিন্তু মানুষ সেই 
বিরাট সম্ভাবনার কথা ভুলিয়া, আত্মবোধ ও আত্মচেতনা হারাইয়া 
নিজ্জাবের মত নিতান্ত সাধারণ ভাবে, হীনভাবে জীবন ও জনম নষ্ট 
করিয়া ফেলিতেছে! 

«এই যুগ মহাজাগ্ররণের যুগ, মহামুক্তির যুগ।” এখন আর 
মানুষকে নিতান্ত অসহায় নিজ্জীবের মত ঘাত-সংঘাত ও অবস্থা- 
বিপর্ধ্যয়ের মধ্যে পড়িয়া হাবুডুবু খাইলে চলিবে না। তাঁর ঘুমন্ত 
সত্তাকে জাগ্রত করতঃ জীবনের বিরাট সম্ভাবনাকে সার্থক করিয়া 
তুলিতে হইবে। আজ চাই মানুষের সুপ্ত আত্মচেতনার 
পুনরুদ্দোধন__মহাজাগরণ। 

দিন যাঁয়। জীবন তো নিরন্তর মরণ-সিন্ধু পানে বয়ে যায়। কিন্ত 

প্রভো! আজও তোমায় জীবনে বরণ করে নিলাম কই? আন্তরিক 

' প্রেম-গ্রীতি-অঙ্কুরাগ, ভক্তি-শদ্ধা-ব্যাকুলতা নিয়ে তোমার শ্রীচরণে 
আত্মসমর্পণ করলাম কোথায় ? 

‘‘জীবননাথ ! দুঃখ-দেন্য-দুব্বিপত্তি যখন শ্রাবণের ধারার মত অবিরাম 
মাথার উপর ঝরেছে, অস্থখ-অশান্তি, হতাশা-নিরাশা যেদিন দুৰ্তেদ্য 
প্রাচীরের মত জীবন-পথ রুদ্ধ ক'রে দাড়িয়েছে, পঙ্কিল কামনা বাসন! 
ও প্রলোৌভনের প্রবল প্রবাহ যখন আমায় ভাসিয়ে নেওয়ার উপক্রম 
করেছে, তখন তুমিই তো করুণাপরবশ হয়ে স্নেহাকুল| জননীর মত 
সাদরে কোলে তুলে নিয়েছ। 

- হে করুণানিধান। তোমার নির্দেশ অবহেলা ক'রে, অহংকার 
অভিমানে মন্ত হয়ে যখন বিপথে ছুটে গিয়েছি, তখন তুমিই তো 
বান্ত হয়ে ত্রস্তপদে এগিয়ে গিয়ে আমায় ফিরিয়ে নিয়ে এসেছ। 
আবিলতা, পঙ্কিলতা যখন আমায় চারিদিক থেকে ঘিরে ধরেছে, 


আত্মনিবেদন ১৯ 


স্তপীকৃত পাপতীপ, পুঞ্জীভূত জঞ্জালজাল যখন জীবনকে দুর্ববহ ক'রে 
তুলেছে, তখন হে আমার প্ৰিয়তম! তুমিই তো তোমার স্থকোমল 
স্সেহশীতল কর সঞ্চালনে সমস্ত জালামালা জুড়িয়ে আমায় শান্তি ও 
সান্তনা দিয়েছ! 

কত আর বলবো, হে আমার দয়িত! কত শত বার বুথা মোহে 
মুগ্ধ হ'য়ে তোমাকে হৃদয়াসন থেকে নির্বাসন কোরে অন্যের জন্য 
সাগ্রহে আমন পেতে দিয়েছি, কত সহস্ৰবার প্ৰেম-প্ৰীতি-স্বেহ-কক্লণ| 
বিস্মৃত হ'য়ে মায়া-মরীচিকার পিছনে ছুটে গিয়ে বিশ্বাসঘাতকতা 
করেছি। কিন্তু তবুও তো তুমি আমায় কখনও ভুলোনি, বিশ্বাসঘাতক 
ব'লে অবিশ্বাস ক'রে গ্বণাঁভরে ( আমায় ) দূরে তাড়িয়ে দাও নি। হে 
আমার প্রিয়তম ! চিরকালই তুমি আমায় সমস্ত প্রবঞ্চনা প্রতারণা, 
সমস্ত অনাদর অশ্রদ্ধা উপেক্ষা ক'রে সাদরে কোলে টেনে নিয়েছ, চির- 
কালই তুমি আমার সমস্ত অপরাধ ক্ষমা ক'রে, সমস্ত দৌষক্রটি ভুলে 
গিয়ে “এই চির অপরাধী পাতকীর বোঝা” হাসিমুখে বয়ে চলেছ! 

কিন্তু হায়! তবুও আমি তোমায় বুঝলাম কই? বুঝেও সমস্ত 
প্রাণমন দিয়ে দরদ করলাম, ভালবাসলাম কই? “তুমি যে আমার, 
আমি যে তোমার, সকলের চেয়ে বেশী আপনার”-__-একথ| সমস্ত হৃদয় 
দিয়ে নিবিড়ভাবে অনুভব করতে পারলাম কোথায়? বুঝে না বুঝে 
অনভীপ্সিত পথে চ'লে প্রতিনিয়ত তোমার এ স্বেহকোমল হৃদয়ে কত 
শা আঘাত করেছি, ইচ্ছায় অনিচ্ছায়, স্বেচ্ছায় পরেচ্ছায় কত শতবারই 
না তোমার এ দরদভরা বুকে মন্্াস্তিক শেল হেনেছি; কিন্ত তবুও 
তুমি অক্কৃতজ্ঞ আমায় স্নেহালিঙ্গন দানে কুঠিত হওনি ! 

তাই, হে আমার অন্তরতম ! আজ “এই অবেলায়’ তোমার সেই 
ভুবনভুলান, প্রাণগলান, মনমাতান অপরূপ রূপমাধুরী স্মরণ ক'রে 
তোমার অহৈতুক স্সেহ-করুণা, আদর-যত্র-ভালবাসার দাবী নিয়ে 


২০ জীবন-সাধনার পথে 


তোমারই শ্রীচরণে উপস্থিত। আমার গর্বিত মস্তক তোমার চরণধুলার 
তলে লুষ্ঠিত হয়েছে, সমস্ত অহঙ্কার অভিমান চোখের জলে ধুয়ে মূ’ছে 
গেছে, আমি আজ “সকল দুয়ার হইতে ফিরিয়া তোমারই দুয়ারে 
এসেছি,” অশ্রসিক্ত মৌন বেদনার অর্ঘ্য নিয়ে তোমারই করুণার 
প্রতীক্ষায় দাড়িয়ে রয়েছি । 


লও, লও, হে জীবননাথ ! হে হ্ৃদয়-স্বামিন্! আজ আমায় পূর্ণরূপে 
তোমার করে লও। তোমার ও আমার মাঝে যে আড়াল, যে ভেদ 
ও ব্যবধান রয়েছে তা’ চিরতরে দূর করে দাও। ‘আমি’ ও “আমার? 
বল্তে যত কিছু সব নিঃশেষে ‘তুমি’ "ও “তোমার” মাঝে ডুবে যাক, 
আর সঙ্গে সঙ্গে সমস্ত প্রাণমন এক স্থরে গেয়ে উঠুক-- 
“All Thine is mine 


and all mine is Thine.” 


“ত্বমেব মাতা চ পিতা ত্বমেব ত্বমেব বিদ্যা ভ্রবিণৎ ত্মমেব 
তুমেব বন্ধুশ্চ সখা ত্বমেব। ত্রমেব সৰ্ব্বং মম দেব দেব ৷৷” 
ফু — — 
নৰ 
ৰ জাগরণী 


উদ্ধদ্ধ হও, জাগ্রত হও, জীবনের মহন্তম দায়িত্ব, শ্ৰেষ্ঠতম কর্তব্য 
সাধনের জন্য দুটসন্থল্পবদ্ধ হও । সর্বপ্রকার ক্লৈবা-দৌর্ধবল্যকে বিসৰ্জ্জন 
দিয়া, আবিল্লতা পঙ্কিলতাকে ব্লাড়িয়| ফেলিয়া, মোহ ও আত্মবিস্বৃতিকে 
দুরে পরিহার করিয়া বীরের মত উঠিয়া দাড়াও | জীবনের পথ বড় 
বন্ধুর, বড় বিপৎসঙ্কুল, ঘাত-সংঘাত, অবস্থাবিপধ্যয় সেখানে নিত্য- 
সাথী, দুঃখ-দৈন্য, অন্থথ-অশান্তি, বিষাদ-অবসাদ,  হতাশা-নিবাশা 

সেখানে মালষের নিত্যসহচর। বাধাবিস্ব পথ রুদ্ধ করিয়া দাড়ায়, 
সংশয় সন্দেহ অবিশ্বাস আদর্শের প্রতি অনাস্থা জাগাইয়া সাধন- 
জীবনের মূল ভিত্তি চুরমার করিয়া দেয়, পঙ্কিল কামনা বাসনা ও বিষয়- 
ভোগাকাজ্ঞকা আনিয়া শক্তি-সামর্থা-বলবীধ্ধয অপহরণ করিয়া মানষকে 
নিজ্জীব পঙ্গু করিয়া ফেলে, বিভ্রম-বিত্রান্তি ও বিস্থৃতি আসিয়া তাহাকে 
আদৰ্শভ্ৰষ্ট, লক্ষাচ্যুত করিয়া বিপথে ভুলাইয়া নিয়া যায়। জীবনের 
দন্ব-সংঘর্ষময় এই দারুণ ছুর্য্যোগে, আত্মবিস্বাতি ও আদর্শবিভ্রাটের এই 
বিষম সংকটে, হে মুমুক্ষু সাধক ! তুমি স্বীয় প্রজ্ঞাবলে আত্মবোধ ও 
আত্মশক্তিকে জাগ্রত করিয়া নৃতন উৎসাহে বুক বাধিয়া বীর বিক্ৰমে 
জীবনের লক্ষ্যপানে অগ্রসর হও। নৈরাশ্ত ও নিশ্টেষ্টতাকে দূরে 
সরাইয়া দিয়া তুমি প্রকৃত পৌরুষ অবলম্বন কর। 

প্রকৃত সাধক যে, সে-ই প্রকৃত বীর। তাহার আবার দুঃখ-দৈন্য, 
অস্থখ-অশান্তি-বিষাদ-অবসাদ লইয়া নিশ্চেষ্ট ভাবে বসিয়া থাকিবার 
অবসর কোথায়? যুধামান বীর সৈনিক যেমন সংগ্রামক্ষেত্রে বিরুদ্ধ- 
পক্ষীয় অনলবর্ধী কামানের মরণমুখে দণ্ডায়মান হইয়া রণোল্লাসে মাতিয়া 
উঠে, জীবন-পথের বীর অভিযাত্রী খাটা সাধকও তেমনি জীবনের.» 
মহান্‌ সংগ্রামক্ষেত্রে ছুঃখ-দুর্ধিপত্তির প্রলয় ঝঞ্চার ভিতরে মৃত্যুর সন্মুখে 
দীড়াইয়া বীর বিক্ৰমে গঞ্জিয়া উঠে। আঘাতের পর আঘাত আসে, 
বিপদের পর বিপদ দেখা দেয়, বিরুদ্ধবাদীর কোষমুক্ত শাণিত তরবারি 
শিরোপরি উদ্ধৃত হয়, কিন্তু সাধক তবুও নিশ্চল, নির্ভীক ; কোন দিকে 
কোন ভ্রক্ষেপ নাই । তীর উন্নত শির ক্রমশঃ উন্নততর হয়, ভাবগম্ভীর 
প্রশান্ত মুখমণ্ডল উৎসাহের দীপ্ত আলোকে সমূজ্জল হইবা উঠে, সে 
মহাননে বিপদের স্থখশয্যা রচনা করিয়া আরামে, পরম নিশ্চিন্ত মনে 


২২ জীবন-সাধনার পথে _ 


আত্মন্! ছুর্দিনের ঘন ঘোর বিভীষিকায় সন্ত্রস্ত হইও না, সংগ্রামের 
ভয়ে দুরে সরিয়া পড়িও না, চরম শ্রেয়ের পথে অভিযান করিয়া শান্তি 
লাভ কর, আর উতৎকর্ণ হইয়া শোন শ্রুতির সেই বজ্রগস্তীর বাণী 
চিরজাগরণী__ 
“উত্তিঠত, জাগ্রত, প্রাপ্য বরান্নিবোধত |” 


দায়িত্ব 


কর্তব্য-নাধনে পশ্চাৎপদ হইও না, কোন বিষয়ের দায়িত্ব গ্রহণ 
করিয়া কখনও নিশ্চেষ্ট থাকিও না। কর্মক্ষেত্রে যত সময় তুমি ( যে 
বিষয়ের) দায়িত্ব গ্রহণ করিয়া আছ, তত সময় প্রাণমন ঢালিয়া 
বীরের মতই তাহা উদ্‌যাপন করিতে থাক। কেন না, নিতান্ত 
আপনার জনও কর্মক্ষেত্রের দৌধক্রটি ক্ষমা বা উপেক্ষা করে না। 


কৈফিয়ৎ দ্বারা কখনও আপনার অক্ষমতার ছাপাই গাহিতে যাইও 
না, স্বীয় অস্থখ-অস্ুবিধার কথা জানাইয়া অক্লতকাৰ্ধ্যতার কারণ দৰ্শাইও 
না। কারণ, কর্মক্ষেত্রে সকলেই চায় কাজ, কেহই কৈফিয়ৎ চায় না। 
কৰ্ম্মক্ষেত্ৰে দোষক্ৰটি পাইলে, অক্ষমতা, দুর্বলতা বা বিচারের ভুল দেখিলে 
কেহ কাহাকে ছাড়িয়া দেয় না, সহান্গভূতি দেখায় না। নিতান্ত 
লেহাম্পদ যে, সে-ও তোমার দায়িত্ব উদ্যাপন করিতে না পারার 
উপযুক্ত কোন কারণ ছিল কিনা তাহা বিচার করিয়া দেখিবে না, বরং 
অক্ষমতার কৈকিয়ৎ শুনিয়া একটু করুণা বা বিদ্জপের হাঁসি হাঁসিবে। 
সুতরাং সহানুভূতি লাভ বা দোষ-স্থালনের আশায় অপরকে তোমার 
দায়িত্ব উদ্যাপন করিতে না পারার কারণ জানাইয়া বৃথা উপহাসাম্পদ 


দায়িত্ব ২৩ 


হইও না। তাহাতে তেমার কোন লাভ বা কর্তব্যসাধনের কোন 
সাহায্য তো হইবেই না; বরং অস্থবিধ| হইবে যথেষ্ট । 

দুনিয়া বীরের পূজা করে, শক্তিমানের কথা শুনে, সবল সচেষ্ট 
ব্যক্তিকে সাহায্য করে, সহানুভূতি দেখায় । এই জগতে অক্ষম, দুর্বল, 
নিশ্চেষ্ট বাক্তির কোন স্থান নাই; কেহ তাহাকে সাহায্য করে না » 
নিতান্ত আপনার জনও তাঁহার দিকে ফিরিয়া তাকায় না। তাই 
পড়িতে পড়িতে উঠিয়া দাড়াও, মরিতে মরিতে কর্তব্য কাজ করিয়া 
যাও, জীবনের শেষ নিঃশ্বাসটি, শরীরের শেষ রক্তবিন্দুটি পর্যন্ত গৃহীত 
দায়িত্ব উদ্যাপনের জন্য ব্যয় করিতে প্রস্তুত হও। দেখিবে, তোমার 
নিরলন চেষ্টা-যত্ু, তোমার অপ্রতিহত উৎসাহ-উদ্ধম-অধ্যবসায়, তোমার 
আন্তরিক*ও একান্তিক আগ্রহ ও কর্তব্যনিষ্ঠাই তোমাকে সহস্ৰ 
বিফলতার মধ্যে সাফল্যের বিজয় মুকুট পরাইয়া দিবে। 

জগৎ সব সময় শুধু কাজের পরিমাণ বা ফলাফল দেখিয়াই মানুষকে 
বিচার করে না, বিচার করে তাহার কাধ্যসাধনার আন্তরিকতা, তাঁর 
আগ্রহ-আকাকজ্কা, চেষ্টা-যত্র, ও এঁকান্তিকতার পরিমাণ দেখিয়া । তোমার 
অটুট কর্তবানিষ্ঠা, তীব্র দায়িত্ববোধ, প্রাণপাতী পরিশরম-প্রচেষ্টা, 
অবিচল ধৈৰ্য্য ও তিতিক্ষাই অপর সকলের ভিতর রূপ পরিগ্রহ করিয়া 
এমন এক উত্পাহপূর্ণ পরিবেশ ও বিপুল কর্ম প্রবাহ সৃষ্টি করিবে, যাহাতে 
পর্বত-প্রমাণ বাধাবির্র অপসারিত হইয়া গুরুতর দায়িত্ব: ও কর্তব্য 
অনায়াসেই সম্পন্ন হইয়া যাইবে। মনে রাখিও--গৃহীত দায়িত্ব- 
উদ্যাপনের জন্য চরম বিপদকে বরণ করিয়া যখন তুমি সর্বশেষ্ট মূল্য 
দিতে প্রস্তুত হইবে, তখনই ভগবানের আসন টলিবে,-তখনই তাহা 
অপরকে উদ্ব,দ্ধ ও অনুপ্ৰাণিত করিবে। আর সঙ্গে সঙ্গে জানিয়} 
বাখিও--তীব্ৰ দায়িত্বজ্ঞানের ভিতর দিয়াই মানুষের অন্তর্নিহিত সুপ্ত 
শক্তি জাগ্রত হয়, কর্তব্য-সাধনার জন্য চরম বিপদকে বরণ করার 


২৪ জীবন-সাঁধশার পথে 
ভিতর দিয়াই মান্য মহীয়ান্‌ গরীয়ান্‌ হইয়া উঠে) মরণের ভিতর 
দিয়াই সত্যকার জীবন আসে, মৃত্যুর দ্বারেই অমৃতত্বের সন্ধান পাওয়া 
যায়, দধীচির মত চরম ত্যাগ ও আত্মদানের মধ্য দিয়াই মাহুৰ চির 
অমরত্ব লাভ করিয়া ধন্য ও কুতার্থ হয়। ওঁ শম্‌ 


- ৯: 


আঘাত-আক্রমণ 


(নিজের প্রতি ) 

জীবনের পথে অনেক আঘাত-আক্রমণ সহ করিয়া মানুষকে বড় 
হইতে হয়। এইজন্য নাকে কীদিয়া অপরের উপর দোষারোপ করিলে 
বা অস্থির হইয়া হাল ছাড়িয়। দিলে চলিবে না। বীরের মত আক্রমণ- 
কারীর সমস্ত ভ্রতঙ্গী উপেক্ষা করিয়া কঠোর দৃঢ়তা সহকারে দুর্দিমনীয় 
তেজে স্বীয় আদর্শের পথে অগ্রসর হইতে হইবে। সমস্ত বাধা-বিপত্তি 
অতিক্রম করিয়া একবার লক্ষাস্থলে পৌছিতে পারিলে দেখিবে, যাহারা! 
প্রথমে তীব্ৰ বিদ্ৰপ ও কঠোর সমালোচনার তীক্ষ্ণ দংষ্টাথাতে তোমাকে 
ক্ষতবিক্ষত করিতেছিল, তাহারাই তোমার প্রশংসায় মুখর হইয়া 
সাহায্যের জন্য আগাইয়া আদিতেছে ; ইহাই জগতের চিরন্তনী রীতি । 
অদহায়ের আকুল ক্রন্দন, দুৰ্বলের মর্শ্মন্তদ হাহাকার এ জগতে কাহারও 
কর্ণে প্রবেশ করে না। যতদিন তুমি ছোট থাকিবে, দুৰ্ব্বল থাকিবে, 
ততদিন পর্য্যন্ত চতুর্দিক হইতে বিরুদ্ধ শক্তি আপিয়া নিদ্ধরুণভাবে 
তোমাকে দিয়া পিষিয়া মারিয়া ফেলিতে উদ্ধত হইবে। কিন্ত যখনই 
তুমি বড় হইবে, সবল শক্তিমান হুইয়া জীবন-সংগ্রামে যথোচিত 
বীরত্বের পরিচয় দান করিবে তখনই সকলে তোমাকে বিজয়মাল্য 
পরাইয়া সাদরে বরণ করিয়া লইবে। 


আঘাতি-আক্রমণ ২৫ 


জগৎ শক্তির পূজারী, শক্তিমানের শ্রেষ্ট আসন সকলের শিরোপরি- 
্প্রতিঠিত। অতি বড় বিরুদ্ধবাঁদীও শক্তিমানকে শ্রদ্ধার অর্ঘ্য নিবেদন 
করিয়া নিজেকে ধন্য মনে করে। কিন্তু অসহায় অক্ষম ও দুর্ববলকে 
নিতান্ত সহানুভূতিশীল সমবেদনাপরায়ণ ব্যক্তিও অনেক সময় সাহায্য 
=করিতে অগ্রসর হয় না, তাহা সম্পূর্ণ নিক্ষল ও ব্যৰ্থ হইবে ভাবিয়া। 
সর্বপ্রকার দুর্বলতা ও ভীরুতাকে ঝাটাইয়া দূর করিয়া দাও, 
আদর্শের সাধনায় প্রকৃত শক্তি ও সাহসের পরিচয় প্রদান কর, দেখিবে, 
‘কেহ তোমাকে অগ্রাহ্‌ বা অস্বীকার করিতে পারিবে না। সকলের 
সমস্ত আঘাত, আক্রমণ, লাঞ্ছনা, অপমানের যোগ্য প্রত্যুত্তর দেওয়া 
হইবে তখনই যখন তুমি নিজেকে উপযুক্ত করিয়া গড়িয়া তুলিয়া কণ্ম- 
‘ক্ষেত্রে যথাৰ্থ শক্তি, সাহস ও বীরত্বের পরিচয় দিতে পারিবে। নিজে 
-যতই নির্ভীক ও শক্তিমান্‌ হইতে পারিবে, সমস্ত আঘাত আক্রমণের 
প্রতিরোধ ও প্রতিকার তখনই সম্ভব হইবে । অন্তথা শুধু জীবনের 
.তিক্ততাই বুদ্ধি পাইবে, কিন্তু সত্যিকার প্রতিকার কিছু হইবে না। 
আত্মন ! এ জগতে শক্তিহীনতার কথা জানাইয়া কাহারও সাহায্য 
চাহিও না, স্বীয় অক্ষমতার কথা নিবেদন করিয়া কাহারও দয়া ভিক্ষা 
করিও না। কারণ নিজের অসহায় ও দুৰ্ব্বল অবস্থা জানাইয়া যতই 
অন্যের করুণা উদ্রেক করিতে চাহিবে, ততই করুণার পরিবর্তে কেবল 
"স্থণা ও লাঞ্ছনার মাত্ৰাই বৃদ্ধি পাইবে । স্থতরাং জীবন-পথে কাহারও 
-কন্পাপ্ৰা্থী না হইয়া, একমাত্র ভগবানকে সহায় করিয়া জয়যাত্রা সুরু কর, 
জার তাহার দানকেই মাথা পাতিয়া বরণ করিয়া লইয়া সানন্দে বল-_ 
পব্যাঘাত আহক নব নব, 
আঘাত খেয়ে অচল রবে; 
দুঃখে আমার বক্ষে তব বাজবে জয়ডঙ্ক , 
দেবো সকল শক্তি, লব অভয় তব শঙ্খ |” 


২৬ জীবন-সাধনার পথে 


তাহা হইলে স্বীয় যোগ্য স্থান, যোগ্য মৰ্য্যাদা অধিকার করিয়া লইভেঃ 
পারিবে। 


7১টি, 


দুৰ্জ্জয় সাহস ও অবিচলিত আত্মবিশ্বীসই জগতে অসাধ্য সাধন" 
করিয়া থাকে । আকাশ যদি মাথায় ভাঙ্গিয়া পড়ে, স্থমেক যদি পথ- 
কুদ্ধ করিয়া দাড়ায়, মৃত্যুও যদি সম্মুখে আগাইয়া আসে, মাভৈঃ ॥” 
জীবনের মহান্‌ সংগ্রাম-ক্ষেত্রে দণ্ডায়মান বীর সৈনিক তুমি, পিছনে 
হটিবার আদেশ নাই, গন্তব্য স্থান__তোমার সম্মুখে । অগ্রসর হও). 
সমুখে অগ্রসর হও, মৃত্যু যদি পথে নামিয়| আসে তবে তাহার সহিত 
পঞ্জা ধরিয়া পথ চল, মহামৃত্যুর পরপারে যে সীমাহীন অমর জীবন, 
তাহাকেই বরণ করিয়া লও। 

অনন্ত শক্তিমান আত্মার মহাশক্তিতে শক্তিমান তুমি, কঠোর" 
তপঃশক্তি-সম্পন্ন খষি-মহ্লিগণের মহানাদর্শে তোমার জীবন গঠিত, 
অনুপ্রাণিত, তাহাদের দুশ্চর সাধনার অমোঘ শক্তি তোমার ধমনীতে 
ধমনীতে প্রবাহিত ( বিধাতা যে অবার্থ বজ্রের অজস্ৰ শক্তি তোমার" 
ভিতরে ভরিয়] দিয়াছেন )। তোমার আবার ভয়, পরাজয় ! তোমার; 
আবার ক্লৈবা, দৌর্বলয ! অসম্ভব, অসম্ভব | জয়, নিশ্চয় জয়। দুৰ্জ্জয় 
সাহসে ভর “করিয়া, গভীর আত্মবিশ্বাসে বুক বাধিয়া জীবন-পণে 
সম্মুখের দিকে অগ্রসর হও । দেখিবে--কালবৈশাখীর রুদ্র নিঃশ্বাসে 
অপস্থত তৃণরাজির মত তোমার উদ্দাম গতিপ্রবাহে সমস্ত বাধাবিদ্র- 
কোথায় উড়িয়া গিয়াছে, অন্তরের সমস্ত ভয়-ভাবনা, সংশয়-সঙ্কোচ,. 


আন্ম-সদ্বিৎ ২৭ 


সন্দেহ কোন্‌ অজ্ঞাত মুহূর্তে কোথায় মিলাইয়া গিয়াছে, পথ সম্পূর্ণ 
নিফণ্টক, নিকুপদ্ৰব--বিজয়লক্ষ্মী সিদ্ধির বরমীল্য হস্তে তোমার" 
প্রতীক্ষায় পথ চাহিয়া ব্যাকুলভাবে দণ্ডায়মানা। 


আত্মসম্িৎ 


আত্মন্! স্রোতে প্রবহমান তৃণগুচ্ছের মত জগতের গড্ডালিকা- 
প্রবাহে ভাসিয়| চলিও না, ঘটনা-বৈচিত্রোর ঘূর্নাবর্তে পড়িয়া কখনও 
আত্ম-সন্ধিৎ হাঁরাইও না। দৈনন্দিন কৰ্মব্যস্ত কলকোলাহলমন্ জীবনের 
অন্তরালে নীরব নিভৃতে প্রতিদিন অন্তত: একবার করিয়া তোমার 
মহোচ্চ আদর্শের ধ্যান করিও, চরম লক্ষ্যের বিষয় চিন্তা করিও |; 
প্রতিদিন অন্ততঃ একবার গভীর অভিনিবেশ সহকারে ভাবিয়া দেখিও 
কিভাবে তুমি তোমার জীবন পরিচালন করিতেছ; যে ভাবে জীবন 
পরিচালিত হইতেছে, তাহা ( তোমার ) লক্ষ্যে পৌছিবার পক্ষে যথেষ্ট 
কিনা; যে ভাবে তুমি তোমার সাধন-ভজন-ব্রত-তপস্চরণ উদ্‌যাপন, 
করিতেছ, তাহা আদর্শ লাভের পক্ষে পৰ্যাপ্ত কিনা। পথিক যেমন 
প্রতি পদবিক্ষেপে ধীরে ধীরে তাহার গন্তব্য স্থানের দিকে আগাইয়া চলে, 
তুমি কি তোমার দৈনন্দিন ধ্যান-ধারণা! কাজকম্ম, অনুষ্ঠান-আচরণের 
ভিতর দিয়া তেমনি ভাবে লক্ষের দিকে আগাইয়া চলিতেছ ? তোমার 
অন্তর কি ক্রমশঃ শান্ত শুদ্ধ হইয়া উঠিতেছে? মনঃপ্রাণ কি নিত্য 
নূতন ভাবে, নিত্য নূতন অনুভূতির রাজ্যে বিচরণ করিতেছে? তুমি 
কি জীবনের পণে নিত্য নৃতন আলোকের সন্ধান পাইতেছ? যদি 
তাহা না পাইয়া থাক, তবে গভীর নিশীথে সমগ্র জগৎ যখন সুপ্তিরঃ 


জীবন-সাধনার পথে ২৮ 


“ঘোরে নিমজ্জিত থাকে, তখন তুমি একবার ধীর পদক্ষেপে অন্তরের 
অন্তংস্থলে প্রবেশ করিয়া শান্তভাবে আত্মান্িন্ধানে রত হও, তন্ন তন্ন 
করিয়া খুঁ জিয়া বাহির কর স্বভাবের সমস্ত দোষ-ক্রটি-গলদ, আর প্রবল 
-পৌরুষ সহায়ে সে-সমস্তকে সমূলে উৎপাটিত, দূরীভূত করিয়া বীর- 
বিক্রমে জীবনের পথে বিজয়াভিযান কর। 
আত্মন্। গতান্গতিকতার মোহ-গর্ডে ডুবিয়া মৃত্যুকে বরণ করিও 
না। বিভ্ৰম বিভ্রান্তির কুহকে ভুলিয়া লক্ষ্য ও আদর্শ হারাইও না'। 
জাগতিক ঘটনা-প্রবাহে গা ভাসাইয়া নিশ্টেষ্টভাবে কাল কাটাইলে 
কিরূপে তুমি তোমার শ্রেষ্ঠ কর্তব্য সন্ধে অবহিত হইবে? বৈষয়িক 
"উন্মাদনা ও সাধারণ কর্ধ-প্রাবলো উন্মত্ত হইয়া আত্মবিস্বত হইলে কি- 
ভাবে জীবনের শ্রেয়কে লাভ করিবে? জীবনের পথ তে সরল, 
সহজ, মন্থণ নয়; সে যে ক্ষুরধারের ন্যায় শাণিত, দুর্গম ; একটু 
অসাবধান হইলেই পদম্খলন অবশ্যস্ভাৰী। মৃত্যু সেখানে অবধারিত। 
আত্মন্‌! তুমি তোমার জীবনের মহান্‌ দায়িত্ব সম্বন্ধে সচেতন 
"হও, আত্মবোধ ও আত্মস্বতিকে জাগাইয়া তোল, পরম শ্রেয়ের প্রতি 
দৃষ্টি নিবদ্ধ করিয়া জীবনের গতিবেগকে বদ্ধিত কর, ‘ঢিমা তেতালা’ 
ভাব একেবারে বিসৰ্জ্জন দাও, জলন্ত উক্কার মত প্রচণ্ড তেজে লক্ষ্যপথে 
অগ্রসর হও, আর সর্বদা স্বর্ণাক্ষরে হুদয়পটে প্রীত্রীজ্ঘনেতার মহাবাণী 
অঙ্কিত করিয়া রাখ--“আত্মবিস্ৃতিই মহামৃত্যু; আত্মবোধ আত্মস্থৃতিই 
=প্রকৃত জীবন |” 


7721৯ 


ক্ষণিকের প্রতারণা 


ক্ষনিকের ভুল- মানুষের জীবনে এক মহাবিপধ্যয় ঘটায়; ক্ষণিকের 
দর্বলতা__মান্গষের অমল-ধবল চরিত্রে দুরপনেয় কলুষ-কাঁলিমা লেপিয়া। 
দিয়! চির কলঙ্কিত করে; ক্ষণিকের আত্মবিস্থৃতি__মাহ্যকে আত্মমধ্যাদা 
ভুলাইয়া গৌরবের তুঙ্গ শৃঙ্গ হইতে অধঃপতনের স্থনিয় সোপানে ঠেলিয়া 
দেয়; ক্ষণিকের মোহ--মানুষের নামে গভীর ভ্রান্তি উৎপাদন করিয়া 
আত্মস্থতি ও আত্মকর্তব্য ভুলাইয়া বিপথে টানিয়া নিয়া যায়;- 
গ্রলৌভনের নিকট ক্ষনিকের আত্মসমর্পণ__আদর্শনিষ্ঠটা ও দৃঢ়তা, 
ভাঙ্গিয়া মোনবচরিত্ৰে পাপ প্রবেশের পথ প্রশস্ত করিয়া দেয় । 

অতএব সাবধান। ক্ষণিককে কখনও বিশ্বাস করিও না, ক্ষণিকের 
প্রতারণায় ভুলিয়া কখনও নিজের বিপদকে ডাকিয়া আনিও না। 
মনে রাখিও ‘ক্ষণিক’ ক্ষণিকের জন্য হইলেও মানব-চরিত্রের উপর ইহার 
প্রভাব ক্ষণিক নয়_চিরস্থায়ী, অমৌঘ। ক্ষণিককে ভুল বুঝিয়া 
ক্ষণিকের শক্তি ও প্রভাব উপলব্ধি করিতে না পারিয়া একবার যদি 
তাহার নিকট আত্মমমর্পণ কর, তবে সেই আত্মসমর্পণের ছিদ্রপথে 
তোমার ভিতরে যে আত্মঘাতী দৌর্ধলা প্রবেশ করিবে, তাহাকে 
নিরসন করা তোমার পক্ষে বিষম কষ্টকর, এমন কি এক প্রকীর অসম্ভব 
হইয়া, পড়িবে; কারণ ক্ষণিকের কুহকী মায়া ও প্রলৌভনের শক্তি বড় 
সাংঘাতিক । জীবন-পথে পাপ প্রলোভন যখন মামুষকে অতি মাত্রায় 
প্রলুব্ধ করিয়া তোলে তখন এই ক্ষণিকের সাত্বনা ও আশ্বাসেই মানুষ 
বিবেকের সহিত রফা করিয়া আত্মসমর্পণ করিতে অগ্রসর হয়। মান্য 
তখন তাহার বিবেক, তাহার. বিচারবুদ্ধিকে এইভাবে বুঝাইতে চেষ্টা ৷ 
করে যে_ আচ্ছা, এইবার ক্ষণিকের জন্য এই ছুৰ্ব্বলতাকে আশ্রয় দেই, - 


৮2৫ জীবন-সাধনার পথে 


বরং ভবিষ্যতে আর কখনও না দিলেই চলিবে ; আচ্ছা, এইবারের জন্য 
এই অন্তায়টি করি, আর কখনও না হয় ইহা না করিব ; আচ্ছা, এই 
মুহর্তের জন্য প্রলোভনের এই আবদ্রারটুকু বরং বন্ধুত্বের উপরোধে 
"স্বীকার করিয়া লই, তাহাতে আর কি হইবে, আর কোন সময় ইহা না 
করিলেই হইবে। এমনি ভাবে বার বার প্রতিবারই নে ক্ষণিকের 
- দোহাই দিয়া দুর্বলতার নিকট আত্মসমৰ্পণ করিয়া ক্রমশঃ চরিত্রের দৃঢ়তা 
ও আদশনিষ্ঠা হারাইয়া হীন ও দুর্বল হইয়া পড়ে। অবশেষে মানুষ 
এমন এক সঙ্কটময় অবস্থায় উপনীত হয়, যখন পাপের প্রতি দ্বণা ও 
' অন্যায়বোধ চলিয়া যায়, সঙ্কল্প ও সংগ্রাম-শক্তি লোপ পায়, অংযমের 
বাধ নষ্ট হইয়া জীবনের মেরুদণ্ড একেবারে ভাঙ্গিয়া পড়ে। তখন 
ক্ষণিক আর ক্ষণিক’ নয়, ক্ষণিক’ই চিরস্তনে পরিণত হইয়াতমানুষকে 
মহামৃত্যুর মুখে নিক্ষেপ করে । 
সংগ্রামই জীবনের পরিচায়ক, সংগ্রামের ভিতর দিয়াই মানুষ প্রকৃত 
শক্তি আহরণ করে, সংগ্রামের বলেই মানুষ জগতের বুকে স্বীয় অস্তিত্ব 
রক্ষা করিয়া সসন্মানে বাচিয়া থাকে । সুতরাং ক্ষণিকের প্রতারণায় 
আত্মবিস্বাত হইয়া কখনও জীবন-সংগ্রাম পরিত্যাগ করিও না। অন্যায় 
যাহা, পাপ যাহা, ক্ষণিকের জন্য হইলেও তাহা অন্যায় ও পাপ। তাহার 
-সহিত কখনও আপোধরফা চলে না। বিন্দু বিন্দু বারিসমষ্টি যেমন মহা- 
পারাবার স্থষ্টি করে, তেমনি ক্ষণিকের সমষ্টিই দিন-মাস-বৎসর তৈয়ারী 
'করে। তাই জীবন-পথের বীর অভিযাত্রী যে, সে চিরকালই অন্তায় ও 
দুর্বলতার সহিত কঠোর সংগ্রাম করিয়া জীবনের কণ্টকাকীর্ণ দুৰ্গম পথে 
অগ্রসর হয়। প্রাথমিক প্রচেষ্টা হয়তো ব্যর্থ হইতে পারে, কিন্তু প্রাতি- 
বারের প্রতিরোধশক্তি পরবর্তী বারের সংগ্রাম-প্রচেষ্টার সহিত যুক্ত হইয়া 


মানুষকে ক্ৰমশঃই অধিকতর শক্তিসম্পন্ন করিয়া তোলে । অবশেষে 
মানুষ এমন এক দুৰ্জয় শক্তি লাভ করে, যাহার বলে জগতের সমস্ত 


ক্ষণিকের প্রতারণা ৩১ 


বিরুদ্ধভাব ও শক্তিকে চূর্ণবিচূর্ণ করিয়া সে স্ব-ভাবে স্ব-মহিমায়,স্ব- 
"স্বরূপে প্রতিষ্ঠা লাভ করিতে সক্ষম হয়। তখন বিধাতা স্বয়ংই আসিয়া 


তাহার ললাটে সাফল্যের বিজয়-তিলক পরাইয়া দেন। 
আত্মন্! জীবন-সাধনায় যদি কৃতী হইতে চাও, তবে সর্বদা 


“বিচারের কোষমুক্ত তরবারি উদ্ধত রাখ । যে কোন মুহূর্তে যে কোন 
‘শত্ৰু যে কোন বেশে উপস্থিত হউক না কেন, অমনি তাঁহার উপর 
-আঘ্াত করিবে। শত্ৰু যেন কোন মুহুর্তে তোমাকে অনতর্ক না দেখে, 
অসীবধান অপ্রস্তুত অবস্থায় না পায়। তুমি যদি অন্যায়ের সহিত, 
পাপের সহিত আপোষ না করিয়া সর্বদা সংগ্রাম করিতে প্রস্তুত থাক 
‘তবে স্বয়ং ভগবানই তোমাকে রক্ষা করিবেন। ভগবান শুধু বাহিরের 
‘কাজ দেখেন না, তিনি দেখেন মানুষের অন্তর, মনোবৃত্তি। সংগ্রাম 
করিয়া পরাভূত হইলে, ঘটনাচক্রে পড়িয়া বাধ্য হইয়া স্বীয় ইচ্ছার 
-বিরুদ্ধে কখনও কোনও অন্যায় কাজ করিয়া ফেলিলে তাহা তত দোষের 
‘হয় না) সেই অপরাধ তিনি ক্ষমা করেন। কিন্তু স্বেচ্ছায় কেহ কোন 
-অন্ায়কে প্রশ্রয় দিলে, পাপের সহিত রফা করিয়া স্বেচ্ছায় তাঁহার 
।নিকট আত্মমমর্পন করিলে, দুর্বলতার সহিত সংগ্রাম না করিয়া সাদরে 
‘তাহাকে বরণ করিয়া লইলে নিতান্ত আপনার জনও তাহাকে ক্ষমা 
‘করে না। সুতরাং ক্ষণিকের মোহজাল ছিন্ন করিয়া বীর বিক্ৰমে 
‘জীবনের পথে জয়যাত্রা সুরু কর। শত্ৰু যদি মিত্রবেশে আপোষ- 
রফার প্রস্তাব লইয়া উপস্থিত হয়, শান্তির বাণী লইয়া সন্ধি করিতেও 
আসে, তবুও তাহাকে ক্ষমা করিবে না। জীবন-সংগ্রামে আপোষ- 
রফা, সন্ধি বা শাস্তি প্রস্তাবের কোন স্থান নাই , সেখানে হয় বিজয় 
'সিদ্ধি,-না হয়--মৃত্যু--এই এক কথা৷ ও শম্‌। 


et ১০ 


আঘাত 


( অপরের প্ৰতি ) 


কখনও কাহাঁকে ও অযথা আঘাত করিও না; তোমার কোন প্রকারা 
ব্যবহার, আচরণ, বাঁকা, কাৰ্য্য; ভাব বা অন্ত কিছুর দ্বারা কখনও, 
কাহারও মনে নিরর্থক ব্যথা দিও না। 

ছুই দিনের জন্য এখানে আনিয়াছ, ক্ষণিকের জন্য দায়িত্ব ও কর্তব্য 
উপলক্ষ্য করিয়া সকলে মিলিত হইয়াছ, জগত্র্গমঞ্চে আপনার অভিনয় 
শেষ করিয়া দুই দিন পরে আবার কোথায় চলিয়া যাইবে। তাই 
যতটুকু পার অপরকে শান্তি দাও, আনন্দ দাও। গোলাপ যেমন 
কণ্টকাঘাতে ক্ষতবিক্ষত হইয়াও সকলকে স্থগন্ধ দান করে, তুমিও 
তেমনি জগতের নিকট হইতে যতই আঘাত ও দুর্ব্যবহার পাও না 
কেন, প্রতিদানে প্রতিঘাত না করিয়া। শুধু শান্তি ও সান্বনাই পরিবেশন 
কর। 

মানুষ যে জিনিষটি নিজে ভালবাসে সেটিই সে অপরকে দান করিয়া; 
আনন্দ পায়। কিন্তু তুমি তো কাহারও নিকট হইতে আঘাত বা 
ছুৰ্ব্বাবহার পাইতে ভালবাস না, তবে অপরকেই বা তুমি তাহা দিবে 
কেন? মনে রাখিও, তুমি যেমন অন্যের নিকট হইতে অযথা কোন 
আঘাত পাইতে চাও না, অন্যেও তেমনি তোমার নিকট হইতে অযথা, 
কোন আঘাত পাইতে চায় না। তুমি যেমন অন্যের অপ্রত্যাশিত বাবহারে 
ক্ষুণ্ন হও, অন্যেও তেমনি তোমার অপ্রীতিকর ব্যবহারে ক্ষণ হয়! শুধু 
তাই নয়, তোমার অপ্রীতিকর ব্যবহাররূপ আঘাতই অপরের নিকট 
হইতে প্রতিঘাতরূপে আসিয়া আবার তোমাকেই ব্যথায় জর্জধিত 
করিয়া তুলিবে। স্থতরাং তুমি যদি (নিজে ) কাহারও নিকট হইতে- 


আঘাত ৩৩, 


আঘাত পাইতে না চাও, তবে তুমিও কাহাকেও আঘাত করিবে না; 
তুমি নিজে কাহাকেও আঘাত করিলে তাহা আজই হউক বা কালই 
হউক প্রতিঘাতরপে আবার তোমারই নিকট ফিরিয়া আসিবে । 
কেননা, মানুষ যেমন চিন্তা ভাবনা ও আচরণ করে তাহারই একটা 
প্রতিক্ৰিন্না বাহিরে পারিপার্থিক অপর সকলের ভিতর সংঘটিত হয় 
এবং সে যখন যেখানে যায়, তখন তাহার নিজের ভাবের প্রতিচ্ছবি 
সেখানে প্রতিফলিত দেখিতে পায়। প্রত্যেক মানুষের নিজের ভাব, 
প্রকৃতি ও আচরণ দ্বারা তদনুকুল একটা পরিবেশ আপনিই স্থষ্টি হয় 
এবং যে কোন বাক্তিই তাহার সংস্পর্শে আস্থক না কেন, সেইভাবে সে 
অল্পবিস্তর অনুপ্রাণিত হইবেই। 

জীবন-সাধনার সাধক ! তুমি সর্বপ্রকার বৈরভাব* ত্যাগ করিয়া 
সম্পূর্ণ উপত্রবশূন্য ও মহৎ হও | অন্তরে বাহিরে সকলের প্রতি প্রেম 
ও সহান্মুতিপূর্ণ এক পরম শান্তিময় আবহাওয়ার স্ুষ্টি কর। তোমার 
নিকট হইতে সর্বদা এক মহানন্দময় ভাবপ্রবাহ চতুর্দিকে বিচ্ছুরিত 
হউক, আর সমগ্র দেশবাসী তাহাতে অবগাহন ৮ শুদ্ধ, শান্ত ও 
আনন্দময় হইয়া উঠুক। কেন না, এজগতে প্রকৃত মহৎ যে, কুঠারাহত 
চন্দন বৃক্ষ হইতে সুগন্ধ বিস্তারের মত আঘাত-আক্রমণে তাহার ভিতর 
হইতে কেবল মহৰুই বিচ্ছুরিত হইতে থাকে । ॥ ও শম্‌ ৷ 


* ইহা কম্মঘোগী সাধকের সাধন-জীবনের একটি অধ্যায় বিশেষ ৷ 
ইহার দ্বারা কখনও অন্যায় অত্যাচারের প্রতিকার না করা, "বা 
কাহারও দোষ-ক্রটি-অপরাধ সংশোধনের জন্য শাসন না করা বুঝায় 
না। কেননা, এই শাসন ও প্রতিকার চেষ্টা সাময়িক ভাবে দুঃখ বা 
অশান্তির কারণ হইলেও ইহাতে পরিণামে মানুষ নির্দোষ হইয়া প্রকৃত 
শান্তি ও আনন্দ লাভ করিয়া থাকে । কারণ, ইহার মুলে দোষক্রটি 
অন্যায়ের সংশোধন পূৰ্ব্বক প্রকৃত মানুষ করিয়া গড়িয়া তুলিবার প্রেম ও 
সহান্ুভৃতিপূর্ণ মহান্‌ উদ্দেশ্য রহিয়াছে। যে আঘাত আক্রমণের ভিতর 
এই মহান্‌ উদ্দেশ্যের পরিবর্তে শুধু অপদস্থ করা বা শাস্তি দেওয়ার 
আক্রোশমূলক শক্রভাব থাকে, তাহারই মঙ্ধান্ধ এই কথা এখানে বল) 


হইয়াছে। 


৩ 


কন্মীর জীবন-সন্্র 


ক্ষমতাপ্রিয়তা ও প্রভূত্বলিপ্াই কর্ণক্ষেত্রে কর্মীর প্রধান বিপদ ৷ 
গভীর সমুদ্রে বিচরণকারী অর্ণবৰপোত যেমন সহসা চোরা-পাহাড়ে 
আঘাত খাইয়া ধ্বংসপ্রাপ্ত হয়, তেমনি সংসারক্ষেত্রে পর্যযটনকারী উদ্দাম 
কন্ম-প্রবণ ব্যক্তির জীবনও অতকিতে ক্ষমতাপ্রিয়তা ও প্রভুত্বলিপ্মার 
মোহে পড়িয়া বিনষ্ট হয়। মানুষ যখন কম্মের প্রবল উন্মাদনায় আত্মস্থৃতি 
হারাইয়া ফেলে, যখন মে ভুলিয়া যায় যে, কর্টাই মানুষের আদল 
উদ্দেশ্য নয়, কর্মের ভিতর দিয়া মানুষ 'হওয়াটাই প্রকৃত উদ্দেশ্য, কৰ্ম্ম 
শুধু বাহিরের অবলম্বন, ইহার ভিতর দিয়া নিজের ও অপরের জীবনকে 
গড়িয়া তোলাই প্রকৃত লক্ষ্য-_-তখনই তাহার ভিতর দেখা 'দেয় যশ- 
মান-প্রতিষ্ঠার উন্মাদ আকাজ্কা, প্রভুত্ব ও ক্ষমতালীভের আত্মবিধ্বংসী 
‘দুর্বার স্পৃহা । 

অহঙ্কার ও দান্তিকতাই মানুষকে দায়িত্বহীন, দুর্বল করিয়া ফেলে, 
কতৃত্বাভিমানই প্ররুতগরক্ষে কর্মীর কম্মশক্তি ও কর্তবাবুদ্ধি নষ্ট করিয়া 
তাহাকে স্বাৰ্থাদ্ধ ও অকর্শণ্য করিয়া দেয়। মানুষের ভিতর যখন উত্কট 
ক্ষমতালোলুপতা ও উদ্নগ্ৰ কৰ্তৃত্বস্পহ| দেখা দেয়, তখন তাহার সাধারণ 
বিচারবুদ্ধি ও হিতাহিত ব্বেচনাশক্তি পর্য্যন্ত লোপ পায়; সে তাহার 
অসন্বদ্ধ বাক্যালাপ ও নির্লজ্জ আচরণের দ্বারা পারিপাগ্রিক আবহাওয়া, 
এমন কি অন্তরঙ্গ সহ ও সহকর্দীদের মনোবৃত্তি পর্য্যন্ত বিষাক্ত, 
বিরক্তিপূর্ণ করিয়া তোলে। মান্য অত্যুথ নাম ও যশোলোলুপতার 
ফলে এমন" আত্মবিস্থৃত ও বিচার-বিষূঢ় হইয়া পড়ে যে, তাহার অসঙ্গত 
অসম্পূক্ত আলাপ ব্যবহারৈর দ্বারা সে যে সকলের নিকট হাস্তাম্পদ 
হুইতেছে, তাহাও সে বুঝিতে পারে না। ৪ 


কক্ষার জীবন-মন্তর ৩৫ 


শিশু বা উন্মাদের মত নিরর্থক হস্তপদ সঞ্চালন, অথবা বাত্যা- 
তাড়িত তৃণখণ্ডের মত কামনা-বাসনা-রিপু-ইজিয়-তাড়িত মানুষের 
দিথিদিগ জ্ঞানশৃন্যাবস্থায় ইতস্ততঃ ছুটাছুটিই কৰ্ম্ম নয়; ভগবভাবে উদ্ধ্দ্ধ 
আত্মাভিমানশুগ্য মানুষের জনকল্যাণে প্রযুক্ত প্ৰচেষ্টাই প্রকৃতপক্ষে ক [ 
উপযুক্ত ধন্বন্তৱী যেমন বিষকে শোধন করিয়া লইয়া মৃতশঞ্জীবনী স্থধায় 
পরিণত করে, তেমনি সত্যিকার কর্ম্মীও ভগবৎ-শরণাগতির ছারা 
কৰ্ম্মকে শোধন করিয়া লইয়া যোগে পরিণত করে ( “যোগ: কৰ্ম্মস্ 
কৌশলম্” )। আত্মসমর্পণ, আত্মনিবেদনের ভিতর দিয়া কর্মী কর্শের 
, কর্তৃত্বাভিমানরূপ বিষদাত ভাঙ্গিয়া ফেলিয়া কৰ্ম্মকে নিৰ্ব্বিষ, নির্দোষ 
করিয়া লয়। কৰ্ম্ম তখন দশ্তাভিমানের আকর, গ্রবৃত্তিমূলক ও বন্ধনের 
কারণ হয় না, কণ্ম হয় তখন মুক্তির কারণ-_নিফাম। যোগ, ভগবানের 
সহিত মিসিত হইবার অবলম্বন স্বরূপ । কর্শ্মের ভিতর দিয়া কর্মী তখন 
ভগবানের সহিত যুক্ত হয়। 

ভগবানই মানুষের সমস্ত শক্তির একমাত্র উত্স নদী যেমন আত্ম- 
বিসজ্জনের দ্বারা বিশাল বারিধিবক্ষ হইতে বিপুল বারিরাশি সংগ্রহ 
করিয়া লইয়া জনকল্যাণের জন্য সমগ্র দিগেশে তাহা ঢালিয়া দেয়, 
প্রকৃত কন্মীও তেমনি আত্মোৎ্সর্গের ছারা ভগবানের নিকট হইতে 
শক্তি আহরণ করিয়া নিয়া জগন্মঙ্গলের নিমিত্ত কম্মরূপে উহা উৎসারিত 
করিয়া দেয়। সেখানে কোন অহঙ্কার, অভিমান, দম্ভ থাকে না, থাকে 
না কোন কতৃত্ব, প্রভুত্ম্পৃহা ও ক্ষমতা-মত্ততা 3 সেখানে থাকে শুধু 
আত্মনিবেদন, আত্মোত্সগ, আত্মবিসজ্জন, জনকল্যাণ ও জীবসেবা। 

উৎত্সমুখে বালি সঞ্চিত হইলে নদী যেমন সমুদ্রের সহিত সংযোগশূন্ত 
হইয়| ক্রমশঃ শুদ্ধ হইয়া যায়, কক্মীর ভিতরেও তেমনি আন্মবিসজ্জন ও 
নিঃস্বার্থপরতার পরিবর্তে অহঙ্কার অভিমান, ভোগন্থখাকাজ্ষী, মান-যশ- 
প্রতিষ্ঠার বাসনা দেখা দিলেই মে অনন্ত শক্তির আধার ভগবানের 


৩৬ ৰ জীবন-দাঁধনার পথে 


সহিত যোগন্থত্র হারাইয়া শক্তিহীন হইয়া পড়ে। সমুদ্রের সহিত 
সংষোগহীন শ্রোতংশূন্ নদীর জল যেমন বিক্ুত ও রোগবীজানুপূর্ণ 
হইয়া সকলের অপেয় ও প্রাঁণহননের কারণ হয়, তেমনি ভগবানের 
সহিত যোগশূন্য, দস্তাহহ্কারপূর্ণ, কর্তৃত্বাভিমানী কম্মীর আহ্ুরিক কৰ্ম্মত 
জীবজগতের শান্তি ও কল্যাণ বিধান না করিয়া অশান্তির আগুনই 
জালাইয়া দেয় | 

নদীর গতিবেগ অব্যাহত রাখিতে হইলে যেমন সমুদ্রের সহিত 
অংযোগ-পথ পরিষ্কার রাখা দরকার, তেমনি কম্মীর জগন্নঙ্নন কৰ্ম্মপ্ৰবাহ , 
অক্ষুণ্ণ রাখিতে হইলেও ভগবতপ্রেরণা ও ভগবং-শক্তি আহরণের পথ 
পরিবার রাখা আবশ্তক। বালি যেমন চড়া স্ুষ্টি করিয়া সমুদ্র সঙ্গমের 
পথ বন্ধ করিয়া] দেয়, তেমনি দস্তাভিমান প্রভৃতিই ক্মীর ভণবচ্ছক্তি ও 
প্রেরণা লাভের পথ রুদ্ধ করে । সুতরাং কম্মীকে প্রতিনিয়ত আত্মান্ত- 
সন্ধানের আলোক-বন্তিকা হস্তে লইয়া অতি সাবধানে পথ দেখিয়া! 
সন্তর্পণের সহিত কর্খের দুৰ্গম পথে পদক্ষেপ করিতে হয়। তাহান] 
হইলে যে কৌন মুহূর্তে অহঙ্কার অভিমানরূপ চোরাবালিতে আবদ্ধ হইয়া! 
জীবন-তরণী বেসামাল হইতে পাবে । 


জাগতিক নিন্দা ও গালি 


আত্মন্ শান্ত, শুদ্ধ, প্রবুদ্ধ হও | মানুষের নিন্দা ও গালিতে কর্ণপাত, 
করিও না) লাঞ্ছনা, গঞ্চনা, অসম্মান, অপমানের প্রতি ভ্ৰক্ষেপ করিও না; 
অনাদর অশ্রদ্ধা, তিরস্কার, উপেক্ষায় হতাশ ও মুহমান হইও ন! ৷ স্বার্থ 
স্বীর্ণ, ইৰ্য্যাপরায়ণ মানবের হৃদয়োদগীরিত এই তীব্ৰ হলীহলকে আক 


জাগতিক নিন্দা ও গালি ৩৭ 
পান করিয়া তুমি নীলক হও, জ্ঞানবৃ্ধ, প্ৰবুদ্ধ ভীস্নের মত অৰ্ক্লাচীন মানব- 
নিক্ষিপ্ত তীক্ষ শররাজিদ্বারা শরশয্যা রচনা করিয়া স্থথে নিবিবকারচিত্তে 
তুমি তাহাতে বিশ্ৰাম কর। এ জগতে (কাজ করিতে গেলে ) “কেহ বা 
“তোমারে মালা পরাইবে, কেহ বা তোমারে পদ প্রহারিবে।” কিন্ত তুমি 
তাহাতে বিচলিত হইয়া জীবন-সাধনায় নিশ্চেষ্ট থাকিও না, নিরর্থক 
চিত্তের প্রশান্তি ভাঙ্গিয়া অশান্তিকে ডাকিয়া আনিও না। জগতের 
পুঞ্জীভূত পাপতাপ, সুপীকৃত জঞ্চালজালে অগ্নিসংযোগ করিতে যাহারা 
বদ্ধপরিকর, কুসংস্কারাচ্ছন্ন মানবের তিক্ত রসনা তাহাদেরই নিন্দায় মুখর 
হইয়া উঠে। যাহারা »গতান্ুগতিক পুতিপধুযষিত বদ্ধ ভাবধারাঁর 
পরিবর্তে জীবন্ত ও নৃতন প্রেরণানয় উচ্ছল জীবন-প্রবাহ্‌ নিয়া উদ্দাম 
বেগে ছুটিয়া চলে, জগতের সবল হস্ত তাহাদেরই জীবন-পথে সর্বদা 
বিপদের পাহাড় রচনা করে। শুধু তাই নয়, তাহাদেরই মৰ্ম্মস্থলে নিৰ্ম্মম 
আঘাত হানিবার জন্য সকলে উদ্যত হয়, জগতের বুক হইতে তাহাদিগকে 
মুছিয়া ফেলিবার জন্য সমস্ত শক্তি নিয়োগ করে। নু 

একদিন যাহারা তোমার অন্তরঙ্গ সুহৃদ, প্রিয়তম বন্ধু ও নিকটতম 
আত্মীয় ছিল, তাহারাই পরে হইবে তোমার পরম শত্র। একদিন 
যাহার] তোমার নিত্য সাথী, সহায়ক ছিল, সমস্ত সময় ছায়ার মত প্রতি 
পদবিক্ষেপে তোমার অন্থসরণ করিত, তাহারাই হইবে তোমার প্রবল 
প্রতিদ্বন্থী, পরম বিরুদ্ধাচারী ; যাহাদের দুঃখ-দৈন্য দূর করার জন্য তুমি 
তোমার সমস্ত প্রাণ ঢালিয়া দিতে, নিজেকে সহস্ৰ বিপদে ফেলিয়াও 
যাহাদিগকে বিপন্ুক্ত রাখিতে সৰ্বদা সচেষ্ট থাকিতে, তাহারাই 
আজ তোমাকে বিপদজালে আবদ্ধ করিতে চেষ্টা-নিব্বত। ইহাই 
জগতের নিয়ম। যতক্ষণ তুমি নিজেকে সকলের সহিত সমপর্ধ্যায়ে 
রাখিয়া মিলিয়া মিশিয়া ঘটনা-প্রবাহে গা ভাপাইয়া গতানুগতিক পথে 
চলিবে, ততক্ষণ সকলেই মিত্রের মত তোমার সহিত মিলিয়া মিশিয়! 


৩৮ জীবন-সাধনার পথে 


চলিবে ও একই সুত্রে গ্রথিত থাকিবে। কিন্ত যখনই তুমি তোমার 
বিশিষ্ট ভাব, রূপ, আদর্শ ও কর্দপদ্ধতি নিয়া জীবন-পথে জয়যাত্রা সুরু 
করিবে, যখনই তুমি তোমার বৈশিষ্ট্যপূৰ্ণ সাধন-গরিমায় মহিমাঁন্বিত 
হইয়া অপর সকল হইতে স্বতন্ত্র প্রতিভায় প্রতিভাত হইতে থাকিবে 
তখনই অপর সকলে হিতাহিত বিবেচনাশূন্য হইয়া তোমার বিরুদ্ধাচরণ 
করিতে দণ্ডায়মান হইবে । 

আত্মন্! জাগতিক ঘটনা-পরম্পরার উৰ্দ্ধে, নিন্দা-স্তুতি প্রভৃতি 
ব্যবহারিক জীবনের পরপারে সেই দ্বন্থাতীত্‌ শান্ত ভূমিতে তুমি অবস্থান 
কর। তোমার অন্তরে বাহিরে, চতুষ্পার্খে স্বীয় আদর্শানুযায়ী একটি 
শান্তিপূর্ণ আবহাওয়া সৃষ্টি করিয়| সর্বদা কর্তব্য-পথে অগ্রসর হও, আত্ম 
ভাবে সমাহিত থাকিয়া ব্যবহারিক জগতের ছন্দকোলাহল, আবিলতা- 
পঙ্কিলতা, ঘাত-প্রতিঘাত হইতে আত্মরক্ষা করিয়া চল। দুনিয়ায় যে 
মানুষ হইতে চায়, জগৎকে কিছু নৃতন জিনিষ দিতে যায়, তাহাকে 
কাহারও মতামতের দিকে ফিরিয়া তাঁকাইলে চলে না। স্বীয় মহান্‌ 


আদর্শের প্রতি লক্ষ্য রাখিয়া বর্ষার বৃষ্টিধারার মত জগতের নিন্দা 


গাঁলিকে তাহার মাথা পাতিয়া বরণ করিয়া লইতে হয়। 
মানুষ সমালোচনায় ক্ষ হয় তখনই, যখন তাঁহার ভিতর মান-যশ- 
প্রতিষ্ঠার আকাঙ্খা উদগ্র হইয়া উঠে। মানুষ যখনই প্রশংসা-ন্থখ্যাতি 
লাভ করিবার জন্য লালায়িত হয়, আদর-যত্র-ভালবাঁপা-সহান্ভূতি 
ও সমবেদনা কাঙ্গাল হইয়া জগতের দ্বারে ভিক্ষাপাত্র লইয়| ঘুরিয়| 
বেড়াইতে শুরু করে, তখনই সে.কেবল অন্যের মতামতের দিকে ফিবিয়] 
তাকায়, তখন কে কি বলিল ন! বলিল, কোন্‌ সময়, কোন্‌ কাজে 
কে কি ভাবিল না ভাবিল তাহ! ভাবিয়া বিচলিত হয় এবং 
ধীরে ধীরে আপন স্বাধীন চিন্তা, ভাব, আদর্শ, ব্যক্তিত্ব বৈশিষ্ট্য 
বিসৰ্জ্জন দিয়া পরমতের দাস হইয়া পড়ে। তখন আপনার মহত্ব, 


প্রকৃত ধর্মানুষ্ঠান ৩৯ 


উদাধ্য প্রভৃতি যথাসর্ধস্ব বলি দিয়া শুধু অপরের মন রক্ষা করাই 
তাহার কাজ হইয়া দাড়ায়। 

জীবন-লক্ষ্যের সন্ধানী সাধক ! তুমি যশ, মান, প্রতিষ্টাকে পদ- 
দলিত করিয়া দুপ্ত সিংহের মত সমুন্নত শিরে জীবন-পথে অগ্রসর 
হও, আদর, যত্ন, ভালবাসা ও হুখ্যাতি লাভের মানসিক ছূর্বলতীকে 
পরিহার করিয়া সমস্ত নিন্দা ও বিরুদ্ব-সমীলোচনার প্রতি উপেক্ষা 
প্রদর্শন কর। প্রদীপের সলিতার মত প্রতিনিয়ত আদর্শের জন্য 
অকুষ্ঠিত চিন্তে তিলে তিলে আত্মগান করিতে প্রস্তুত হও, দেখিবে 
_ জগতের ভ্রভঙ্গী কোথায় মিলাইয়া গিয়াছে । 

নিন্দুকৈর নিন্দা, বিরুদ্ধবাঁদীর সমালোচনায় যতই উদাসীন হওয়া 
যায়, যতই তাহার প্রতি উপেক্ষা প্রদর্শন করা যায়, ততই তাহার শক্তি 
* ও প্রভাব ক্ষুণ্ণ হয়। প্রতি মুহূর্তে যাহাকে ফিরিয়া ফিরিয়া অপরের 
দিকে তাঁকাহিতে হয়, তাহার দ্বারা কোন বড় কাজ হওয়ার আশা স্থদূর- 
পরাহত। জগতের নিন্দা-স্থতিকে অগ্ৰাহ্‌ করিয়া চলার মত সামৰ্থ্য 
যাহার আছে, তাহার বিপুল পরাক্রম, প্রবল গতিবেগকে প্রতিহত 
করিতে পারে এমন এঁরাবত এই বিশ্ব ব্ৰন্ধাণ্ডে আজিও সৃষ্ট হয় নাই। 


৪৯০ 


এরা, 
প্রকৃত ধৰ্ম্ম৷ ৃষ্ঠান 
: ধর্খাঠানের গকুত সার্থকতা ভগবদনুভূতিতে। জীবন ভরিয়া কত 
ধৰ্ম্মানুষ্ঠান করিলে, নিয়ম-নিষ্ঠায় থাকিলে, জপ, উপবাস, স্বান, 
দান করিলে, কত না শান্থাধ্যয়ন, তীৰ্থভ্ৰমণ, দেবদরশন, সাধুসঙ্গ হইল” 
কিন্তু তাহাদ্বারা অনুভুতির রাজ্যে কতদূর অগ্রসর হইলে? এত সব 


৪০ জীবন-দাধনার পথে 


ধর্মানুষ্ঠান করিয়া অন্তরের মালিন্ত কতটুকু দূরীভূত হইল? পাঁপের প্রতি 
দ্বনা, অন্যায়ের প্রতি বীতশ্ৰদ্ধা, সত্য-সংঘষ, পবিত্রতা ও ত্যাগের প্রতি 
নিষ্ঠা ও অনুরাগ কতখানি বুদ্ধি পাইল? দিনের পর দিন শুধু নানা- 
প্রকার অনুষ্ঠান করিয়া যাওয়াই তো জীবনের লক্ষ্য নয়, অনুষ্ঠানের 
ভিতর দিয়া কামনা-বাঁসনার ত্যাগ,চিত্তশুদ্ধি ও ভগব্দনুভুতিই জীবনের 
একমাত্র লক্ষ্য ও কাম্য। 'দৈনন্দিন জীবন-সাধনার ভিতর দিয়া সেই 
দিকে কতদূর অগ্রসর হইতেছ তাহ! প্রতিদিন বিশেষভাবে বিচার 
করিয়া দেখিতেছ কি? 
ভগবদন্ুতৃতিই ধর্মাল্টানের প্রকৃত মাপকাঠি । বিদ্যুৎ খরচের 
পরিমাণ যেমন বিছ্যুৎ-পরিমাপক যন্ত্রে ( মিটারে ) ধরা পড়ে, তেমনি 
ধর্মকাজ ও অনুষ্ঠানসমূহও ঠিক ঠিক ভাবে অনুষ্ঠিত হইল কিনা, তাহা 
ভগব্দমুভূতিতে ধরা পড়ে । তাই খাটি সাধক যে, সে এই অশ্গভূতির 
দিকে সতর্ক দৃষ্টি রাখিয়া দৈনন্দিন সমস্ত কাজকর্ম ও ধন্ধানষ্টানমূহ 
করিয়া যার, প্রত্যেকটি অনুষ্ঠান সে ভগব্দস্গভুতির মাপকাঠিতে মাপিয়া 
পরীক্ষা করিয়া লয়। ধৰ্ম্মানষ্ঠাননমূহ তাহার নিকট শুধু অভ্যাসজনিত 
নীরস, প্রাণহীন, উদ্দেশ্শৃন্য কাজমাত্র নয়, উহা সেখানে মহান্‌ ভাব- 
সম্পদে সমৃদ্ধ, জীবনের পরম লক্ষ্য-সাধনার তীব্র ব্যাকুলতায় জীবন্ত | 
অনুষ্ঠানের প্রাণ অন্ভুতিতে | অনুষ্ঠানসমূহ প্রাণবন্ত হইয়া উঠে 
সাধকের মহান্‌ অনুভূতির দিব্য স্পর্শ ও প্রেরণায় । সাধক যখন 
অনুষ্ঠানের ভিতর দিয়া ধীরে ধীরে অনুভূতির রাজ্যে প্রবেশ করিতে 
থাকে, দৈনন্দিন ধৰ্ম্মসাধনার ভিতর দিয়া সমস্ত প্রাণমন যখন নিত্যনৃতন 
ভাবধারায় আউপিঞ্চিত হয়, মালিন্যের পর মালিন্ত ঘুচিয়া, আবরণের 
পর আবরণ উন্মোচিত হইর! সাধক যখন ক্রমশঃ লক্ষ্যের সমীপবন্তী 
হইতে থাকে, তখন তাহার সাধনার সেই বিপুল আনন্দধারা, সেই 
“গভীর ভাবাবেগ বর্ধাকালীন নদীসমূহের উচ্ছুদিত বারি প্রবাহের মত 


প্ররুত ধশ্মানুষ্ঠান ৪১ 


"অন্তর ছাঁপাইয়া সমস্ত দিগ্দেশ প্লাবিত করিয়া চলে। সে তখন 
-মহাভাবে মাতিরা জগৎকে মাতাইয়া লয়, পিন্ধিব মহানন্দে সকলকে 
আনন্দিত করিয়া তোলে । তখন তাহার প্রতি কাজ, প্রত্যেক অনুষ্ঠান, 


প্রতি বাকা, এমন কি প্রত্যেকটি হাবভাব, নড়ন-চড়ন, দৃষ্টিভঙ্গী পর্য্যন্ত 
অপরের ভিতরে এক মহাভাবের আলোড়ন স্থি করে; যে তাহার 


সংস্পর্শে আসে, সে-ই এক অভিনব আনন্দে মাতিয়া ওঠে, একটা 


অভূতপূর্ব নৃতন প্রেরণা লইয়| ঘরে ফিরিয়া যায়। অনুষ্ঠানসমূহ 


‘তখন আর শুধু প্রাণহীন অঙ্গতঙ্গী বা হস্তপদের কস্রৎ নয়, উহা 


তখন মহান্‌ ভাবের প্রেরণার অনুপ্রাণিত, অপূর্ব তেজোদীপ্ত, 
ভাবোচ্ছল ও এঁশ্বরিক শক্তিতে সমূজ্জল। 
০ 
আলো ও অন্ধকার যেমন একসঙ্গে থাকিতে পারে না, তেমনি 


মালিন্য ও ধৰ্ম্মান্ল।ন, পাপাসক্তি ও ধৰ্ম্মান্ুরাগ একত্র অবস্থান করিতে 
* পারে না। সমস্ত জীবন ভরিয়া ধশ্মানুষ্টান করিলে, অথচ তাহাতে 


‘অন্তরের কোন পরিবর্তন সাধিত হইল না) যেমনি ধশ্মানষ্ঠান করিতেছ, 
তেমনি সময় জুযোগমত আবার অবলীলাব্রমে পাপকাধ্যও করিয়া 
-যাইতেছ--ইহা কখনও হইতে পারে না। যদি হয়, তবে বুঝিতে হইবে 
'ভাবের ঘরে চুরি হইয়াছে, ধর্দানুষ্ঠান ঠিক ঠিক সম্পাদিত হয় নাই 
__ হইতেছে না। অনুষ্ঠান সমূহ যেখানে অন্তরের সহিত সংযোগশূগ্ৰ, 
ভাবহীন, জীবনের মহান্‌ লক্ষ্য-নাধনার উদ্দেশ্যে অনুঠিত না হইয়া 
সুধু অভ্যাসবশে অনুঠিত হয়, সেখানেই তাহা গভিহীন দুৰ্বল, তাই 
নিস্ফল নিরর্থক; তাহাতে অনুষ্ঠাতার প্রাণেই সাড়া জাগায় না তে 
অন্থোর প্রাণে সাড়া জাগাইবে কি? নোঙঈগরবদ্ধ নৌকায় দাড় টানার মত 


শুধু পণ্ডশ্রম, জীবন তাহাতে একটুও উন্নতির দিকে অগ্রসর হয় না। 


প্রকৃত জীবন-পথের পথিক! তুমি সর্বদা খুব সাবধান, সজাগ 


খাকিও। তাহা না হইলে কে আগিয়া তোমার ভাবের ঘরে কখন চুরি 


৪২ জীবন-সাধনার পথে 


করিয়া যাইবে, কিছুই বুঝিতে পারিবে না। সুতরাং যখনই দেখিবে 
ব্রতনিয়ম, পূজা প্রার্থনা, সৎকৰ্ম্ম, সদুষ্ঠান, শাস্তাধ্যয়ন, ধৰ্ম্মালোচনা' 
প্রভৃতি করিয়াও পাপাসক্তি ও ভোগাকাহ্া প্রশমিত হইতেছে না, 
নিত্য নৃতন অনুভূতির আনন্দে প্রাণমন ভরিয়া উঠিতেছে না, তখনই; 
সতর্ক হইবে ৷ অন্তরের কোথায় কোন্‌ গোপন অন্তরালে দোষক্রটিগলদ- 
আত্মগোপন করিয়া আছে, তাহা তন্ন তন্ন করিয়া খুজিয়া বাহির করিবে 
এবং সযত্বে তাহার মূল উংপাটন করিতে বদ্ধপরিকর হইবে। তাহা না 
হইলে মাসের পর মান, বৎসরের পর বৎসর, এমন কি জীবনভর নানাবিধ’ 
ধৰ্ম্মাস্ষ্টান করিয়া জীবন-শেষে দেখিবে, তুমি যে তিমিরে ছিলে সেই 
তিমিরেই আছ, জীবনের একটুও উন্নতি হয় নাই, শুধু সাধুতার মিথ্যা? 
অভিমান ও দাস্তিকতার বোঝা বাড়িয়া চলিয়াছে। 


বিশ্বাস ও অবিশ্বাস 


নিজেকে যে নিজেই বিশ্বাস করিতে পারে না, নিজের শক্তি-সাম্থ্য-- 
সততার উপরে অনাস্থা যাহার পদে পদে, এ-জগতে তাহাকে বিশ্বাস 
করিতে পারে কে? যদি অন্যের বিশ্বাস ও শ্রদ্ধা অৰ্জ্জন করিতে 
চাও, তবে সকলের আগে নিজেকে নিজে বিশ্বাস কর, নিজের শক্তি ও: 
সততায় নিজে আস্থা স্থাপন কর, নিজেকে নিজে আগে শ্রদ্ধা করিতে,. 
মর্ধযাদা দিতে শিখ । আত্মমর্ধ্যাদীবোধ যাহার স্থদ্‌ঢ়, আত্মশক্তি ও 


সততায় বিশ্বাস যাহার অচল অটুট, দুনিয়ায় তাহাকে কেহ অবিশ্বাস বাঃ 


অশ্রদ্ধা করিতে পারে না । সংশয়ী চিত্রের সমস্ত সংশয় সন্দেহ তাহার 


বিশ্বাস ও অবিশ্বাস ৪৩. 


প্রবল আত্মবিশ্বাস ও অর্ধ্যাদাবোধের নিকট কুগ্ঠীয় সঙ্কুচিত হয়, অঅদ্ধ)' 
ও অবিশ্বাস সভয়ে দূরে পলায়ন করে । 

মানুষ মান্থধকে কখনও অশ্রদ্ধা বা অবিশ্বাস করিতে পারে না, যদি 
না সে নিজে তাহার স্থযোগ দেয় । যে কোন কাজে, যে কোন বিষয়েই 
হউক না কেন, মানুষ নিজের কৃতকাৰ্য্যতা সম্বন্ধে ভিতরে অনাস্থা পোষণ 
করিয়া নিজেই প্রথমে নিজেকে অবিশ্বাস করে, আত্মশক্তি, আত্মস্থতি ও 
আত্মমর্ধ্যাদীবোধের অভাবে নিজেকেই সে নিজে আগে অশ্রদ্ধা করিতে 
ও অমর্যাদা দিতে সরু করে, তাহার পরে অন্য সকলে তাহাকে অশ্ৰদ্ধা 
ও অবিশ্বাস করে । অন্তের অবিশ্বাস ও অশ্রদ্ধা বস্তুতঃ নিজের অন্তরে 
লুকায়িত মনোভাবেরই প্রতিচ্ছবি। স্বীয় অন্তরের অবিশ্বাস ও অশ্ৰদ্ধাই 
অপরের ভিতর বাস্তব রূপ নিয়া অপরের মারফ২ আমাদের নিকট 
উপস্থিত হয়। স্থতরাং এ-সম্বন্ধে অন্যের উপর দোষারোপ করার আগে: 
নিজেরই বিশেষ ভাবে সাবধান হওয়া উচিত। . 

আত্মশক্তি ও আত্মমর্ধ্যাদা সঙ্গন্ধে সজাগ হও। কথায় ও কাজে 
সকলকে তাহার পরিচয় দাও । স্বপ্নে বা কল্পনায়ও যেন কোনও মুহূর্তে 
তোমার ভিতরে কৌন প্রকারে আত্মমধ্যাদীয় সন্দেহ শা জাগে, আত্ম- 
শক্তিতে অনাস্থা ও অবিশ্বাস না আসে। হৃদয়পটে স্বৰ্ণাক্ষরে 
রগ চার্যোর অভয় মন্ত্র লিখিয়া বাখ--“আত্মবোধ, আত্মস্মতিই 
প্রকৃত জীবন”, আর “আত্মবিশ্বাস ও আনত্মমৰ্য্যাদাজ্ঞানই 


মানুষের মহাসম্বল।” 


= = 2: 


মতান্তর ও মনান্তর 


কর্মক্ষেত্রে মতান্তর খুবই স্বাভাবিক, কিন্তু দেখিও মতান্তর যেন 
কখনও অনান্তরে পরিণত না হয়। 
কর্মী যখন তাহার কৰ্ম্মের প্রকৃত উদ্দেশ্য ভুলিয়া যায়, জীবনের মহান্‌ 
লক্ষ্য ও আদর্শ সম্বন্ধে উদাসীন হইয়া পড়ে, স্বাধীন মতবাদ, বিচাববুদ্ধি 
ও ব্যক্তিত্বের নামে যখন দাস্তিকতা আনিয়া দেখা দেয়, তখন আত্ম- 
-বিস্বৃতির সেই দুর্বল মুহূর্তেই মতান্তর আসিয়া মনান্তর, ক্রমে মতবিরোধ 
ও সংঘর্ষে পরিণত হয়। তখন কন্ধের সমস্ত উদ্যোগ, আয়োজন পণ্ড 
-হইয়া যায়, কন্মীদের সমস্ত উৎসাহ, উত্তম ও প্রাণের শান্তি বিনষ্ট হয়; 
ফলে, সকলের কণ্শক্তি ও প্রচেষ্টার সমবায়ে যে বিরাট প্রতিষ্ঠান গড়িয়া 
'উঠিতে পারিত, তাহার শেষ আশাটুকু পর্যন্ত নিঃশেষ হওয়ার উপক্ৰম 
হ্য়। 
হুশিয়ার, হুশিয়ার ! জীবনের লক্ষ্য সম্বন্ধে সজাগ, সাবধান হও, 
কর্মের উদ্দেশ্যের প্রতি সর্বদা দৃষ্টি নিবদ্ধ রাখ। বুদ্ধিমান, বিচক্ষণ নেতা] 
“যে, তার কর্শ-তরী কখনও মতবিরোধের মাঝদরিয়ায় বানচাল হয় না। 
তাহার তীক্ষ দৃষ্টি সর্বদা লক্ষ্য ও উদ্দেখ্যের প্রতি উদ্যযক্ত থাকে । তাই 
‘মে স্থকৌশলে বিভিন্ন কর্মীর বিভিন্ন মতের সামঞ্জস্ত বিধান পূৰ্ব্বক 
সম্তাবিত বিরোধ ও সংঘর্ষ এড়াইয়া কার্য-সম্পাদনের ব্যবস্থা করিয়া 
লয়। ইহার জন্য মিথা দম্ভ, অভিমান বা জেদকে সে কখনও প্রশ্রয় 
দেয় না, সাময়িকভাবে স্বীয় স্থচিন্তিত পন্থা, মতবাদ বা মর্ধযাদাকেও 
কিঞ্চিৎ ক্ষুণ্ন করিতে মে কুন্ঠিত হয় না শেষ সাফল্যের দিকে তাঁকাইয়া । 
এই আঁপাত-পরাজয়কে সে সহকর্মীদের অন্তর জয় ও কাধ্যনাধনের 
একৌশলরূপে স্বেচ্ছায়ই বরণ করিয়া লয় চরম বিজয় লাভের জন্য । মনে 


দুঃখ-দুৰ্য্যোগ ৪৫- 


রাখিও, প্রত্যেক কার্যের চরম সাকল্যই প্রকৃত সাকল্য, শেষ জয়ই_ 
প্রকৃত জয়। বীর সে, শক্তিমান সে, যোগ্য নেতা সে, যে প্রবল ঝড়- 
বঞ্তা, ছন্ব-সংঘর্ষ প্রভৃতি প্রতিকূল অবস্থার ভিতর দিয়া স্বীয় উদ্দেশ্য" 
সাধনে সমর্থ হয়। সমগ্র জগৎ তাহাকেই কৃতিত্বের পুরস্কার দেয়. 
বিধাতার আশীর্বাদ তাহার শিরেই বর্ধিত হয়, সকলেই শেষে তাহাকে 
অদ্ধার অর্ঘ্য নিবেদন করিয়া নিজেদের অন্যার আচরণের সংশোধন 
করিয়া লয়। 


ৰ দুঃখ-দুৰ্য্যোগ 

প্রকৃতি-জগতে যেমন মাঝে মাঝে প্রবল ঝড় বাদী আমে, মাঁহৃষের 
জীবনেও তেমনি বিষম দুঃখ-দুর্য্যোগ উপস্থিত হয় | সময়ে সময়ে এই 
দুঃখ-দুঃৰ্য্যোগ এমনিই প্রবল আকারে দেখা দেয় যে, মনে হয়_এবার 
বুঝি আর রক্ষা নাই, জীবন-তরী বুঝি বেসামাল হইয়া] মাঝ দবিয়ায় 
বানচাল হইয়া যায়! মানুষ তখন এমনি হতভঞ্ধ কিংকর্তব্যবিমূঢ- 
হইয়া পড়ে যে, তাহার আর কোন হিতাহিত বিচারবিবেচনা থাকে না, 
সে একেবারে দিশাহারা হইয়া হাল ছাড়িয়া দিয়া বসিয়া পড়ে | 
কিন্তু একটু ধৈৰ্য্য ধরিয়া, আত্মসংবরণ করিয়া থাকিতে পারিলেই অন্ততঃ 
তখনকার মত রক্ষা পাওয়া যাঁয়। কেননা, প্রকৃতি-জগতে যেমন ঝড় 
বাঞ্চা বেণী সময় থাকে না, মানুষের জীবনেও তেমনি দুঃখ-দুধ্যোগ 
অধিক কাল স্থায়ী হয় ন! ; কিছু সময় পরেই ইহার অবসান ঘটে; তখন 
আসে মহাগ্রশান্তি। ৷ প্রকৃতি হয় নিথর, নিষ্পন্দ, মনঃপ্রাণ হয় প্রশান্ত 
গম্ভীর । জীবনের সমস্ত ময়লামাটি তখন ধুইয়া মুছিয়া যায় ; তাঁহার 


-৪৬ জীবন-সাধনার পথে 


পরই সুরু হয় ধ্বংসের পর নূতন স্থষ্টির মত জীবনের নৃতন অধ্যায়_ 
পরিচ্ছেদ, প্রকৃত অগ্রগতি__উন্নতি। 
দুঃখ-দুৰ্য্যোগ শ্ভগবানের মহান্‌ আশীর্বাদ । দুঃখ-দুধ্যোগই মানুষকে 
আগুনের মত পোড়াইয়া পোঁড়।ইয়া খাদমুক্ত করিয়া খাটি সোনায় 
পরিণত করে, দুঃখ-দুধ্যোগই আঘাতের পর আঘাত দিয়া ভান্তির নেশা 
ভাঙ্গিয়া জীবনকে সম্পূর্ণ নির্দোষ করিয়া গড়িয়া তোলে; দুঃখ-দুধ্যোগের 
ভিতর দিয়া মানুষের জন্মজন্মান্তরের আধার কাটিয়া যায়, জীবনের সমস্ত 
ক্রটি-ব্চ্যিতি-গলদ দূর হইয়া মনঃপ্রাণ নিৰ্ম্মল পবিত্র হয়। তখন 
মানুষের জীবনে এমন এক পরিবর্তন, এমন এক ভাবের প্রেরণা আসে, 
যাহা দেখিয়া সে নিজেই অবাক হইয়া যায়। 
ছুঃখ-দুভোগ মানুষের জীবনে এক মহাপরীক্ষা। ছুঃখ-ছুর্ভোগের 
সময়ই মানুষের বলবীধ্য, বিক্রম-পরাক্রম, ধৈৰ্য্য-তিতিক্ষা, স'হস-অধ্য- 
বসায়ের প্রকৃত পরীক্ষা হয়। সাধক জীবন-পথে ঠিক ঠিক কতদূর অগ্রসর 
হইল? অন্তরের পশুত্বকে দূরীভূত করিয়া দেবত্ব ও মহত্বকে কতখানি 
প্রতিষ্ঠা করিতে সক্ষম হইল, তাহার প্রকৃত নিৰ্ণয় হয় দুঃখ-দুৰ্য্যোগের 
ছুঃসময়ে। জীবনের কতটুকু খাটি আর কতটুকু মেকী, তাহা এই 
সময় ধরা পড়িয়া যায়। তখন সাধক নিজের ভাব ও অবস্থা ঠিক ঠিক 
বুঝিয়া তদনুযায়ী সাধনা লইয়া চলিতে সক্ষম হয় । । 
দুঃখ-দুধ্যোগ মান্গষের জীবনে এক মহাশুভক্ষণ, শ্রীভগবানের সহিত 
যুক্ত হইবার এক পরম অবলঙ্গন। ছুঃখ-ছুধ্যোগের ভিতরে পড়িয়া মানুষ 
তাহার সমস্ত দোযক্রটি, গলদ ও ছুর্দলতা উপলদ্ধি করিয়া সম্পূর্ণ 
নিরভিমান ও ভগবত নির্ভরশীল হইবার সুযোগ পায়, সমস্ত মনঃপ্রাণ 
দিয়া তাহার আশ্রয় গ্রহণ করিবার অবমর ঘটে । 
দুঃখ-দধ্যোগই মানুষের পরম মিত্র। স্থখ-শান্তি-প্ৰাচুধ্য মানুষকে 
এদান্ধ কৰিয়া ভগবৎ-স্থৃতি ও আত্মকর্তব্য ভুলাইয়া অধ্যপতনের দিকে 


ছোটখাট দোষক্রটি 3৭ 


'আগাইয়! দেয়, আর ছুঃখ-হুর্ধ্যোগ মানুষকে আত্মস্থতি জাগাইয়া সম্পূৰ্ণ 
নিন্ধলুঘ, নিরভিমান ও ভগবন্মুখী করিয়া শ্রীভগবানের করুণাশীষ লাভের 
শুভ সুযোগ আনিয়া দেয়। ৰ 

দুঃখ-ছূর্য্যোগই সাধকের জীবনে উন্নতির পরিচায়ক। পাৰ্ব্বত্যপথে 
চড়াই উতরাই না আসা পর্য্যন্ত যেমন অগ্রগতি হয় না, তেমনি জীবন- 
পথেও দুঃখ-দুৰ্যোগ না আসিলে উন্নতি স্থরু হয় না। যখনই দেখিবে 
যে, ছুঃখ-দৈগ্ত-অন্থথ-অশান্তি-বিপদীপদ আপিয়া চতুদ্দিক হইতে 
‘তোমাকে গ্রাস করিতে উদ্ভত হইয়াছে, তখনই বুঝিবে যে, এতদিন পরে 
তোমার জীবনের সত্যিকার অগ্রগতি, উন্নতি সুরু হইয়াছে । সুতরাং 
হতাশ হইও না, ভয়ে বিহ্বল হইয়া হাল ছাড়িয়া দিও না। ধৈধ্য ধরিয়া 
সাহস করিয়া হাল ধরিয়া থাক, বীরের মত আত্মরক্ষায় সচেষ্ট হও; 
‘ভগবান স্বয়ং আসিয়া তোমার সহায় হইবেন, সমস্ত বিপদাপদের 
ধুলি-জগ্গাল ঝাড়িয়া সন্গেহে তোমাকে কোলে তুলিয়া লইবেন। জীবন 
তখন ধৈন্ত ও কৃতাৰ্থ হইবে--শান্তি, কল্যাণ ও শ্রীতে মণ্ডিত হইয়া উঠিবে। 


ছোটখাট দৌবক্রুটি 


স্বভাবের ছোটখাট দোষক্রটি-গলদ গুলিকেও কখন উপেক্ষা করিও 
.না। কেন না, দৈনন্দিন জীবনের গতিপথে সেগুলিও মানুষকে কম 
হুয়রাণ করে না। 

বড় বড় দোষক্ৰটিগুণি সহজেই ধরা পড়ে বলিয়া মানিষ. অনায়াসেই 
সাবধান হইতে পারে, কিন্তু ছোটখাট ভুলক্রটিগুলি সাধারণতঃ কাহারও 
দৃষ্টিতে আমে না, তাই মানুষ স্বভাবতই সেই বিষয় উদাসীন থাকে | 


* 


৪৮ জীবন-বাঁধনার পথে 


ফলে, রোগবীজাণুর মত অলক্ষ্যে থাকিয়া তাহা মানুষের জীবনের 
ভিত্তি ও চরিত্রের দৃঢ়তা শিথিল করিয়া দেয় | শুধু তাই নয়, ছোটখাট, 
দোবক্রটিগুলিই উপেক্ষার কলে ক্রমশঃ বদ্ধিত হইয়া মারাত্মক হইয়া, 
উঠে। তাই সাধককে এই বিষয়ে খুব সাবধান হইতে হইবে। 

জীবন গড়িয়া তুলিবার জন্য কৃতী ছাত্রের পাঠাভ্যাসের মত; 
সাধকেরও নিয়মিতভাবে কঠোর সাধনাভ্যাসের প্রয়োজন ৷ প্রতিদিন 
গ্রত্যুষে শষ্যাত্যাগের পূর্বে স্বভাবের দৌধক্রটিগুলি নিরসন ও, 
অনধিগত গুণাবলী অঞ্জনের জন্তু সঙ্কল্প গ্রহণ করিতে হইবে এবং, 
বাত্রিতে শধ্যাগ্রহণের সময় সমস্ত দিনের কাঁধ্যাবলীর হিসাব-নিকাশ ৩: 
মানসিক অবস্থার কতটুকু উন্নতি সাধিত হইয়াছে, তাহা বিচার বিশ্লেষণ 
করিয়া দেখিতে হইবে । এমনিভাবে প্রতিদিন দৌষ-ক্রুদ্বির পরীক্ষা, 
ও সংশোধন এবং গুণের অনুশীলন করিতে থাকিলে ধীরে ধীরে 
সন্যোবিকশিত গোলাপের মত এমন একটি মহৎ জীবন গড়িয়া উঠিবে, 
যাহার দীপ্ত মহিমায় সমগ্র দেশ ও জাতি সমুজ্জল হইবে। 

নৃতন পাঠাভ্যাসের মত নৃতন সাধনাভ্যাসেও প্রথম প্রথম খুব 
অন্থবিধা মনে হইবে, অনেক সময় এমন বিরক্তি ও অধৈৰ্য্য আসিবে যে, 
সমস্ত কিছু ছু'ড়িয়া ফেলিয়। দিতে ইচ্ছা করিবে, কখনও কখনও হয়তো, 
উহা! অসস্তব মনে হওয়ায় হতাশা নিরাশ] দেখা দিবে ; কিন্ত কিছুতেই 
বিচলিত হইও না| জন্মজন্মান্তরের বিরুদ্ধ গকুতি ও সংস্কার, সুদীর্ঘ-- 
কালের বিপরীত অভ্যাস ও প্রচেষ্টা দুই একদিনেই দূর হয় না; এইজন্য 
সময়ের প্রয়োজন, সাধনার আবশ্তক | ধৈৰ্য্য ধরিয়া কিছুদিন চলিতে 
পারিলে, প্রারপ্তিক অস্থবিধ| ও কষ্ট দূর হইয়া সমস্ত বিষয় সহজনাধ্য 
হইয়া আসিবে । তখন ধীরে ধীরে বেশ উৎসাহ ও আনন্দ পাওয়া 
যাইবে। এক একটি গুণ অঞ্জন ও দোষ দূরীভূত হওয়ার সঙ্গে সঙ্গে সাধন- 
সাফলোর নৃতন শক্তি অনুভূত হইতে থাকিবে এবং সাহস ও, আত্মবিশ্বা। 


বিবেকী ও অবিবেকী ৪৯ 


ফিরিয়া আসিবে'। প্রাথমিক আড়ষ্টতা ও সঙ্কট কাটিয়া গেলে জীবনের 
যে দুৰ্দ্দদনীয় গতিবেগ দেখা দিবে, তাহা আর কিছুতেই প্রতিহত 
হইবে না। = 

জীবন-গঠন-প্রচেষ্টায় সৰ্ব্বদা নিৰ্ম্মম, নিৰ্ভীক হইও। সামান্য ক্রটি- 
বিচ্যুতিকেও কখনও রেহাই দিও না, একে একে ক্ষুদ্ৰতম দুৰ্ব্বলতাটীকে 
পর্যন্ত নিষ্ঠরভাবে সমূলে উতৎ্পাটন করিও । দেখিও, কোথাও যেন 
কোন ফাক না থাকে । তাহা হইলে সেই ছিদ্রপথেই ধ্বংসের বীজ 
প্রবেশ করিয়া তোমার জীবনের সকল প্রচেষ্টাকে ধুলিসাৎ করিয়া 
ফেলিবে। 


নলা 


বিবেকী ও অবিবেকী 


বিবেক-বিচারবান্‌ ব্যক্তি সর্বদা স্বীয় লক্ষ্যের প্রতি দৃষ্টি নিবদ্ধ 
রাখিয়া জীবনের অপূর্ণ কর্তব্য সম্পাদনে অধিকতর মনোযোগী হয়, আর 
বিবেকহীন মান্ষ জীবনের লক্ষ্যের প্রতি অন্ধ ও উদাসীন হইয়া জরুরী 
দায়িত্ব সাধনে নিশ্চেষ্ট থাকে । বিবেকী প্রতিনিয়ত যথেষ্ট কিছু করিয়াও 
মনে করে যে, জীবনের মহোচ্চ লক্ষ্য সাধনে উহা নিতান্তই অকিঞ্চিৎকর, 
আর অবিবেকী সামান্য কিছু করিয়াই (কখনও বা না করিয়াও ) মনে 
করে যে, সে যথেষ্ট কিছু করিয়া ফেলিয়াছে এবং তাহার জন্য সে বলে 
মনে আত্মপ্রপাদ ও আত্মগৌরব লাভ করিয়া থাকে। 

বিবেকীর সজাগ দৃষ্টি সর্বদাই সম্মুখের দিকে সম্প্রসারিত, সে বহু 
গুণে গুণান্বিত এবং অগাধ পাত্ডিত্যে পণ্ডিত হইয়াও মনে করে যে; 
“অনন্ত জান-সমূদ্র সম্মুখে, আমি শুধু তীরে বসিয়া উপলখণ্ড সংগ্রহ! 
করিতেছি ।৮, আর অবিবেকী কোন গুণে গুণান্বিত বা বিন্দুমাত্র 

জ্ঞানের অধিকারী না হইয়াও ভাবে--“আমি অন্যের অপেক্ষা কম 
কিসে? আমার মত জ্ঞানী গুণী, বিচক্ষণ কয়জন আছে?” 

বুদ্ধিমান ব্যক্তি অতীতে কি করিয়াছে না-করিয়াছে তাঁহার অযথা 
হিসাব-নিকাশ করিয়া অমূল্য সময়ের অপব্যবহার করে না, পে সৰ্ব্বদা 
বিচার করিয়! দেখে যে গন্তব্য স্থানে পৌছাইতে হইলে তাহাকে বর্তমানে 
কি করিতে হইবে, কিতাবে অতাব-অভিযোগ-দোষ-ক্রুটি দূর করিয়া 
জীবনকে অতি দ্রুত আদৰ্শাহ্সারে গড়িয়া তোলা যাইবে । আর 
নিৰ্ব্বোধ ব্যক্তি অতীতের কোন্‌ অজানা দিনের অজানা ক্ষণে লোক- 
চক্ষুর অন্তরালে বলিয়া কি করিয়াছে না করিয়াছে তাহাকেই জমকালো 
করিয়া ধরিয়া সকলের নিকট হইতে বাহাছুরী পাইতে ব্যস্ত, কিন্তু স্বীয় 
বর্তমান ও ভবিষ্যৎ জীবনের গুরুতর কর্তব্য সম্পাদনে একেবারেই অলস 
ও নিশ্চেষ্ট। 

প্রকৃত বিদ্বান, বিবেকী ব্যক্তি তাহার বিদ্যাবুদ্ধি পাণ্ডিত্য এবং 
স্বভাবের 'দোষক্রটি-অভাব-অভিযোগ সম্বন্ধে সচেতন, তাই সে সর্বদাই 
বিনীত ও শিশিক্ষু ; আর প্রকৃত মূৰ্খ অবিবেকী ব্যক্তি তাহার দৌধক্রটি- 
অভাব-অভিযোগ,__এমন কি অজ্ঞতা সম্বন্ধেও সম্পূৰ্ণ অচেতন, উদাসীন 
ও অজ্ঞ, তাই সে কাহারো নিকট হইতে কোন কিছু শিখিতে অনিচ্ছক। 

প্রকৃত পণ্ডিত ব্যক্তি অন্যের ভিতরের গুণ আবিষ্কার করিয়া লইয়া 
নিজ জীবনে তাহা অনুশীলন করে, আর অজ্ঞ ব্যক্তি অন্যের সমস্ত 
গুণ ও মহত্রকে উপেক্ষা ও অস্বীকার করিয়া তাহার মধ্যে কোথায় কি 
দৌধক্রটি রহিয়াছে তাহা খুঁজিয়া বাহির করে এবং নিজের ও অপরের 
ক্ষতি করিয়া থাকে । প্রকৃত জ্ঞানী সৰ্ব্বদা অপরের নিকট হইতে জ্ঞান 
আহরণ করিয়া নিজের জ্ঞানভাণ্ডার পূর্ণ করে, আর অজ্ঞানী অপরের 
নিকট ছোট হইবার ভয়ে নিজের অজ্ঞতাকে ঢাকিয়া স্বীয় অজ্ঞানতাকে 

, বাড়াইয়া তুলিবার সুযোগ দেয়। 


বিবেকী ও অবিবেকী ৫১ 


প্রকৃত মহান্‌, বিবেকী যে, সে আত্মপ্রশংসায় ক্ষুণ ও অপরের 
প্রশংসায় উৎফুল্ল হয়, আর সংকীর্ণচেতা অবিবেকী ব্যক্তি আত্মপ্ৰশংসায় 
উৎফুল্ল ও অপরের প্রশংসায় ক্ষুব্ধ হইয়া উঠে। মহৎ যে, সে অপরকে 
মহৎ ও বড় হইতে দেখিলে আনন্দিত হয় এবং সর্বপ্রকারে তাহাকে 
সাহায্য করে, আর সংকীর্ণচেতা ক্ষুত্রপ্রাণ ব্যক্তিই অন্তকে বড় হইতে 
দেখিলে ঈর্ধ্যানলে পুড়িয়া মরে ও নানা প্রকার বাধা সৃষ্টি করিয়া 
তাহাকে দাবাইয়া রাখিতে চেষ্টা করে । বিজ্ঞ ব্যক্তি সর্বদা সকলকে 
যথোচিত অদ্ধা ও সন্মান প্রদর্শন করায় সকলের নিকটে গৌৱবান্বিত 
হয়, আর সাধারণ লঘুচিত্ত ব্যক্তি অন্যের নিকট ছোট হইবার ভয়ে 
নিতান্ত যোগ্য ব্যক্তিকেও শ্রদ্ধা ও সম্মান প্রদানে কুষ্ঠিত হইয়া অপরের 
নিকটও হেয় হয়। 

এমনিভাবে বিবেকী ও অবিবেকী সর্বদা শুধু বিচারের তারতম্যে 
এক জন ত্রমশঃই মহত্বের তুঙ্গ শৃঙ্গে অধিরোহণ করিতেছে, আর এক 
জন অনবরতই অধঃপতনের স্থুনিম্ন গহ্বরে নিপতিত হইতেছে । এক 
জন ক্রমশঃই সকলের অদ্ধা-সম্মান, আদর-যত্র ভালবাসা লাভ করিয়া 
গৌরবান্বিত হইয়া উঠিতেছে, আর একজন ক্রমশ:ই সকলের নিকট 
হইতে অনাদর, অশ্রদ্ধা ও উপেক্ষা লাভ করিয়া হেয় হইয়া পড়িতেছে। 
বিচারের ভুল কি সাংঘাতিক ! 

আত্মন্! বিবেকীর জ্ঞানচক্ষু ও সাবধানী দৃষ্টি লইয়া জীবনের 
ক্ষুরধার দুর্গম পথে পদক্ষেপ কর। অপরের পায়ের নীচ দিয়া চলিয়াও 
যদি মহত্ব অৰ্জ্জন করা যায়, তবে তুমি তাহাই কর; আর মাথার 
'উপর দিয়া চপিয়াও যদি আদৰ্শচ্যুত, লক্ষাভষ্ট, মনুস্তাত্বহী: হইতে হয়, 
তবে তুমি তাহাকে স্বণাভরে উপেক্ষা করিয়া চল! মনে রাখি, 
অপরের নিকট বড় হওয়া বা ছোট হওয়ার দিকে দৃষ্টি দেওয়া মানুষের 
লক্ষ্য নয়, মানুষের লক্ষ্য_জীবনের চরম বস্ত, শ্রেষ্ঠতর মহত্ব অঞ্জন । 

এই , উদ্দেশ্য, সাধনের জন্য যে ছোট হওয়া, তাহা বড় হওয়ারই 
নায়ান্তর | এই উদ্দেশ্য সম্বন্ধে উদাসীন হইয়া যে ঝড় হওয়ার চেষ্টা, 
তাহা শুধু: ছোট হওয়া নয়, আত্মধ্বংস বা আত্মহত্যা । প্রত্যেক 
বিষয়েরই পরিণাম দেখিয়া লাভ-লোকসান বিচার করিতে হয়। শেষ 
লাভ ও. শেষ জয়ই প্রকত লাভ ও জয়। লালাবাবু তাহার সাংসারিক 
জীবনের প্রবল প্রতিছন্দ্বীর নিকট ভিক্ষাপাত্র হস্তে উপস্থিত হইয়া 
জীবনের চরম. পরীক্ষায় উত্তীর্ণ হইয়াছিলেন। তাহার এইরূপ 


আত্যন্তিক নিদ্বন্দ স্বভাবই মহত্বের পরিচায়ক । বিপুল এশ্বর্যোর স্তুপের ' 


উপর স্পর্ধা-উন্নত শিরে দণ্ডায়মান হইয়া যে প্রতিদ্বন্থীকে কোনদিন 
অবনত করা সম্ভব হয় নাই, সৰ্ব্বত্যাগী বিরাগীর দীনহীন বেশে 
ভিক্ষান্নের জন্য অবনত মস্তকে উপনীত হইয়াই তাহাকে অৱনত করা 
তাহার পক্ষে সম্ভব. হইয়াছিল । বিষয়-মদমত্ত স্পদ্ধিত শির এমনি 
ভাবেই ত্যাগ-মহিমা-সমুজ্জল আদর্শের চরণ-প্রান্তে লুষ্ঠিত হইয়া চিরন্তন 
মহত্বের জয় ৷. ঘোষণা করে। স্থতরাং আবারও বলি, সাবধান! 
আপাত-মনোরম পরিণাম-ভয়াবহ বিষয়-মরীচিকার কৃহকে প্রলুব্ধ হইয়া 
বিপদকে ডাকিয়া আনিও না। আপাত-ছুঃখময়, পরিণামে শান্তিস্বরূপ 
মহান্‌ মহত্বের সাধনায় আত্মনিয়োগ করিয়া জীবনের চরম আকাজ্ফিত 
বস্ত_পরম শান্তি ও ভূমানন্দ লাভে যত্ববান হও । 


১ ৮৮ 


টি 


জাগতিক ভালবাসা 


জীবন-পথের অভিযাত্রী সাধক! এই-্বার্থমলিন জগতে তুমি 
কাহারও নিকট কখনও ভালবাসা চাহিও না, তোমার প্রাণভরা দরদ, 
প্রীতি ও স্লেহানুরাগের বিনিময়ে কাহারও নিকট আবার তাহ! 
প্রত্যাশা করিও না। এখানে তোমার প্ৰীতি ও তৃপ্তির জন্য তোমাকে 
ভালবাসিবার, তোমার স্সেহানুরাগের জন্য তোমাকে দরদ করিবার 
‘লোক অতি বিরল। প্রত্যেকেই এখানে নিজেকে নিয়া অতিমাত্র 
ব্যস্ত ; যার যেদিকে আসক্তি ও আকর্ষণ, যার যে-বিষয়ে প্রীতি ও তৃপ্তি 
‘সে সে-দিকে সেই বিষয়ে দিখ্বিছ্িগ, জ্ঞানশূ্য হইয়া উন্মাদের মত চুটিয়া 
চলিয়াছে; যেখানে আপনার ভাব বা কল্পনাস্থরূপ গ্রীতি ও তৃপ্তিকর 
কিছু পাইতেছে, সেখানেই সে (আনন্দ লাভের আশায় ) আপনাকে 
বিলাইয়া, বিকাইয়া দিতেছে; যে পর্য্যন্ত কোন ঘাত প্রতিঘাত বা 
যাতনাকর প্রতিক্রিয়া উপস্থিত না হয়, সে পর্যন্ত অন্য কোন মি 
. মনোযোগ দিবার প্রবৃত্তি বা অবসর কাহারও নাই। 
মানুষ ভালবাসার বিনিময়ে ভালবাসা চায়, প্রাণের বিনিময়ে 
প্রাণের আকাঙ্ষা করে, কিন্তু নিজের প্ৰীতি ও প্রয়োজন ব্যতীত 
অপরের প্রীতি ও প্রয়োজনের দিকে কেহ ফিরিয়া তাকায় না! 
বন্ধুতে বন্ধুতে, সখায় সথায়, প্রেমিক প্রেমিকায় কত না প্রেম-গ্রীতি 
সোহাগ, অনুরাগ, দরদ ভালবাসা__সাময়িক বিচ্ছেদ-ব্যবধানে কত না 
হা-হুতাশ, ছুঃখ-মনস্তাপ, ক্ষণিকের অদর্শনে কত না উৎকণ্ঠা উচাটন ! 
কিন্তু কয় দিন? ছুই দিন যাইতে না যাইতেই নবাস্থরাগের মোহ 
টুটিয়া যায়, আসক্তির বন্ধন শিথিল হইয়া আসে, পরস্পরের গ্রীতি ও 
তৃপ্তি আবার ভিন্ন ধারা অবলম্বন করিয়া ভিন্নপথে ছুটিতে থাকে । তখন 


৫৪ জীবন-সাধনাব্র পথে 


" পূৰ্ব বন্ধুর কথা আর স্মরণেও আসে না) তার আকুল আর্তনাদ; 
মর্মভেদী হাহাকার কেবল নিৰ্ম্মম উপেক্ষা ও প্রত্যাখ্যানের প্রতিদান 
লইয়া গৃহকৌণের জগ্জালের মত দূরে নিক্ষিপ্ত হয়। হায়, কত বিনিদ্র 
রজনী একত্র যাপন, নীরব নিভৃতে কত মধুর প্রীতি-আলাপন, 
কত আন্তরিক প্রেম নিবেদন__সবই তখন নৈশ স্বপ্নে পর্যবসিত! 
নবাগত বন্ধুর নৃতন প্রীতি অস্থরাঁগ তখন পুরাতনের প্ৰীতি অন্ুরাগকে 
পথের ধুলায় ঠেলিয়া ফেলিয়া দিয়া আপনাকে তাহার স্থানে প্রতিষ্ঠিত 
করে। আবার নৃতন অঙ্কের নৃতন অভিনয় স্থরু হইতে থাকে । 
ইহাই জাগতিক স্বাৰ্থপঙ্কিল ভালবাসার চিরন্তন নিয়ম । 

পিতা পুত্রকে স্নেহ করে, স্বামী স্ত্রীকে ভালবাসে, কেননা; তাহার! 
তাহাতে প্ৰীতি অন্থভব করে। বস্তুতঃ ইহার মূলেও নিজের 
প্রীতি ও তৃপ্তিই বিদ্যমান; পুত্র বা স্তীর প্ৰীতি বা তৃপ্তি নয়। আর 
তাহা কি করিয়াই বা সম্ভব? কামনাযুক্ত মানুষ এখানে বাঁতাহত 
তৃণের মত কামনা-বাসনা-আশা-আকাঁজ্ফা দ্বারা তাড়িত হইয়া প্রতি- 
নিয়ত কেবল বিষয় হইতে বিধয়াস্তরে চুটিয়া বেড়াইতেছে। তাহার 
আবার অপরকে সিঃস্বাৰ্থভাবে ভালবাপিবার স্বাধীনতা, কোথায়? 
সেই সামর্থাই বা কই? বাসনার ক্রীতদাদ মানুষ ভালবাসার নামে 
আপনার বাসনার চরিতার্থতার জন্যই উদ্গ্রীব। (ক্রীতদাস হিসাবে 
তাহাই মে করিতে বাধ্য, না করিয়া উপায়ান্তর নাই ) তাই সে প্রতি- 
নিয়ত স্বীয় কল্পনা ও কামনাহ্রূপ কতকগুলি ভাবের অনুসন্ধান করিয়া 
ফিরিতেছে, আর যখন যেখানে যাহার ভিতর যতটুকু তাহা পাইতেছে 
তখন সেখানেই তাহাতে ততটুকু মজিয়া যাইতেছে । বস্তুতঃ, এ ভাল- 

বাসা_্বীয় অন্তরস্থিত ্ব-কপোলকল্পিত কতকগুলি ভাবের উপর ভাল- 
বাসা, একটা মানসিক বৃত্তি। মানুষ ভালবাসার নামে আপনার অন্তরের 
গ্রীতিকর কতকগুলি অশরীরী ভাবকে অপরের ভিতরে আরোপ 


জাগতিক ভালবাসা ৫৫ 


করিয়া তাহাকে শরীরী করিয়া তুলিয়া স্বীয় বাসনা চরিতার্থ করে। 
যতদিন পর্য্যন্ত যাহার উপর এই ভাবগুলি যতটুকু আরোপিত হয়, 
ততদিন পর্যত্তই তাহার উপর ততটুকু ভালবাসা থাকে। তাহার 
প্রতি কথ! কানে সুধা ঢালিয়া দেয়, তার হাসি, তার হাবভাব 
অঙ্গম্পর্শ সব কিছু যেন মধুর হইতে মধুরতর বলিয়া মনে হয়। 
কিন্তু কিছুকাল পরেই যখন সেই আরোপিত ভাবগুলি রূপান্তরিত 
হইয়া নূতন পাত্রে পাত্রান্তরিত হয়, তখন তার সঙ্গে সঙ্গে 
ভালবাসাও পাত্রান্তরিত হইয়া থাকে। ইহাই জাগতিক ভালবাসার 
বীভত্স নগ্রমৃত্তি। এই ভালবাসার শান্তি ও আনন্দ ততক্ষণই অক্ষ 
থাকে, যতক্ষণ পর্য্যন্ত উভয়ের স্বার্থ অভিন্ন থাকে এবং পরস্পরের 
দ্বারা পরস্পরের বাসনা পূর্ণ ও প্ৰীতি চরিতার্থ হয়। কিন্ত যখনই 
একজনের ভালবাসা অক্ষু থাকে এবং অপরের ভালবাসা পাত্রান্তরিত 
হয়, পরস্পরের দ্বারা পরস্পরের প্রয়োজন পূরণের ব্যাঘাত ঘটে, 
তখনই ঈর্ধার আগুন জলিয়া উঠে, অশান্তির ঝড় দেখা দেয়। এমনি 
ভাবে কামনাসক্ত মানুষ দিনের পর দিন অন্তঃসারহীন মিথ্যা ভালবাসার 
পণ্য লইয়া নিজেকে ও অপরকে শুধু প্রতারণা করিয়া বেড়াইতেছে। 
সেই কামগন্ধহীন, নিঃস্বার্থ, স্বীয় প্রেম-গ্রীতি-ভালবাসাকে কামমলিন 
জগতে টানিয়| আনিয়া বাসনা ও স্বার্থের পীড়নে বুথাই কেবল 
অবমাননা করিতেছে! এখানে প্রক্লত ভালবাসা নাই, কাহারও জন্তু 
কাহারও সত্যিকার প্রেম প্রীতি দরদ সহানুভূতি নাই,_শুধু ভান, শুধু 
প্রবঞ্চনা প্রতারণা, মরুভূমির মায়া মরীচিকা! তাই এ-ভালবাসীয় 
নিরবচ্ছিন্ন সুখ শান্তি আনন্দ নাই, আছে অস্থখ অশান্তির তীব্ৰ দাবদাহ) 
মানুষ ভালবাসার নামে সংশয়-সন্দেহ-অবিশ্বাস, ঈর্ধযা-বিদ্বেষ-পরশ্রী- 
কাতরতা, বিচ্ছেদ, উপেক্ষা ও প্রত্যাখ্যানের তুষানলে প্রতিনিয়ত 
জলিয়| পুড়িয়া মরিতেছে, কিন্তু তবুও তাহার ইস নাই! আত্মবিস্বৃতির 


৫৬ জীবন-সাধনাঁর পথে 


মোহঘোর কাটাইবার কোন চেষ্টা যন্ত উদ্যোগ পর্য্যন্ত নাই । আঘাতের 
পর আঘাত খাইয়াও সে অপ্ররুতিস্থ অবস্থায় মোহ-গহবরে ছুটিয়া 
চলিতেছে দিনের পর দিন। 

সাধক! তুমি কখনও জাগতিক ভালবাসার কাঙাল সাজিও না। 
তোমার পবিত্র প্রেমপাত্র লইয়া কখনও কামমলিন স্বার্থ-মূঢ় মানুষের 
দ্বারে উপস্থিত হইও নাঁ। এই জগতে যদি কাহাকেও ভালবাসিতে 
হয়, তবে তুমি শুধু তাহাকেই ভালবাসিও, যিনি__ 
i “বিপন্নের ভ্রাণকর্তা নিরাশ প্রাণের আশা, 

পাঁপপথে পরিশ্রান্ত ভ্রান্ত পথিকের ভরসা ।” 

আর যদি কাহারও ভালবাসা পাইতে কখনও সাধ হয়, তবে তাহা 
ভগবানের কাছেই চাহিও, তিনি তোমার অপূর্ণ হৃদয় পূর্ণ করিয়া 
দিবেন! এই জগতে তোমার কল্যাণ ও প্রীতির জন্য তোমাকে 
তালবাসিবার, তোমার প্রাণের জালা বুঝিয়া তোমাকে দরদ করিবার 
যদি কেহ থাকে, তবে আছেন মাত্র সেই একজন। তিনি সকলের 
হখে-ছুঃখে, সম্পদে-বিপদে, আশা-নিরাশায় তুল্য বন্ধু; জীবনে-মরণে, 
কায়নে-স্বপনে নিত্যলাথী। জীবনের ঘোর ছুর্দিনে কালবৈশাখীর 
প্রবল ঝড়-ঝঞ্জাপূর্ণ বিভীষিকাময়ী রজনীর অমান্ধকাঁরে যদি তোমায় 
একে একে সকলেই পরিত্যাগ করে, তথাপি তিনি কখন তোমাকে 
প্ররিত্যাগ করিবেন না। বিপদ যতই ঘনাইয়া আসে, ছুঃখ-ছুর্দশা যতই 
চরমে উপস্থিত হয়, অশান্তির দাবানল প্রাণমনকে যতই অধীর অস্থির 
।করিয়া তোলে ততই তাহার করুণা উচ্ছলিত হইয়া উঠে। তিনি 
কাছে আগাইয়া আসেন, ত্রস্তহস্তে চোখের জল মুছাইয়! দিয়া শাস্তি ও 
সাত্বনায় সমগ্র অন্তর ভরিয়া তোলেন। সেখানে কোন প্রবঞ্চনা 
প্রতারণা নাই, হুঃখ-দৈনহ্য-অস্থখ-অশান্তি হাহাকার নাই, নাই কোন 
উপেক্ষা অনাদর ও যাতনাকর প্রতিক্রিয়া ; সেখানে আছে কেবল 

শান্তি, শাস্তি, আনন্দ আনন্দ_ নিম্মল, নিরবচ্ছিন্ন, পরিপূর্ণ আনন্দ । 
“সেখানে কোন ভেদ-বৈষম্য নাই, বিরহ-বিচ্ছেদ-বাবধান বা প্রত্যাখ্যান 
-নাই, সেখানে কেবল মিলন, মিলন, বিরামহীন চিরমহামিলনের 
কালজয়ী চিরস্থথ-প্রবাহ! সেই স্বৰ্গীয় নিফলুষ ভালবাসা চাহিলে, 
আপনাকে সেখানে রিক্ত করিয়া ঢালিয়া দিলে, সেই পৃত প্রীতিষ্পর্শে 
তুমি পবিত্র হইবে, তোমার জীবন-জনম ধন্ত ও কুতার্থ হইবে, 
হৃদয় মন সর্বদা মহানন্দে ভরিয়া থাঁকিবে। 


= === = 

চিন্তাই মানুষের স্থখদুঃখের নিয়ামক ৷ একই ঘটনাসংঘাতে কেহ 
“কেহ অস্থির, উদ্বিগ্ন হইয়া উঠিতেছে, আবার কেহ পরম নিশ্চিন্ত, মনে 
-শান্তিস্থখে কাল কাটাইতেছে। একই অবস্থায় পড়িয়া কেহ অশান্তির 
আগুণে পুড়িয়া মরিতেছে, আবার কেহ নিরুদিগ্রচিত্তে মহাঁনন্দে 
অবস্থান করিতেছে ঘটনা ও অবস্থা যাহাই হউক না কেন, প্রত্যেকে 
নিজ নিজ চিন্তানুযায়ী শাস্তি ও অশান্তি ভোগ করিতেছে ; যে যে: 
প্রকার চিন্তাকে ভিতরে প্রশ্রয় দিতেছে, সে সেই প্রকার ফল লাভ 
করিতেছে । ইহাতে বাহিরের ঘটনা বা অবস্থার প্রভাব যতখানি থাকুক 
না থাকুক, প্রকৃতপক্ষে নিজের উপর নিজের প্রভাব_স্বীয় আত্মশাসনের 
ক্ষমতা বা অক্ষমতাই (মান্রাবিশেষ) কার্যাকরী হইতেছে । সুতরাং বৃথা 
দুশ্চিন্তা, ছূর্ভাবনা ও অশান্তির দ্বারা মনকে কখনও অযথা ভারাক্রান্ত 
‘করিও না। কারণ, তাহাতে অশান্তির জালা বৃদ্ধি পায় বৈ কমেনা। 
দুশ্চিন্তা ছুর্ভাবনারও মস্ত বড় একটা মাদকতা আছে । একবার 

কোনক্ৰমে ইহা কাহাকেও আক্রমণ করিবার স্বযোগ পাইলে মুহূর্তের" 
মধ্যে তাহাকে একেবারে আচ্ছন্ন করিয়া ফেলে; ক্রমে মন দুৰ্ব্বল হয়, 
বিচারবুদ্ধি লোপ পায়, অবশেষে মানুষ স্বীয় শক্তি সামৰ্থ্য, শান্তি আনন্দ; 
এমন কি স্বাস্থ্য পর্যান্ত হারাইয়া অসাড়, অকর্শণ্য, নিজ্জীব হইয়া পড়ে। 
তখন কোন কাজকম্ম, এমন কি নিতান্ত প্রিয়জনের সঙ্গ, বাক্যালাপ- 
পর্য্যন্ত ভাল লাগে না! যে-জাতীয় চিন্তা-ভাবনা বা অনুধ্যান মনকে 
সবল, সতেজ ও উৎসাহপূর্ণ করিয়ী তুলিতে পারে, তাহাও বিষবৎ মনে" 
হয়। মানুষ যেন অবশ হইয়াই আপনার অজ্ঞাতসারে নিৰ্জ্জন স্থান 
খুজিয়া লইয়া লোকচক্ষুর অন্তরালে বসিয়া শুধু ভাবিয়া ভাবিয়া কাল" 
কাটাইতে চায়। তাহাই তাহার তখন ভাল লাগে, কিছুতেই সে তার’ 
দুশ্চিন্তা ও নিৰ্জ্জন আশ্রয় স্থান ত্যাগ করিয়া বাহিরে আসিতে চায় না।' 
দুশ্চিন্তা ও দুর্ভাবনা মানুষের এক প্রকার উৎকট ব্যাধি। অঙ্কুৱেই- : 
ইহাকে বিনাশ করিতে উদ্ধৃত না হইলে ইহার কবল হইতে আত্মোদ্ধার 
করা নিতান্ত কঠিন হয় এবং বিষময় ফল ফলিতে সুরু করে। তাই- 
প্রথম আক্রমণেই ইহাকে প্রাণপণে বাধা দিতে হইবে। যে জাতীয় 
চিন্তাভাবনা দ্বারা জীবনের কোন উন্নতি বা লাভ নাই, যাহা? 
আমাদিগকে উত্তরোত্তর উৎসাহদীপ্ত ও উদ্ভম-সম্পন্ন করিয়া জীবন- 
সংগ্রামে বিজয়ী করিয়া তোলে না, যাহার দ্বারা বুদ্ধি মলিন, বিচাঁর-- 
শক্তি নিশ্রত, শরীর ক্রমশঃ ক্ষীণ, মন দুর্বল ও নিস্তেজ হইতে থাকে 
তাহা বিষবৎ পরিত্যাগ করিতে হইবে। 
দৈনন্দিন জীবনে যেমন বিভিন্ন কর্তব্য সম্পাদনের জন্য বিভিন্ন সময়’ 
নিৰ্দিষ্ট থাকে, তেমনি বিভিন্ন প্রকার গুরুতর চিন্তার জন্যও বিভিন্ন, সময়" 
নির্দিষ্ট থাকা আবশ্যক | নির্দিষ্ট সময়ে নির্দিষ্ট কর্তব্য সম্পাদনের মত 
নির্দিষ্ট সময়ে নির্দিষ্ট চিন্তা করিতে হইবে। যে চিন্তা যখন অনাবশ্তক- 
(যাহা অন্য সময়ে করা প্রয়োজন ) সেই চিন্তা তখন মনে স্থান দিবে 

না। কোনও সময় অনাবশ্যক, অবান্তর চিন্তা-ভাবনা আসিয়া মনকে 
বিব্রত করিয়া তুলিতে প্রয়াস পাইলে তাহাকে জোরপুর্ক তাঁড়াইয়া 
দিয়া নির্দিষ্ট চিন্তায় মনোনিবেশ করিবে । এতদ্বাতীত, যে বিষয়ে যখন 
যতটুকু চিন্তা করা প্রয়োজন, সেই বিষয়ে তখন ততটুকু চিন্তাই করিবে, 
তদতিরিক্ত নয়। ইহাতে ধীরে ধীরে মনোবৃত্তির উপরে একটা 
আধিপত্য জন্মিবে এবং চিন্তার ধারা ক্রমশঃ স্থশৃত্খল ও সামগ্স্তপূর্ণ 
হইয়া উঠিয়া তোমাকে বাজে চিন্তার আক্রমণ হইতে রক্ষা করিবে। 

কখনও কোনও গভীর শোকতাপ বা বিপদাপদের দুর্ভাবনা মনকে 
পাইয়া বিলে তাহাতে অভিভূত না হইয়া সযত্বে কর্তব্য নির্ভারণ ও 
সমস্যার সমাধানের জন্য চেষ্টা করিও | মনে বাখিও- কর্তব্য নিদ্ধীরণ 
বা সমস্যার সমাধানই চিন্তার উদ্দেশ্য, কর্তব্য নির্ধারিত বা সমস্তার 
সমাধান হইয়া গেলে বীরের মত পৌরুষ সহকারে তদনুসারে কাৰ্য 
করায়ই বিপন্মুক্তির সম্ভাবনা, অন্যথায় শোকতাপ বা বিপদের ছুর্ভাবনা 
ভাবিয়া নিশ্টেষ্টভাবে বৃথা সময় কাটাইলে অথবা শুধু শুধু বুক 
চাপড়াইয়া হা-হুতাশ করিলে কখনও বিপদের হাত হইতে পরিত্রাণ 
পাওয়া যায় না। উদ্যোগী পুরুষ-সিংহই স্বীয় অসাধারণ পৌরুষবলে 
বিপদাঁপদের হাত হইতে নিষ্কৃতি লাভ করিয়া আকাজ্িত জিনিষ প্ৰাপ্ত 
হয়। স্থতরাং বৃথা চিন্তায় সময় ও শক্তি ক্ষয় না করিয়া বিপন্মুক্তির 
চেষ্টায় আত্মনিয়োগ করাই বুদ্ধিমানের কাধ্য। 

দৈনন্দিন জীবন-যাত্রা সফল করিয়া তুলিবার জন্য যে চিন্তা কর্তব্য 
নির্ধারণে সাহায্য করে, যে চিন্তা-ভাবনা শত সহস্ৰ বাধাবিস্ন অতিক্রম 
করিয়া জীবন-পথে চলিতে সাহস ও প্রেরণা দেয় ; যাহা ছুস্তর সংসার- 
বারিধিবক্ষে দিশাহারা মানবের দিগ র্শনস্বরূপ, সেই জাতীয় চিন্তা 
ভাবনাকেই সর্বপ্রযত্রে অন্তরে স্থান দিতে হইবে, প্রতিনিয়ত তাহারই- 
অনুশীলন করিতে হইবে । আমি যখন আমার প্রভু, তখন আমার 

ভিতরে কোন প্রকার চিন্তার স্থান দানের স্বাধীনতাও আমারই । 
স্থতরাং আমার ভিতরে আমি ব্লবীধ্যহরণকারী দুশ্িন্তাকে স্বেচ্ছায় 
স্থান দিব কেন? জীবনহননকারী দুভাবনাকে প্রশ্রয় দিয়া স্বেচ্ছায় 
স্বহস্তে নিজের শ্মশান-শয্যা রচনা করিব কি জন্য? আমি যদি 
আমার মনের কবাট বন্ধ করিয়া দেই, তবে আর সেখানে কে 
প্রবেশ করিতে পারে? এমনিতর বিচারের দ্বারা হৃদয়দ্বার বন্ধ 
করিয়া দিয়া ভগবানের নামজপ ও ভগবচ্চিন্তায় ডুবিয়া থাকিয়া 
দুশ্চিন্তার মোহ-কবল হইতে আত্মরক্ষা করিতে হইবে, তাহা হইলেই 
ভিতরে প্রকৃত শান্তি প্রতিষ্ঠিত.হইবে। 

মানবের জীবনকাল সুনির্দিষ্ট প্রতিনিয়ত সেই স্থনির্দিষ্ট সীমাবদ্ধ 
জীবনকাল হইতে তিলে তিলে পলে পলে আয়ু ক্ষয় হইয়া জীবনাঁ- 
বানের নির্দিষ্ট দিনটি আগাইয়া আসিতেছে । দিন মাস বৎসর ঘুরিয়া 
“যে পরিমাণ বয়স বাড়িতেছে ঠিক সেই পরিমাণে দিন মাস বৎসর হিসাবে 
প্রতি মুহূর্তে জীবনকাল কমিয়! যাইতেছে। স্থতরাং হেলায় খেলায় 
দিন কাটাইও না, ক্ষণকালও বৃথা বায় করিও না। স্বীয় উদ্দেশ্য সাধনের 
জন্য বদ্ধপরিকর হও, জীবনে যাহা কিছু করণীয় আছে তাহা এই 
মুহূর্তেই করিতে আরম্ভ কর। “আজ করি, কাল করি’ ভাবিয়া সময় 
কাটাইলে, স্থযোগ স্থবিধার আশায় বৃথা বসিয়া থাকিলে, অবশেষে 
একদিন দেখিবে-_ধীরে ধীরে এই পৃথিবী হইতে বিদায় লইবার শেষ 
মুহূর্ত উপস্থিত, অথচ তোমার অভীষ্ট কর্তব্য সমস্তই বাকী । তখন 
শুধু বৃথা হা-হুতাশ, দুঃখ-মনস্তাপ করিতে করিতেই শেষ নিঃশ্বাস 

_বহি্গত হইবে; কোন কিছু করিবার আর সময় থাকিবে না। 


কর্তব্য সাধন ৬১. 


বর্তমানই কর্তব্য-সাধন পক্ষে প্রকৃত সময়। এই প্রকষ্ট সময়কে 
উপেক্ষা করিয়া অনাগত ভবিষ্যতের কল্পিত স্থযোগ সুবিধার আশায়; 
বসিয়া থাকিলে সে স্থঘোগ সুবিধা আর কখনও আসিবে না; 
অস্থবিধার পর কেবল অস্থবিধা দেখা দিবে, নিত্য নৃতন বিঘ্ন আসিয়া 
উপস্থিত হইবে, উৎসাহ উদ্যম ধৈর্ধা ও কৰ্ম্মশক্তি একে একে অন্তহিত 
হইবে। সুতরাং জীবনের অভীপ্পিত কাধ্যকে কখনও ভবিষ্যতের, 
আশায় ফেলিয়! রাখিও না। 

আরব্ধ কাৰ্য্য অসম্পূৰ্ণ রাখিয়া অন্য কাধো হস্তক্ষেপ করিও না ।” 
যে কাৰ্য্য আরস্ত করিয়াছ তাহা শেষ করিয়া তবে অন্ত কার্যে হস্তক্ষেপ 
করিবে। তাহা না হইলে এমন সব আবিলত। আসিয়া জুটিবে, যাহাতে 
সেই অপূর্ণ কাৰ্য্য সম্পৃণ করিবার স্থযোগ সুবিধা আর পাওয়া যাইবে 
না । আবার পাওয়া গেলেও পুরাতন অসম্পূর্ণ কাজে উৎসাহ ও ধৈর্যোর 
অভাবে হস্তক্ষেপ করিতে ইচ্ছা হইবে না; কেননা, এ জগতে বড় বড় 
কাজ করিবার সময়-স্থযোগ অনেক পাওয়া যায়। কিন্ত অসমাপ্ত 
ছোটখাট কাজ করিবার মত স্থযোগ-সুবিধা ও উৎসাহ অতি বিরল ৷ 
তাই ছোটখাট কাজ যাহা ভবিষ্যতের আশায় অসম্পূর্ণ পড়িয়া থাকে,, 
তাহা আর সহজে সম্পূর্ণ হয় না। 

কাজের প্রাথমিক সাফল্যে গর্বিত হইও না। কারণ, এই তো 
মাত্র জীবনের আরস্ত, অনেক বড় বড় কাজ এখনও বাকি। যে বাক্তি 
সামান্য দুই একটি কাজে সাফল্য লাভ করিয়াই গর্বে অন্ধ ও উৎসাহে 
আত্মহারা হয়, তাহার জীবনে কোন বড় কাজের গৌরব অঞ্জন সম্ভব 
হয় ন| | কোরকেই সেই কুহুম বৰিয়া পড়ে, বোধনেই, বিসর্জনের 
বাজনা সুরু হয়, প্রারস্তেই সেই জীবনের সমাপ্তি ঘটে । স্থতরাং 
সর্বদা সাধারণ ছোট ছোট কাজে শক্তি, সাহস ও আত্মবিশ্বাস সঞ্চয় 
করিয়া বৃহত্তর, মহত্তর কর্তব্য গ্রহণে অগ্রসর হও শ্রেষ্ট কর্তব্য সম্পন্ন 


৬২. জীবন-সাধনার পথে 


করিয়া জীবনকে প্রকৃত সাফল্য-গৌরবে গোৌরবান্থিত করিয়া! তোল । 
ইহাই কর্তব্য সাধন ও ক্রমোন্নতি লাভের উপায়। 

ব্যর্থতা ও পরাজয় 


ব্যর্থতা ও পরাজয়ের ভিতর দিয়াই জীবনের চরম সাৰ্থকতা ফুটিয়| 
“উঠে, ভুল-ত্রুটি অকুতকার্ধযতার মধ্য দিয়াই মানুষ একদিন সাফলোর 
পরম গৌরব লাভ করে। স্থতরাং জীবন-সাধনার সাময়িক ব্যৰ্থত৷ ও 
পরাজয়ে কখনও হতাশ বা মুহামান হইও ন। | 
জীবনের পথ বড় বন্ধুর, বড় বিপৎ্সঙ্কুল। দুঃখ-বিপর্য্যয়, নি 
ব্যৰ্থতা ও পরাজয় সেখানে মানুষের নিত্যসাগী । কিন্তু বীর যে, লক্ষ্য- 
সাধনায় কৃতসঙ্কল্প যে, সে তাহাতে ভ্রক্ষেপ করে না। যে উঠিতে যায় 
“সে-ই পড়ে, যে পথে চলে সে-ই হুচোট খায়, ক্ষুরধারের ন্যায় শাণিত 
দুৰ্গম জীবন-পথে অতি বড় সাবধানীর পদও অনেক সময় ক্ষত-বিক্ষত 
শোণিতাক্ত হয়, জীবনের কঠোর অগ্নি-পরীক্ষায় অতি বড় বীরকেও 
কখনও কখনও পরাজয় স্বীকার করিতে হয়। কি হয় তাতে? প্রকৃত 
বীর যে, সে কি তাতে ভয় পায়? জীবন-পথের সত্যিকার পথিক যে, 
সে কি সে দিকে ফিরিয়া তাকায়, না থমকিয়। দাড়ায়? তার সে সময়, 
সেই অবসরই বা কোথায়? জীবনের দিন নির্দিষ্ট, আয়ু অতি সীমাবদ্ধ, 
তাহাতে শক্তি-সামর্থ্য, মেগা প্রতিভা প্রতিনিয়ত হাঁস পাইতেছে, জরা- 
ব্যাধি মৃত্যু আসিয়া ভ্রকুটিভয়াল করাল মুখ ব্যাদান করিয়া গ্রাস করিতে 
উদ্যত হইতেছে সম্মুখে ছুরতিক্রম্য সুদীর্ঘ জীবন-পথ, জীবন-লক্ষ্য 
“এখনও দূরে--অতি দুরে ৷ সুতরাং বুদ্ধিমান বিচক্ষণ ব্যক্তি বৃথা হা-হুতাশ 


বার্থতা ও পরাজয় ৬৩ 


স্তুখ-মনস্তাপে সমর ও শক্তি নষ্ট করে না। সে বীরবিক্রমে সমস্ত 
-বাধাবিপ্ন বিপদ-আপদকে পায়ে দলিয়া, ব্যৰ্থতা ও পরাজয়কে অগ্রাহ্য 
করিয়া জীবনের পথে অগ্রসর হয়। যত বার. পড়ে, তত বার ওঠে, 
তত বার চলে। এক একবার পড়ার সঙ্গে, এক এক ধাপ পশ্চাৎপদ 
হওয়ার পর আগাইয়া যাওয়ার জন্য শত সহস্ৰ গুণ চেষ্টা যত্ব, অনন্ত 
অফুরন্ত উৎসাহ-উদ্ঘম, আকুলতা-ব্যাকুলতা, সাহস ও অধ্যবসায় 
জাগরূক হয়। কাহারও জভঙ্গীতে সে দমে না, কাহারও নিরুৎসাহ- 
বাণীতে মে টলেন| ; কারণ সে জানে__অকুতকাধ্যতাই কৃতকাধ্যতার 
সোপান ( Failures are the pillars of success ) 

‘Struggle is life, —সংগ্রামই জীবন । নিথর, নিপ্পন্দ, প্ৰাণহীন 
"যে, জড় পাথরের মত নিশ্চল গতিহীন যার জীবন, তার নিকটই কোন 
ঝড়ঝঞ্ধা বিপদাপদ আসে না, জয়-পরাজয়, উত্থান-পতনের কোন 
প্রশ্নই সেখানে উঠে না। কিন্তু পার্বত্য নদীর মত দুর্বার গতিশীল যার 
জীবন, প্রতিনিয়ত মহান্‌ লক্ষ্যের দিকে উদ্দাম গতিতে আগাইয়া 
চলিতেছে যে, তাহার সম্মুখেই সমস্ত বাধাবিন্ন বিপদাপদ দুর্লজ্ঘ্য 
পর্বতের মত মস্তক উত্তোলন করিয়া দাড়ায়, তাহাকেই দুস্তর কানন- 
কান্তার, গিরি-গহবর, সাগর-পর্বত, মরুপ্রান্তর ভেদ করিয়া জীবনের 
শন্তবাপথে ছুটিতে হয়। জীবন-লক্ষোর সন্ধানী সাধক তাই ঝড়ের 
(নৌকার মাঝির মত মহাহুৰ্ধ্যোগের উন্মাদ হাওয়ায় পাল তুলিয়া দিয়াই 
জীবনের পথে জয়যাত্রা স্থরু করে। মাথার উপরে বজ্ৰ কড়কড়, করে, 
বিদ্যুৎ-চমকে চক্ষু ঝলসিয়া যায়, কালবৈশাখীর প্রলয়-বাঞ্ধা রুদ্রতালে 
মাতিয়া উঠে, বিশাল বারিধির উত্তাল তরঙ্গমালা সরোষে ফেনিল 
উচ্ছ্বাসে গঞ্জিয়া আসে-_কিস্ত সাধক নিভীক, নি্ব্বিকার, কোন দিকে 
তার ভ্রক্ষেপ নাই) ছুক্জয় সাহসে ভর করিয়া, সর্ব প্রকার ছুঃখ- 
বিপত্তিকে মাথায় লইয়া, সমস্ত বিরুদ্ধতার' বিরুদ্ধে সংগ্রাম করিতে 


৬৪ জীবন-সাধনার পথে 


করিতে মে আগাইয়া চলে সম্মুথের দিকে দৃষ্টি সম্প্রসারিত রাখিয়া। বীর" 


যোদ্ধার যেমন সংগ্রামেই আনন্দ, যুদ্ধক্ষেত্রে উপস্থিত হইলেই যেমন 


তাহার সমস্ত অঙ্গপ্রত্যঙ্গ পরম উল্লাসে নাচিয়| উঠে, বীর সাধকে রও” 


তেমনি বিপদেই আনন্দ, বাধাবিস্ব ঘাত-সংঘাত আসিলেই তাহার 
ভিতরে সিংহশক্তি হুঙ্কার দিয়া উঠে। প্রতি মুহূর্তের সংঘর্ষের ভিতর দিয়া 
সে আহরণ করিয়। চলে লক্ষ্যসিদ্ধির অমোঘ শক্তি, সাহস ও অধ্যবসাঁয়। 

ভীরু কাপুরুষ যে, সে-ই সংগ্রামে ভয় পায়, জীবন-সাধনায় 
অনভিজ্ঞ যে, সে-ই বার্থতা ও পরাজয়ের গ্লানিতে ভাঙ্গিয়া পড়ে। কিন্তু 
অভিজ্ঞ ব্যক্তি জানে ও বুঝে__ছুঃখ-দৈন্যা, অস্থখ-অশান্তি, ব্যর্থতা ও 
অরুতকাধ্যতা কখনও দীর্ঘস্থায়ী হয় না। সাধকের জীবনে উহ! কঠোর 
পরীক্ষা, অগ্রগতির স্তর। এই সমস্ত শুধু মাহ্ষের বলবীধ্য, বিক্রম 
পরাক্রম, সাহস-ধৈর্যা, উত্পাহ-উদ্যম-অধ্যবসায়ের পরিমাপ করে, উন্নতি 


অভ্যুদয় ঠিক ঠিক হইতেছে কিনা তাহার পরীক্ষা করে, আত্মসদ্বিৎ- 


ফিরাইয়া আনিয়া সাধককে তাহার প্রকৃত অবস্থা বুঝিবার সুযোগ দেয়। 


ব্যৰ্থতা ও পরাজয়ের ভিতরে সংগ্রামের অভিজ্ঞতা সঞ্চিত থাকে । তাই 
প্রতিবারের ব্যর্থতা সাধককে তাঁর পরবর্তী চেষ্টায় সাহায্য করে, শক্তি 


সঞ্চার করে। 


আত্মন্‌! তুমি তোমার হতাশা-নিরাশা, দুঃখ দৈন্য, বিষাদ-অবসাদ' 


গ্লানি-মনস্তাপকে জন্মের মত বিদায় দাও । ক্লৈব্য-দৌর্ধল্যকে সবলে 
দূরে নিক্ষেপ করিয়া একবার বীরের মত মস্তক উন্নত করিয়া দাড়াও ৷ 
জীবনের: মহান্‌ অংগ্রাম-ক্ষেত্রে যুধ্যমান্‌ বীর সৈনিক তুমি, পিছনে 
হুটিবার আদেশ নাই, গন্তব্যস্থান সশস্তসৈন্তস্থবক্ষিত শক্রবযুহের পশ্চাতে 
-_দ্িগদ্িগন্তহীন অনন্ত সম্মুখে। অগ্রসর হও, অগ্রসর হও, নৃতন 
আশায় বুক বীধিয়া, পূৰ্ণোত্মাহে ভর করিয়া ভীমপ্রভঞ্জন গতিতে 
অগ্রসর হও । মনে রাখিও_- 


ব্যৰ্থতা ও পরাজয় ৬৫. 


“__ছুঃখ আছে কত, বিঘ্ন শত শত 
জীবনের পথে সংগ্রাম সতত, 
চলিতে হইবে পুরুষের মত, 
হৃদয়ে বহিয়া বল ভাই 
আগে চল আগে চল ভাই ৷” 
কিসের ভয়? কিসের সংকোচ ? একবার স্মরণ কর সেই পুরুষসিংহ, 
স্বামী বিবেকানন্দের বজ্ৰগম্বীর আশ্বাসবাণী-“Be 3108 discouraged, 
onward, onward, upon ages of struggle a character is 
built.” 
“হতাশ হইও না। আগাইয়া যাও, আগাইয়া যাও, বহুকালের 
সংগ্রাম-সংঘর্ষের ভিতর দিয়াই এক একটি মহান্‌ চরিত্র গড়িয়া উঠে।” 
নিজেকে ক্ষুদ্ৰ ভাবিও না, অগহাঁয় নিরাশ্রয় মনে করিও না। যদি 
ঠিক ঠিক ভাবে চলিতে পার, তবে জীবন-পথে তোমাকে সাহায্য 
করিবার, ছুর্দিনে দুঃসময়ে আশ্রয় ও সাত্বনা দিবার মত লোকের কখনও 
অভাব হইবে না। ও শুন ধুগাচার্যের মাভৈঃ মন্ত্র-রিপুদমন-ও 
ইন্দিয়-সংযমের ভিতর দিয়া যাহারা মন্যাত্রে সাধনায় ব্রতী, তাহারা 
আমার প্রাণ অপেক্ষা প্রিয়তর | আমার শক্তি সর্বদা সর্বত্র তাহাদিগকে 
সুদৃঢ় বর্মের মত রক্ষা করিবে” 
গভীর নিশীথে, নীরব নিভৃতে মনপ্রাণকে ভগবন্মুখী কর, সমস্ত 
অন্তর দিয়া তার আশ্রয় ভিক্ষা কর, শরণাগতবত্সল তিনি জীবনের 
বার্থতা ও পরাজয়ের গ্লানি মুছাইয়া আশ্বাস ও সাত্বনায় প্রাণমন 
জুড়াইয়া তোমার ভিতরে পথ চলার মত সাহস ও শক্তি সঞ্চার 
করিয়া দিবেন। ওঁ শম্‌। 


চিরদিন কাহারও সমান যায় না 


মানুষের জীবন কখনও নিরবচ্ছিন্ন সুখ শান্তি, স্বাস্থ্য সম্পদ, আঁরাম- 
'বিরামের ভিতর দিয়া কাটে না। মাঝে মাঝে দুঃখ দৈন্য, অস্থখ অশান্তি, 
বিপদাপদও দেখা দেয় । বাজা, প্রজা, ধনী, দরিদ্র, বিদ্বান, মূর্খ, সাধু 
অপাধু নির্বিশেষে সকলের জীবনেই এই সমস্ত বিরুদ্ধ অবস্থা সমভাবে 
উপস্থিত হয়, কাহারও জীবনে (শুধু রাজা, বিদ্বান বা সাধু বলিয়া ) 
কখনও বড় একটা ব্যতিক্রম দেখা যায় না! আজ যে বিরাট রাষ্ট্রের 
কর্ণধার, দণ্ডযুণ্ডের কর্তা, কাল হয় তো সে-ই এক ভীষণ লৌহাৰ্গলবদ্ধ 
কারাগারের সশস্ত্র শান্্রী-স্থরক্ষিত অন্ধকার প্রকোষ্ঠে মৃত্যুর প্রতীক্ষা 
করিতেছে। আজ যে শত সহন্র ব্যক্তিকে ভূরিভোজনে পরিতৃপ্ত 
করিতেছে, কাল হয় তো সে-ই কপর্দিকহীন অবস্থায় নিদারুণ জঠর- 
জালায় পীড়িত হইয়া একমুষ্টি অন্নের জন্য দ্বারে দ্বারে হাহাকার করিয়া 
ফিরিতেছে। এখন যার লৌহদৃঢ প্রকাণ্ড শরীর শত শত ব্যক্তির প্রাণে 
ভীতির সঞ্চার করিতেছে, কিছুকাল পরেই হয় তো দেখা যাইবে যে, 
তার রোগ-জীর্ণ শীর্ণ শরীর শয্যাত্যাগ করিবার জন্য অপরের সাহায্যের 
অপেক্ষা করিতেছে ! এই পরিবর্তনশীল জগতে ইহাই সকলের দৈনন্দিন 
জীবনের অভিজ্ঞতা । 

কিন্তু মদান্ধ মানুষ তাহা দেখিয়াও বুঝে কই, বুঝিলেও তদন্মারে 
কাজ করে কোথায়? স্বাস্থ্য, সম্পদ, পদমর্য্যাদার গৌরবে উন্মত্ত হইয়া 
‘ধরাকে সরা? জ্ঞান করিয়া মে জগতের বুকে অসহায়, দুর্বল, বুভুক্ষু 
কুণ্নকে শুধু আঘাতের পর আঘাত দিয়া পীড়ন করিয়াই চলিতেছে! 
একবারও সে চিন্তা করিবার অবকাশ পায় না যে, কালচত্রের আবর্তনে 
তাহারও অবস্থাত্তর ঘটিতে পারে । অবশেষে যখন সত্য সত্যই মহাকালের 


চিরদিন কাহারও সমান যায় না ৬৭ 


প্রচণ্ড আঘাতে একদিন শক্তি-সামর্থয, স্বাস্থা-সম্পদ-এশ্বর্যা ভাঙ্গিয়া 
পড়ে, তখন পে চোখের জল ফেলিতে ফেলিতে ভগবানের উপর 
দোষারোপ করে) কিন্তু একবারও স্বীয় দুষ্কতির কথা ভাবে না, 
অন্যায়ের জন্য অনুতাপ অন্ুশোচন! করিয়া প্রায়শ্চিত্ত করিতে অগ্রসর 
হয় না। তাই অপরাধের উপর অপরাধ বাড়িয়া যায় এবং মানুষ 
আরও দুর্ভোগ প্রাপ্ত হয়। 

জীবন-সাধনার সাধক! তুমি কখনও অনাগত দুর্দিন ও দুরবস্থার 
কথা ভুলিয়া অহঙ্কার অভিমানে স্ফীত হইও না) যতদূর পার 
নিরভিমান চিত্তে সহানুভূতির সহিত অপরের সেবা ও সহায়তা কর। 
আর যদি কিছু না করিতে পার, তবে অন্ততঃ দুইটা সহাহ্ভৃতিপূর্ণ 
মিষ্ট কথাঁ শুনাও, তোমার অন্তরের দরদ প্রীতি ভালবাসা জানাও, 
অপরের দ্বারা যাহাতে কিছু উপকার হয়, তাহার ব্যবস্থা কর। তাহা! 
হইলে তোমার সহামুভূতিপূর্ণ মধুর ব্যবহারে সে তার জালামালাপূর্ণ 
জীবনে কিঞ্চিৎ শান্তি ও মাত্বনা পাইবে। অন্যথা অন্থথ, অশান্তি 
ও ক্ষুধার জালার সঙ্গে সঙ্গে তোমার হৃদয়হীন নিষুর ছুর্ব্যবহারের জাল! 
তাহার প্রাণে যে ক্ষত স্বষ্টি করিবে, তাহাই হয় তো শেষে প্রাণঘাতী 
হইয়া উঠিবে! সুতরাং কাহারও উপকার করিতে না পারিলেও 
অপকার করিও না, সাহায্য করিতে ন! পারিলেও ক্ষতি করিও না, 
প্রাণরক্ষা করিতে না পারিলেও প্রাণহানির কারণ ঘটাইও না মনে 
রাখিও, মানুষ ভুলিয়া গেলেও প্রক্কৃতি কিছু ভুলে না, মে তোমার 
দুর্ব্যবহার ও দুষ্ধৃতির উপযুক্ত প্রতিশোধ ঠিক সময়ে যথাযোগ্যভাবেই 


গ্রহণ করিবে। 


লানি 


সহায়তা 


জীবনের সুদীর্ঘ গন্ভব্-পথে কত পর আপন হয়, আবার কত 
আপনার জন পর হইয়! যায়। কত অজ্ঞাত অপরিচিত ব্যক্তি মৃহূর্তের 
পরিচয়ে সাহায্য করিবার জন্য অন্তরঙ্গ সুদের মত কোমর বাধিয়া 
পার্শ্বে আসিয়া দাড়ায়, আবার কত অন্তরঙ্গ স্থহৃদ্‌ ভীষণ দুঃসময়ে 
‘ কঠোর বিপদের মুখে ঠেলিয়া দিয়া নিতান্ত পরের মত নিঃশব্দে দূরে 
সরিয়া যায়! এ জগতে যার সাহায্য সহানুভূতি যত বেশী প্রয়োজন ও. 
যত বেশী নিশ্চিত, তার সাহায্য সহানুভূতি হইতেই প্রয়োজনকালে 
তত বেশী বঞ্চিত হইতে হয়; আর যাহার নিকট হইতে কখনও কোন 
কিছু আশা করা যায় না, তাহার নিকট হইতেই অপ্রত্যাশিত ভাবে 
অপর্ধ্যাপ্ সাহায্য আসিয়া পৌছায়। তাই আদর্শের সাধনায় 
নিয়োজিত জীবন-পথের সত্যিকার পথিক যে, সে কখনও প্রিয়-লমাগমে 
(আশায় ) উৎফুল্ বা প্রিয়াপগমে ( নিরাশায় ) মুহ্মান হইয়া ভাঙ্গিয়া 
পড়ে না। নে সমস্ত অবস্থাকেই ভগবদভীগ্সিত মনে করিয়া মনঃপ্রাণকে 
তদুন্মুখী রাখিয়া, আপনার ভাবে আপনি কর্তব্য সম্পাদন করিয়া পথ 
চলিতে থাকে । কেহ সাহাষ্যার্থ কাছে আগাইয়া আঙ্গুক অথবা 
বীতশ্রদ্ধ হইয়া দূরে সরিয়া যাউক--কিছুতেই সে ভ্রক্ষেপ করে না । 
কারণ, লে সর্বদা জানে যে, জীবনের মহাঁন্‌ লক্ষ্যে পৌছিতে হইলে 
তাহার চেষ্টা-যত্র-সাধনা তাহাকেই করিতে হইবে, অন্য কেহ আসিয়া 
কিছু করিয়া দিবে না (দিতে পারে ও না)। সুতরাং অন্য কাহারও 
উপর নির্ভর না করিয়া, কে আগাইয়া আসিল অথবা কে পিছাইয়া 
গেল সে-দিকে না তাঁকাইরা, আত্মশক্তিতে শক্তিমান হইয়া বীরের 
মত সে স্বীয় লক্ষ্য-পথে ছটিয়া চলে। আর ইহাই বীর সাধকের 
চলার ভঙ্গী । 


সুখানসদ্ধান ৬৯ 
এ জগতে শ্রীভগবানই সাধকের পরম সহায়, জীবন-পথের একমাত্র 
নির্দেষ্টা- ও পরিচালক | স্ুখে-দুঃখে, সম্পদে-বিপদে, রোগে-স্বাস্থ্যে_ 
জীবনের সমস্ত অনুকূল ও প্রতিকূল অবস্থায় তাহার আশ্রয় গ্রহণ কর, 
প্রতিমুহুর্তে তাহাকে স্মরণ করিয়া, তাহার উপর নির্ভর করিয়া অগ্রসর 
হও, দেথিবে_-তিনি তোমার কণ্টকাকীর্ণ পথ কুন্মান্তীর্ণ করিয়া 
রাখিয়াছেন, সমস্ত বিপদাপদের মধ্যে স্নেহময়ী জননীর মত সর্বদা 
কোলে করিয়া তিনি তোমাকে রক্ষা করিতেছেন । 

স্থখ কৈ, শান্তি কৈ, আনন্দ কৈ? জন্মজন্নাস্তরের তৃষিত বুভুক্ষিত 
মানবাত্মা জন্মজন্মান্তর ধরিয়া মৰ্ম্মভাঙ্গ৷ করুণ স্থরে আর্তনাদ করিয়া 
ফিরিতেছে__ 
নাই কিরে সুখ, নাই কিরে সুখ, 
এ ধরা কি শুধু বিষাদময়? 
যাতনে জলিয়া কাদিয়া মরিতে 
শুধুই কি নর জনম লয়?” 
এই হাহাকার, এই আর্তনাদ শুধু আজিকার নয়, ইহা নিত্যকার-__ 
চিরস্তন। যুগ-যুগাস্তর জন্মজন্মান্তর ধরিয়া মানুষ প্রতিনিয়ত অসহ্‌ জালায় 
জলিয়া পুড়িয়া সুখের সন্ধানে কত বিনিদ্র রজনী, কত বিরীমহীন দিন 
কাটাইয়াছে। নিরবচ্ছিন্ন শাস্তির চেষ্টায় নিদাঘ-মধ্যাত্ের কত প্রচণ্ড 
তাপ, শীত নিণীথের কত দুরন্ত হিমানী, ঘন বর্ষার কত প্রবল বারিধারা 
সে মস্তকে ধারণ করিয়াছে; কত উত্ত্গ শৈলশৃঙ্গ উল্লজ্ঘন করিয়াছে, 

কত দুস্তর সাগর পাড়ি দিয়াছে, কত উর মরু-প্রান্তর অতিক্ৰম 
করিয়া সে প্রতিনিয়ত স্থখের সন্ধান করিয়া কিরিতেছে ; কিন্তু কৈ, 
তবুও তাহা মিলিল কৈ? বিপুল বৈভব, অটুট স্বাস্থা, অগাধ বিদ্যা বুদ্ধি 
পাণ্ডিতা, কত ধন-জন-পরিবার, মান-যশ-প্রতিপত্তি লাভ হইল, কিন্তু 
তথাপি প্ররুত শান্তি, সত্যিকার আনন্দ লাভ হইল কোথায়? দুই 
দিন যাইতে না যাইতে প্রাপ্ত বিষয়ের মনোরম ঘুচিয়া যায়, মহা- . 
কালের নিশ্মম আঘাতে মানুষের বড় সাধের আশা আকাঙ্খা মুহুর্তে 
ভাঙ্গিয়া চুরমার হয়, মান যাহা কিছুকে আনন্দের উপাদানরূপে 
আক্ডাইয়| ধরে. ঘটনাচক্রের আবর্তনে তাহাই নিঃশেষে ধ্বংস হইয়া 
যায়, আর গুতিক্রিয়ায় অশান্তির আগুন দাউ দাউ করিয়া জলিয়া 
ওঠে ৷ দেহবুদ্ধিসম্প্ন মানুষ স্থূল ইন্দরিরগ্রাম-সহায়ে যতই স্থখের 
আশায় বিষয়ের পানে আগাইয়া যায়, ততই স্থখ আলেয়ার আলোর 
মত দৃষ্টিবিভ্রম ঘটাইয়া মরুমনীচিকার মত কৃহকজাল সৃষ্টি করিয়া কেবলই 
দূরে সরিয়া যায়; লাভ হয় শুধু আন্তি, ক্লান্তি, বিষাদ, অবসাদ, দুঃখ 
দৈন্য, অশান্তি, হাহাকার । 

হা মানব! ভ্রান্ত তুমি । শাস্তির আশায় বৃথাই তুমি বাহিরে 
ছুটাছুটি করিয়া বেড়াইতেছ। কিন্তু প্রকৃত শাস্তি, সত্যিকার আনন্দ 
বাহিরে নয়, ভিতরে--তোমার অন্তরে--তোমার নিজের কাছে। কন্তরী- 
গন্ধে আত্মহারা হরিণ যেমন-কোথা হইতে গন্ধ আসিতেছে বুঝিতে না 
পারিয়া দিখিদিগজ্ঞানশৃন্য হইয়া চারিদিকে ছুটাছুটি করে, তুমিও 
তেমনি স্বীয় অন্তরস্থিত আনন্দ-উৎসের সন্ধান না জানিয়া শান্তির 
আশায় দিশাহারা হইয়া সমস্ত জগৎ ঘুরিয়া বেড়াইতেছ! একবার 
বহিৰ্মুখী মনকে জাগতিক বিষয় হইতে ফিরাইয়া অন্তমূ্থী কর, হৃদয়ের 
দ্বার উন্মুক্ত করিয়! অন্তরের অন্তরতম প্রদেশে প্রবেশ কর, দেখিৰে-- 
চিরশাস্তির অক্ষয় উৎস সেখানে লুক্কায়িত রহিয়াছে! 

আত্মন্! সুন্দর আকাশের গাঢ় নীলিমা যেমন মিথ্যা, ভ্ৰান্তি 
তেমনি বিষয়ে যে সুখ বা আনন্দ বোধ হয়, তাহাও মিথ্যা, ভ্রান্তি 
স্র্যোর কিরণ চন্দ্রের উপর বিচ্ছুরিত হওয়ায় যেমন চন্দ্রকে আলোর- 
সম্পন্ন বলিয়া মনে হয়, বস্তুতঃ চন্দ্রের নিজস্ব কোন আলোক নাই, 
তেমনি আনন্দস্বরূপ আত্মার আনন্দধারা বিষয়ের উপর বিচ্ছুৰিত 
হওয়ায়ই বিষয়কে আনন্দময় বলিয়া মনে হয়, প্রকৃতপক্ষে বিষয়ের 
কোন আনন্দসত্তা নাই | বিষয়ে যদি প্রকৃতই সুখ থাকিত, তবে আজ 
যাহার প্রাপ্তিতে তুমি সখ পাইতেছ বলিয়া মনে করিতেছ, কালই, 
তাহাতে অস্থখী হইতেছ কেন? আজ যাহার অভাবে তুমি ছুঃখান্টভব 
করিতেছ, কাল তাহার প্রাপ্তিতে তুমি সুখী হইতে পারিতেছ না কি 
জন্য? "আজ যাহা লাভের জন্য অস্থির অধীর হইয়া উঠিতেছ, ছুই দিন 
পরে আর তাহার জন্য কেন তেমন অনুরাগ থাকে না? মনের এক 
প্রকার অবস্থায় যাহা তোমাকে শান্তি দীন করিতেছে, ঘণ্টা ছুই পরেই 
মনের অন্তরপ অবস্থায় কি জন্য তাহাতে তোমার অন্তরে অশান্তির 
আগুন জলিয়| উঠে? বিষয় তো একই রহিয়াছে, তবে এই ভাবান্তর 
কেন? তিক্ত জিনিষ যেমন সব সময়েই তিক্ত লাগে, তেমনি বিষয়ে 
যদি আনন্দ থাকিত, তবে সব সময়েই তাহাতে আনন্দ পাওয়া 


_ যাইত॥ কিন্তু তাহা যখন হইতেছে না, তখন বুঝিতে হইবে সত্যই 


মানুষকে প্রকৃত সুখ, শান্তি, আনন্দ দিবার কোন ক্ষমতা বিষয়ের, 


নাই। ঃ 
সুখ-দুঃখ মানুষের নিজের সৃষ্টি | কেহ ছুপ্ধফেননিত সুকোমল 


শয্যায় শয়ন করিয়া নিদ্রার অভাবে ছট ফট, কবিতেছে, আর কেহ 
মন্তিকীশয্যায় বাহুমাত্র উপাধানে শয়ন করিয়া স্থথে নিদ্রা যাইতেছে 
কেহ দিনান্তে শীকান্ন ভোজনে পরম পরিতৃপ্তি লাভ করিতেছে, আবার 
কেহ চর্বধাচুস্ক লেহা পেয় প্রভৃতি বিবিধ রকমের বহু উপাদেয় আহাৰ্য্য 

গ্রহণ করিয়াও তৃপ্তি লাভ করিতে পারিতেছে না। কেহ মহার্ঘ বসন- 
ভূষণে অস্বস্তি বোধ করিতেছে, কি ভাবে ঘরের বাহির হইবে ঠিক 
করিতে পাঁরিতেছে না, আবার কেহ জীর্ণবাঁ পরিধান করিয়াও 
নির্বিকার চিন্তে পরম গৌরবের সহিত মহামান্য সমাটের স্থরম্য প্রাসাদ 
ও শ্রেষ্ঠ মনীষিসমাজ পৰ্যন্ত পরিভ্রমণ করিয়া আসিতেছে । মানুষের 
এই যে তৃপ্তি অতৃপ্তি, শান্তি-অশান্তি ইহা শুধু তাহার নিজের ভাব, 
আদর্শ ও মনোবৃত্তির উপর নির্ভর করিতেছে । 

সমুদ্রবক্ষে অনন্ত লহরীর মত মানুষের অন্তরে প্রতিনিয়ত স্থখ- 
লাভের অনন্ত কল্পনা, অফুরন্ত কাঁমনা-বাসনা উঠিতেছে, ভাসিতেছে, 
বিলীন হইতেছে। হুখপিয়াসী বৈষয়িক মানুষ এই কল্পনার বঙ্গীন রথে 
চড়িয়া কামনানুরূপ বিষয়ের সন্ধানে ঘুড়িয়া বেড়াইতেছে। শন স্বীয় 
আকাঙ্িত বাসনানুরূপ বিষয়ের সহিত ইন্দ্রিয়ের সংযোগ ঘটিতেছে, 
তিখনই কিঞ্চিৎ কৃত্রিম সুখ অন্তুভব হইতেছে, আর যখনই তাহার সহিত 
বিচ্ছেদ ঘটিতেছে বা অভীপ্সিত বিষয় লাভে অকুতকার্ধ্য হইতেছে 
তখনই আসিতেছে ঘোর অ-স্থখ অশান্তি। এমনিভাবে উন্দরিয়ক-স্থখলনধ 
মানুষ সংসার-সমুদ্রে কামনা-বাসনার প্রচণ্ড তরঙ্গাভিথাতে ক্ষতবিক্ষত 
হইতেছে, কিন্ত তবুও তাহার চেতনা জাগে কই? প্রকৃত স্বখ-- 
ইন্দিয়াতীত পরম বস্তু লাভে যত্রবান হয় কই? 

জীবন-পথের সাধক ! তুমি যদি প্ৰকৃত শান্তিপিয়াসী হও, তবে 
প্রগমে দৈনন্দিন জীবনে তোমার ইচ্ছার অনুকূল ও প্রতিকূল যাহা 
কিছু তোমার নিকট উপস্থিত হইবে, তাহাকেই তুমি ভগবানের দান 
বলিয়া গ্রহণ রুরিতে অভ্যস্ত হও। এইভাবে প্রতিনিয়ত সমস্ত কিছুকে 
ভগবানের দান বলিয়া সাদরে গ্রহণ করিতে অভ্যস্ত হইলে, যাহা 
কিছু তোমার অনাকাঙ্থিত, অতৃপ্তিকর বা অশ্বাস্তি-জনক, তাহা আর 
তোমাকে অশান্তি দিতে পারিবে না, পরস্ত সেইটিকেই তুমি স্বেচ্ছায় 

‘বরণ করিয়া লইলে তাহা তোমার শান্তিরই কারণ হইবে।* তারপরে 
তুমি সমস্ত মনপ্রাণ ও ইন্দিয়গ্রামকে জাগতিক বিষয় হইতে আহরণ 
করিয়া অন্তরের অন্তরতম প্রদেশে--আনন্দময় কোষে পরমাননের 
-সন্ধীন কর। না__না, উর্ধে, আরও উর্দ্ধে, ইন্ড্রিয-জগতের পরপারে, 
"কোষাতীত-দ্ন্দশোকমোহাতীত সেই পরমানন্দস্বরূপ পরমাত্মার 
সন্ধানে অগ্রসর হও। 

} “তমেবৈকং জানথ আত্মানমন্তা বাচো 

বিমুঞ্চথামৃতস্যৈষ সেতুঃ ” 

তিনিই একমাত্র অমৃতত্বের উপায়। স্থতরাং অন্য সমস্ত কিছু 
পরিত্যাগ করিয়া একমাত্র তীহাকেই অবগত হইলে, তাহার চিন্তায় 
“সমস্ত মনপ্ৰ!ণ ডুবিয়া গেলে দেখিবে__চিরশান্তি-রাজ্োর দ্বার খুলিয়া 
গিয়াছে, এই তুচ্ছ শে৷কদুঃখপূৰ্ণ মরজগত স্বর্গের নন্দনকাননে পরিণত 
'হইয়াছে, কোথাও দুঃখ-দৈন্য, অস্থথ-অশান্তি, হাহাকার নাই, নাই 
কোন ভয়-শোক-মোহ, দুশ্চিন্ত/-ছুর্তাবনা, অভাব-অনটন ; সেখানে 
কেবল শান্তি, শান্তি, আনন্দ আনন্দ__চির অফুরস্ত মহানন্দের স্থবিশাল 
পারাবার। সেই আনন্দ-পারাবারে জীবসমূহ জন্মিতেছে, মহানন্দে 
‘হাসিয়া খেলিয়া বেড়াইতেছে, আবার তাহাতেই সানন্দে বিলয়প্রাপ্ত 


'হইতেছে। 
«“আনন্দাদ্ধোব খবিমানি ভূতানি জায়ন্তে, আনন্দেন 


জাতানি জীবন্তি, আনন্দং ্রয়ন্ত্যাভিনংবিশন্তি ৷” 


* মানুষের অশান্তি আসে ছুই কারণে। প্রথমতঃ যে যাহা চায় 
তাহা যখন সে না পায়, দ্বিতীয়তঃ যাহা সে না চায় বা পছন্দ না করে 
তাহা যখন (তাহার) ইচ্ছার বিরুদ্ধে তাহাকে বাধ্য হইয়া গ্রহণ 
করিতে হয়। এমতাবস্থায় অপ্রাপ্ত বিষয়ের প্রাপ্তির জন্য কোন আকাঙ্খা 
না করিলে এবং যাহা কিছু অযাচিত ভাবে, অস্বাভাবিক ভাবে আসিবে 
তাহাকে সানন্দে ভগবানের দীন বলিয়া বরণ করিয়া লইলে জাগতিক 
বিষয়ের লাভ-অলাভ হইতে আর কখনও অশান্তি আনিতে পারিবে না। 


৭৪ জীবন-সাধনাঁর পথে 


আদি, মধ্য, অন্ত- সর্বত্রই কেবল আনন্দ, কোথাও ইহার ছেদ" 
নাই, বিরাম- নাই, পরিসমাপ্তি নাই । এই আনন্দ-স্বরপকে অবগত 
হইতে পারিলে আর কোন ভাবনা থাকে না, জরা-বাঁধি-শোক- 
মোহগ্ৰস্ত মরমান্থৰ মহানন্দময় চির অমরত্ব লাভ করিয়া নির্ভর হয় । 

₹ “আনন্দং ব্র্থণো বিদ্বান ন বিভেতি কুতশ্চন ৷” 

তৃষিত, তাপিত, শান্তি-পিয়াসী চিরবুভুক্ষিত মানব! এস, এস, 
সংসারের জালামালা জুড়াইতে হইলে, বিষয়-তাপদগ্ধ হৃদয়ের অশান্তি 
দাবানল চিরতরে নিৰ্বাপিত করিতে হইলে এস, এই আনন্দস্বরূপ' 
মহানন্দ-সাগরে অবগাহন কর। সমস্ত শোকতীপ, জালা-যন্ত্রণ। নিঃশেষে: 
ধুইয়া মুছিয়া চিরকালের জন্য নিশ্চিত হইয়া যাইবে; তোমার জীবন' 
ধন্য ও কৃতাৰ্থ হইবে । ওঁ শম্‌। 


1, বুঝা, কথা ও কাজ 


মাঙগষ জানে অনেক ; কিন্তু করে--করিতে পারে খুব কম। 

মানুষের জানা ও বুঝা তখনই সার্থক হয়, যখন সে তাহা তাহার" 
দৈনন্দিন জীবনে কৰ্ম্ম ও সাধনার ভিতর দিয়া রূপায়িত করিয়া তোলে ;. 
অন্যথায় উহা শুধু নিরর্থক নয়, জগতের আবঞ্জনাস্বূপের মতই 
বিরক্তিকর, পীড়াদায়ক। সুতরাং যতটুকু সম্ভব, তুমি তোমার “জানা” 
ও বুঝাকে’ বাস্তব রূপ দানে সচেষ্ট হও- একটা কিছু গড়িয়া তোল, 
করিয়া দেখাও । তাহা হইলে তোমার কল্যাণ হইবে, সঙ্গে সঙ্গে 
অপরেরও কিছু উপকার হইবে। 


সু *% * 


মাহষ শুধু কথা চায় না, চায় কাজ; শুধু জানিতে চায় না, চায়া 


জানা, বুঝা, কথা ও কাজ ৭৫. 


দেখিতে । ঝুড়ি ঝুড়ি কথা শুনান অপেক্ষা যদি কণামাত্রও করিয়া 
দেখাতে পার, তাহা হইলে তাহাই সহস্র গুণ শক্তিশালী হইয়া 
লোকের মনের উপর অদ্ভুত প্রভাব বিস্তার করিবে--তোমার চেষ্টা, 
শ্রম ও সাধনা সার্থক ও কাধ্যকরী হইবে । অন্যথা নিরর্থক বাগাড়হ্বর' 
করিয়া বিশেষ কোন ফল হইবে না। 
+ ১ * ৯ 

এ জগতে জড় নিশ্চেষ্ট যে, সে-ও নৈষ্শ্না ও নিশ্চেষ্ট তাকে ঘ্বণা করে, 
নিতান্ত অলস অকন্মণা যে সে-ও উৎসাহ, উদ্যম ও কৰ্ম্ম-প্রবণতাকে 
অন্তরে অন্তরে ভালবাসে ৷ সামান্য একটা বালকও শ্ূন্যগৰ্ভ আস্ফালন 
বা নিরর্থক বাকাবিন্যাসে ভোলে না, অন্য পরে কা কথা । 

এ এ এ 

পৃথিবীতে যাহারা কম কথা বলে ও বেশী কাজ করে একমাত্ৰ 
তাহারাই তাহাদের উদ্দেশ্য সাধনে কৃতকাৰ্য্য হয় এবং অপরের উপর 
প্রভাব বিস্তার করিতে পারে। নির্বাক নীরব কর্ম ও গভীর 
চিন্তাপ্রবাহ ধীর অথচ সুনিশ্চিতরূপে মানুষকে প্ৰকৃত শক্তিশালী ও. 
প্রভীবসম্পন্ন করিয়া সমাঁজ ও জাতীয় জীবনকে গড়িয়া তোলে। মহান্‌ 
আদর্শপমূহই বাটি ও সমষ্টিজীবনে মূর্ত হইয়া ওঠে কৰ্ম্ম, অনুষ্ঠান ও 
আচরণের ভিতর দিয়া। যদি নিজের ও জগতের সত্যই কিছু 
উপকার করিতে চাও, যদি সমগ্র জাতি ও সমাজকে তোমার ভাব ও 
আদর্শে উদ্ধদ্ধ করিতে ইচ্ছা কর, তবে নিরর্থক কথা ছাড়িয়া কাজ 
আরস্ত কর, অপরকে যাহা করিতে বলিবে, তাহা নিজে করিয়া দেখাও; 
কেন না, মানুষ কানে শোনার চেয়ে চোখে দেখিয়া বেশী অনুপ্ৰাণিত 
হয়, উপদেশের চেয়ে আদর্শ দেখিয়া সহজে বুঝিতে ও শিখিতে পারে । 
* সু * ৰ্‌ 


মানুষ প্ৰকৃত মহান্‌ ও শ্ৰেষ্ঠ হয় মহৎ কাজ, অনুষ্ঠান, আচরণ ও. 


৬ জীবন-সাধনার পথে 


অনুভুতির দ্বারা_শুধু জানা, বুঝা বা কথার দ্বারা নয়। ( কেননা, 
চরিত্রহীন লম্পটও অনেক ভাল ভাল বিষয় জানিতে এবং অপরিণত 
বয়স্ক বালক ও অনেক বড় বড় কথা বলিতে বা আবৃত্তি করিতে পারে )। 
যে ব্যক্তি যত বেশী মহদনুষ্ঠানপরায়ণ ও অনুভূতিসম্পন্ন, সেই ব্যক্তিই 
তত বেশী শক্তিমান ও প্রভাবশালী এবং তাহার বাক্যাবলীই মন্্রশক্তির 
তায় কার্ধ্যকরী হয়। সুতরাং যদি কথা বলিতেই হয়, তবে প্রথমে 
মহান্‌ আদর্শকে জীবনে বিকশিত কর, তারপর কঠোর সাধনার দ্বারা 
দিবা অন্নভূতি লাভ করিয়া তোমার জীবনের অভিজ্ঞতা ও 
অনুভুতির বাণী সকলকে শুনাঁও। প্রথমে প্রকৃত মানুষ হও, কথা 
বলার সত্যিকার যোগ্যতা ও অধিকার লাভ কর, তারপর কথা৷ বলিতে 
আরম্ভ কর। তখন তোমার প্রত্যেকটি কথা বজ্রের মত অবার্থ, 
বিহাতের মত শক্তিশালী ও মন্ত্রের মত কার্যকরী হইবে। তখন 
“তোমার একটি মাত্র কথা”শুনিবার জন্য সমগ্র দেশ ও জাতি উৎকর্ণ 
হইয়া থাকিবে, একটিমাত্র কথা শুনিয়া সহশ্র সহস্ৰ নরনারী তরঙ্গবিক্ষুব্ধ 
'সিন্ধু-বক্ষের মত উদ্বেলিত হইয়া উঠিবে, তোমার মহান্‌ ব্যক্তিত্বের 
'চৌন্বক আকর্ষণে লক্ষ লক্ষ ব্যক্তি আকৃষ্ট হইয়া মন্ত্ৰমুগ্ধ তোমার 
অঙ্নসরণ করিবে, সমগ্র জগতে এক অদ্ভুত ভাবপ্রবাহ, একটা বিস্ময়কর 
আলোড়ন স্থ্ট হইবে। তখন-_কেবলমাত্র তখনই তোমার কথা বলা 
সার্থক হইবে। 


কর্তব্য-নির্ণয় 


বিপদে যার বুদ্ধি বিভ্ৰান্ত হয় না, দুঃসময়ে, বিষম প্রতিকূল অবস্থার" 
মধ্যেও যে প্রকৃত কৰ্ত্তব্য নিৰ্ণয় করিয়া অবিচলিতচিন্তে তাহার সম্পাদন, 
করিতে অগ্রসর হয়, সে-ই নরোত্তম, সকলের শ্রদ্ধার পাত্র । আর যে' 
ব্যক্তি বুদ্ধির দোষে মোহবিভ্রান্ত হইয়া অকর্তব্যকে কর্তব্য ও কর্তব্যকে 
অকর্তব্য মনে করিয়া অকাৰ্য্য ও দুষ্কাধ্য করিতে থাকে, সে নবাধম,. 
সকলের ঘুণা ও কপার পাত্র । 

দিগন্তহীন বিশাল বারিধিবক্ষে দিঙুনির্ণয়ের জন্য যেমন উত্তম: 
দিগদর্শনযন্্ আবশ্যক, তেমনি জীবনের এই সুবিশাল কর্ম্মক্ষেত্রেও- 
কর্তব্যাকর্তবা নির্দারণের জন্য নির্মল বিবেক-বুদ্ধির প্রয়োজন | যন্ব 
ঠিক না থাকিলে উপযুক্ত অভিজ্ঞ নাবিকও যেমন দিগন্রান্ত হইয়া 
বিরাট পোতকে বানচাল করিয়া দেয়, তেমনি বুদ্ধি মলিন হইলে অতি 
বড় প্রাজ্ঞ বাক্তিও কর্তবাবিমূঢ় হইয়া জীবনকে ধ্বংস করিয়া ফেলে! 

জীবনে যদি প্রকৃতই কৃতী হইতে চাও, ছন্দ-সংঘর্ষময় এই জীবন- 
পথে ঠিক ঠিক কর্তব্য নির্ণয় করিয়া যদি যথার্থ ই লক্ষ্যে উপনীত হইবার 
ইচ্ছা কর, তাহা হইলে প্রতিদিন নিয়মিতভাবে জগৎপিতার আচরণে৷ 
নির্মল বুদ্ধি ও মহৎ অন্তঃকরণ লাভের জন্য ব্যাকুলভাবে প্রার্থনা কর। 
কুচিন্তা, কুভাঁবনা ও উদ্দাম বিষয়তোগাকাত্মা_যাহা চিন্তকে মলিন 
ও বুদ্ধিকে বিরুত ও বিভ্রান্ত করিরা দেয়, তাহ! সযত্রে পরিহার কর। 
এ জগতে সমন্তই ক্ষণস্থায়ী, চঞ্চল, মলিন, আর একমাত্র ভগবানই 
নিত্য, স্থির, নিষ্কল, নির্শল। সুতরাং চিত্ত যতই ভগবন্চিন্তায় নিবিষ্ট 
হইবে, বুদ্ধি যতই ভগবানকে আশ্রয় করিয়া থাকিবে, ততই তাহা 
বিষয়মালিন্তশূন্য হইয়া নির্মল ও জুস্থির হইবে এবং রাঁজহংসের জল- 
মিশ্রিত দুগ্ধ হইতে জল পরিত্যাগ পূৰ্ব্বক বিশুদ্ধ দুগ্ধ গ্রহণের ন্যায় তুমিও 


4৮ জীবন-সাধনার পথে 


মিশ্রিত কর্তব্যাকর্তবা হইতে অকর্তবা পরিহার পূৰ্ব্বক যথার্থ কর্তব্য 
নিৰ্ণয় ও গ্রহণ করিয়া জীবনকে সার্থক করিতে সমর্থ হইবে। 


৮5 


আত্ম প্রশংসাই প্রকৃত আত্মহত্যা 


স্বেচ্ছায় দেহের ধ্বংস সাধন করিয়া জীবন নষ্ট করাই প্ররুত 
আত্মহত্যা নয়, প্রকৃত আত্মহত্যা হইতেছে আত্ম প্রশংসা, স্বয়ং আপনার 
"গুণ কীর্তন করা। মানুষ যখন ুর্বদ্ধিবশে স্বেচ্ছায় আপনার পৰ্ব্বত- 
প্রমাণ ভুলক্রটি ও দোষের প্রতি উদাসীন থাকিয়া সরিষাপ্রমাণ গুণকে 
তালপ্রমাণ করিয়া মিথ্যা আত্মপ্রশংসায় মুখর হইয়া ওঠে, তখনই তার. 
অন্তর কলুষিত হইয়! তাহার সত্যিকার অপমৃত্যু ঘটায়। 

কঠোর সংগ্রাম-সহকারে সমস্ত প্রতিক্লতাকে পরাভূত করিয়া 
লক্ষের পথে অপ্রতিহত গতিতে দ্রুত অগ্রসর হওয়াই প্রকৃত জীবন। 
আত্মকল্যাণকামী মানুষ স্বভাবের দোষক্রটি-গলদসমূহ দূর ও অনায়ত্ত 
গুণরাশির আয়ত্তদ্বারা অপূর্ণ জীবনকে পরিপূর্ণ করিয়া মৃত্যু-_জীবনের 
‘ছেদ, বিরতির পথ রোধ করিয়া দাড়ায়, আর মিথ্যা আত্মপ্রশংসাপরায়ণ 
ব্যক্তি জীবনের দুষিত ক্ষতরূপ দোষক্রটি-গলদগুলিকে ঢাকিয়া রাখিয়া 
জীবনের অপূর্ণতা সম্বন্ধে উদানীন ও নিশ্চেষ্ট থাকিয়া স্বীয় উন্নতি ও 
অগ্রগতির পথ রুদ্ধ করিয়া ধ্বংস--মহামৃত্যুকে বরণ করিয়া লয়। 
আত্মপ্রশংসাপরায়ণ ব্যক্তির দৃষ্টি বা.চেষ্টা আত্মশোধন বা আত্মোরতির 
দিকে নয়, তার দৃষ্টি, তার সমস্ত চেষ্টাযত্ব-উদ্চোগ শুধু গলদ ঢাকা দিয়া 
নিজেকে অপরের নিকট বড় করিয়া জাহির করার দিকে। এই মিথ্যা 
ভণ্ডামি ও আত্মপ্রতারণাই দূষিত ক্ষতের ন্যায় পারিপান্বিক সকলকে 
পৃতিগন্ধে অতিষ্ঠ করিয়া তোলে এবং নিজেকেও ধ্বংসের দুখে টানিয়া 


আত্মপ্রশংসাই প্ৰকৃত আত্মহত্যা ৭৯ 


“লইয়া যায়। তাই ভগবান শ্রীকৃষ্ণ কুরুক্ষেত্রের রনাঙ্গনে স্বীয় প্রতিজ্ঞা 
পালনার্থ * আত্মহত্যায় উদ্যত অঙ্জুনকে আত্মবিনাশে প্রতিনিবৃত্ত 
করিয়া বলিয়াছেনঃ “দেহের ধ্বঃস-সাধনই আত্মহত্যা নয়, প্রকৃত 
আত্মহত্যা হইতেছে আত্ম প্রশংসা ; তুমি আত্মপ্রশংসা, করিয়৷ আত্ম- 
হত্যার প্রতিজ্ঞা পূরণ কর।” ৰ 
মহাশক্তি সাধনের অগ্রদূত, জাতীয় কল্যাণব্ৰতে ব্ৰতী জীবন-মন্ত্ 
প্রচারের চারণদ্দল--সাধকবৃন্দ! সাবধান, তোমাদের সাধনার পবিত্র 
“বেদীকে আত্মপ্রশংসা তথা আত্মবিনাশের কলঙ্ক-্পর্শে মলিন করিও 
-না। মুষলই যেমন যদুকুল ধ্বংসের একমাত্র কারণ হইয়াছিল, তেমনি 
মিথ্যা আত্মপ্রশংসা, আত্মপ্রচার ও আত্মপ্রতিষ্ঠার উপগ্র, নির্লজ্জ 
আঁকাজ্ফাই'সজ্ব-সংহতি ধ্বংসের একমাত্র কারণ । ইহাতে শুধু ব্যক্তিগত 
জীবনেরই ধ্বংস হয় না, এই ধ্বংস-বীজরূপ মহাপাপ ভেদবিবাদ দ্বন্দ 
সংঘর্ষের স্থষ্টি করিয়া সমাজ, জাতি বা সঙ্ঘের সংহতি-জীবনকে ভাঙ্গিয়া 
চুরমার করিয়া দেয়! স্থতরাং যখনই আত্মপ্রশংসার ইচ্ছা হইবে, 
আত্মপ্রচার ও আত্মপ্ৰতিষ্ঠা লাভের আকাঙ্জা জাগিবে, তখনই বিচার 
করিয়া দেখিবে যে, সত্যই তোমার ভিতর প্রশংস। লাভের মত কিছু 
আছে কিনা। প্রশংসা লাভের মত যতটুকু গুণ আছে, তাহার তুলনায় 
নিন্দার যোগা ক্রটিবিচ্যুতি ও দোষ কতখানি । : এজগতে যাহারা কৃতী 
__ *গাত্তীবী অৰ্জ্জুন এক সময় প্রতিজ্ঞা করিয়াছিলেন: যে তাহাকে 
গাওীৰ ত্যাগ করিতে.বলিবে তাহাকে তিনি হত্যা করিবেন, না পারিলে 
নিজে আত্মহত্যা করিবেন । কুকুক্ষেত্রের যুদ্ধে ধর্মরাজ একদিন কর্ণের 
সহিত যুদ্ধে পরাতব স্বীকার করিয়া শিবিরে আসিলে, শ্ৰীকৃষ্ণ ও অৰ্জুন 
তাহার সন্ধান করিতে করিতে শিবিরে আদেন। তখন যুধিটির কর্ণের 
নিধন না হওয়ার সংবাদে ক্ৰুদ্ধ হইয়া অৰ্জ্জুনকে তিরফ্ার করিয়া গাণ্ডীব 
ত্যাগ করিতে বলিলে অৰ্জ্জুন তাহাকে বধ করিতে উদ্যত হন এবং শ্রীকুষ্ণ 


কর্তৃক বাধাপ্ৰাপ্ত হইয়া আত্মবিনাশে প্রবৃত্ত হন। তখন গ্ৰীকৃষ্ণ তাহাকে 
পুনরায় বাধা প্রদান করিয়া বলেন, আত্ম প্রশংসাই প্রকৃত আত্মহত্যা । 


৮০ জীবন-সাধনার পথে 


ও মহান্‌ হইয়া সত্যই সকলের প্রশংসা ও পুজা প্রাপ্ত হইয়াছেন ও. 
হইতেছেন, তাহাদের তুলনায় তোমার ব্যক্তিত্ব, বৈশিষ্ট্য ও মহত্ব 
কতটুকু? তাহারা যত অল্প বয়সে, যত অল্প সময়ে যতখানি শক্তিসামর্থয- 
ও শ্রেষ্টতার পরিচয় দিয়াছেন, সেই তুলনায় তুমি কতটুকু শক্তিনামৰ্থ্য 
ও শ্রেষ্টতার পরিচয় দিয়াছ বা দিতেছ? জীবন-সাধনায় তাহাদের 
কৃতিত্বের তুলনায় তোমার কৃতিত্বের পরিমাণ কত ? এইভাবে আত্ম- 
সন্ধানী দৃষ্টি লইয়া নিজেকে যতই নিরপেক্ষভাবে বিশ্লেষণ করিয়া দেখিবে, 
ততই নিজের প্রকৃত অবস্থা উপলব্ধি হইয়া আত্মপ্রশংসা ও আত্ম- ৰ 
প্রচারের মোহ কাটিয়া যাইবে। যতই উন্নত ও মহান্‌ ব্যক্তিদের দিকে 
তাকাইবে, মহাপুরুষদের সহিত যতই নিজের জীবনের পরিমাপ করিয়া 
দেখিবে, মোট কথা, দৃষ্টিকে যতই উদ্ধমূখী করিয়া রাখিতে পারিবে, 
জীবন-পথে ততই ক্ৰমোন্নতি অব্যাহত থাকিবে, অন্যথা অগ্রগতির পথ 
রুদ্ধ হইয়া চিরতরে ধ্বংসপ্রাপ্ত হইবে। 


---৯ 


আপোষ রফ! { 


অন্যায় বা পাপের সহিত কখনও আপোষ-রক্ষা করিও না। ইহার 
চেয়ে বড় অপরাধ আর নাই । 

দুষিত ক্ষতকে গুষধ প্রয়োগ না করিয়া ঢাকিয়া রাখিলে তাহা যেমন 
ক্রমশঃ বিষাক্ত হইয়া জীবন নাশের উপক্রম করে, তেমনি অন্যায় বা 
পাপকেও সংশোধন না করিয়া প্রশ্রয় দিয়া চলিলে ক্রমে উহা মানুষের 
মন্ত, এমন কি জীবনীশক্তি পর্যন্ত ধ্বংস করিতে উদ্ধত হয়। স্থতরাং 
যে পর্য্যন্ত না জীবন সম্পূর্ণ নিষ্পাপ, নিষ্কলঙ্ক হইয়া উঠে, যে পর্য্যন্ত না 


আপোষ-রফা চক 


স্বভাবের দোধ-ক্রটি-গলদগুলি সমূলে উন্ম,লিত হইয়া সম্পূৰ্ণ ধ্বংসপ্ৰাপ্ত 
হয়, সেই পর্য্যন্ত উহার বিরুদ্ধে বীরবিক্ৰমে আপোষহীন নিরবচ্ছিন্ন 
সংগ্রাম চালাও | সামান্য পাপকেও রেহাই দিও না, সাধারণ ক্রটি বাঃ 
অবহেলাকেও ক্ষমা করিও না; কারণ, উহা সামান্য বা সাধারণ হইলেও 
একদিন বিরাটাকার ধারণ করিয়া ক্ুর সর্পের মত তোমায় দংশন 
করিবে । 

বীর সৈনিকের মত মহান্‌ লক্ষ্য-সাধনায় নিয়োজিত বীর সাধকেরও 
পাপের সহিত সংগ্রামই একমাত্র জীবন-ব্রত-__সাধনা, তপস্তা। রণক্লান্ত 
বীর সৈনিক যেমন হাসিতে হাসিতে জীবন বিসর্জন দেয়, কিন্তু তবুও 
শত্রুর নিকট আত্মসমর্পণ বা পরাভব স্বীকার করে না, তেমনি আত্মু- 
মর্য্যাদাসম্পার বীর সাধকও কঠোরতম বিপদকে বরণ করিয়া লয়, তথাপি 
দুর্বলতার সহিত আপোষ-রফা করিয়া নতজানু হয় না। 

জীবনের সংগ্রাম-ক্ষেত্রে আপোষ-রফার কোন স্থান নাই, উহা! 
কাপুরুষতারই নামান্তর-_মহাপাপ। এ-জগতে সংগ্রামভীরু, কাপুকুয়ং 
ঘে, সে চিরদ্ৃণা ; সামান্য বালকও তাহাকে উপহাস করে, অবলা! 
নারীও ঘ্বণায় তাহার দিক হইতে মুখ ফিরাইয়া লয়। স্ৃতরাং বীচিয়াঃ 
থাকা অপেক্ষা মৃত্যুই তাহার পক্ষে শ্ৰেয়: ; কেননা, তাহাতে কাহারও 
মনে কোন প্রকার গ্লানি না জন্মাইয়া কাপুরুষতাঁর কলুষ-কালিম! 
জগতের বুক হইতে চিরতরে মুছিয়া যায় । 

বিপদকে এড়াইয়া দূরে গেলেই বিপদ দূরে যায় না, বরং দ্রুত 
নিকটে আগাইয়া আসে; শত্রু বা আততায়ীর ভয়ে ভীত হইয়া বশ্যতা! 
স্বীকার করিলেই রেহাই পাওয়া যায় না, তাহাতে বরং শক্ত প্রশ্রয় 
পাইয়া ঘাড়ের উপর লাফাইয়] পড়িয়া শেষ রক্তবিন্দু পৰ্যন্ত, নিঃশেফে 
শুষিয়া লয়। তাই জীবন-পথের প্রকৃত পথিক শত্রুর সম্মুখে বীরের মত: 
বুক টান করিয়া দাড়ায়, তাল ঠুকিয়া শেষ পর্য্যন্ত সংগ্রাম চালায় 

৬ 


৬২ জীবন-সাধনার পথে 


;তাহাতে, যদি . মৃত্যু আসিয়া উপস্থিত হয়, তবে তাহাকে সে হাসিমুখে 

;এহণ করে; কিন্ত তথাপি পাপের সহিত আপোষ-রফা করে না, স্তায় 

২3 ধর্মকে বিসজ্জন দিয়া অন্যায় ও অধৰ্ম্মকে ব্রণ করিয়া লয় না। 

পাপ বা দুৰ্বলতা আসাই দোষের নয়, ইহার সহিত সংগ্রাম না করিয়া 
আপোষ .করা, ইহাকে প্রশ্রয় দেওয়াই প্ৰকৃত দোষের”_ শ্রীশ্বীসজ্য- 
নেতার এই মহাবাণী সে অনুসরণ করিয়া চলে । 


কঠোর তপোমগ্র মহাদেবের ললাটাগ্নিতে একদিন মদন ভস্মীভূত 
‘হইয়াছিল, আবুমার ব্রহ্মচারী ভীষ্মের বীরত্বপ্রভাবে পরশুরামের প্রবল 
'পরাক্রম স্তব্ধ হইয়াছিল, কুচ্ছুদাধনপরায়ণ তথাগত বুদ্ধের সঙ্কল্প-হুদ্ধারে 
“মার পরাস্ত হইয়| সিদ্ধির বিজয়মাল্য গলায় পড়াইয়া দিয়াছিল। এই 
'বীরত্বই মানুষের কাম্য, সাধকের চির-আকাজ্কিত। এই বীরব্রতই 
'জীবন-সাধনার সাধকের জীবন-ধর্শ্ম_তপস্তা। বাচিতে হইলে এইরূপ 
'বীরত্রত উদ্যাপন করিয়| প্রকৃত মানুষের মত বাচিতে হইবে, অন্যথা 
'আত্মবিলোপ অবশ্যম্ভাবী । 


3৯57 


প্রিয় ও অপ্রিয় কথা 


এ-জগতে অহিতকর হইলেও প্রিয় কথা শুনিবার মত দুর্বলচেতা 
লোক ‘অনেক; কিন্ত হিতকর হইলেও অপ্রিয় কথা শুনিবার ও 
শুনাইবার মত বলিষ্ঠ মনোবৃত্বি-সম্পন্ন লোক খুব কম। নিজ নিজ 
বার্থ বা মতলব-পিদ্ধির জন্য অনেকেই প্রবল ক্ষমতাশালী ব্যক্তিদিগকে 
অহিতকর মনোরঞ্জনকারী কথা শুনাইয়া প্রিয় হইতে প্রয়াস পায়, কিন্ত 
স্বার্থহানি বা অপ্রিয় হইবার ভয়ে কেহ তাহাদিগকে হিতকর অপ্রিয় 
কথা শুনাইতে রাজী হয় না। 


প্রিয় ও অপ্রিয় কথা ২.৩ 


পৃথিবীতে প্রকৃত বন্ধু, প্রত হিতৈষী সে-ই, যে প্রিয়াপ্রিয় সন্তুষ্টি 
অসন্তুষ্টি কোন কিছু গ্ৰাহ না করিয়া উত্তম বৈদ্যের মত সর্বদা প্রকৃত 
হিতকর কথা বলে, আর প্রকৃত বীর সেই ব্যক্তি, যে নিতান্ত তিক্ত, 
বিরক্তিকর হইলেও হিতকর কথা বীরভাবে শোনে এবং প্রসন্নচিত্তে 
তদনুসারে কাৰ্য্য করিতে উদ্যোগী হয় এবং সঙ্গে সঙ্গে স্বার্থান্বেষী, নীচ 
তোবামোদকারী চাটুকারের দলকে স্বণাভরে প্রত্যাখ্যান করে| 

তোধষামোদপ্রিয়তা ও চাটুকারিতা মানুষকে যেরূপ নীচ, হেয় ও 
অপদার্থ করে এরূপ আর কোন কিছুতেই করিতে পারে না। মানুষের 
জীবনে ইহা এক চরম বিপৰ্য্যয়, নিদারুণ অভিশাপ । তোষামোদ 
করার প্রবৃত্তি ও তোষামোদ-প্রিয়তা মানুষের মন্ুযত্, হিতাহিত 
্যায়ান্যায়বোধ ও স্বাধীন মনোবৃত্তি নষ্ট করিয়া মান্লয়কে একেবারে 
অমান্য করিয়া ফেলে। সুতরাং জীবন-সাধনার সাধককে এই বিষয়ে 
বিশেষ সাবধান হইতে হইবে। 


দায়িত্বের অধিকার 


সামান্মাত্র কাৰ্ধ্যের ক্ষমতা বা দায়িত্বভার পাইলেই যে ব্যক্তি 
অভিমানে অন্ধ হইয়া আত্মবিস্থৃত হয় এবং অহঙ্কারে স্ফীত হইয়া ক্ষমতা 
প্রতিপন্ন করিবার জন্য ঢাকঢোল বাজাইতে ও লোকের উপর নানা 
প্রকার অত্যাচার উপদ্ৰব করিতে সুরু করে, তাহার মত কপার পাত্র 
এ জগতে অতি বিরল মহান্‌ কর্তব্য ও বিশাল দায়িত্বভার বহনের সে 
সম্পূর্ণ অযোগ্য। কোরকেই ঝরিয়া পড়িবার মত জীবনের প্রারস্তেই 
তার পরিসমাপ্তি ঘটে, বোধনেই বিসজ্জনের বাজনা সরু হইয়া উন্নতি 
অভ্যুদয়ের পথ চিররুদ্ধ হইয়া যায়। 


৮৪ জীবন-সাধনার পথে 


তরঙ্কবিক্ষু অপরিসীম বেগশালী অসংখ্য নদী-প্রবাহ-ধারণকাবী 
প্রশান্ত গম্তীর সমুদ্রের মত যিনি অসম্ভব ঝড়ঝঞ্কাটপৃর্ণ গুরুতর 


দায়িত্বভার ও ক্ষমতাসমূহ নীরবে, ধীর স্থির অবিচলচিত্তে বহন , 


করিতে পারেন, এই জগতে তিনিই প্রকৃত শ্রদ্ধার, জগতের শ্ৰেষ্ঠতম 
কর্তব্য, মহত্তম দায়িত্ব, ক্ষমতা ও নেতৃত্ব তাহারই জন্য অপেক্ষা 
করিয়া থাকে । 

মহান্‌ কর্তব্যের দায়িত্বভার গ্রহণ করিয়া যদি প্রকৃতই ধন্য হইতে. 
চাও, তবে ওঁদ্ধতা ও অভিমান তাগ্‌ করিয়া প্রথমে ক্ষুদ্রতর দায়িত্ব 
ও কৰ্তব্যসমূহ যোগ্যতার সহিত নীরবে উদ্যাপন কর, সঙ্গে সঙ্গে 
নিরহঙ্কার ও নিরভিমানী হওয়ার জন্য সাধন করিতে থাক | কখনও, 
যদি তোমার দ্বারা কোনও গৌরবজনক কাজ অনুষ্ঠিত হইয়া থাকে, 
তবে ভাবিও--ভগবান শুধু তার দেবকের গৌরব বুদ্ধি করিবার জন্যই 
তোমার ভিতর তাহার মহান্‌ শক্তি সঞ্চার করিয়া স্বীয় কাধ্য সম্পাদন 
করাইয়া লইয়াছেন। ইহাতে যদি কিছু কৃতিত্ব থাকে, তবে তাহা! 
সম্পূৰ্ণ ই তার, তোমার নয়। তোমার বিশেষ সৌভাগ্য ও স্থক্কৃতি যে, 
তিনি অপরের পরিবর্তে তোমাকেই তীর কার্ধ্য সাধনের যন্ত্রনপে গ্রহণ 
করিয়াছেন। এইভাবে চিন্তা করিতে করিতে প্ৰতিদিন প্রতি নিশীথে 
তাহার চরণে প্রার্থনা করিও, যেন তিনি তোমায় সর্বদা সম্পূৰ্ণ 
নিরহঙ্কার, নিরভিমান করিয়া তার সেবার অধিকার ও গৌরব দানে 


কৃতাৰ্থ করেন। তাহা হইলেই তুমি মহান্‌ দায়িত্ব-লীভের প্ৰকৃত . 


অধিকার লাভ করিবে, ক্ষমতা ও প্ৰভূত্ব আসিয়া তোমার পদ বন্দন} 
করিবে, তুমি সম্পূর্ণ নিধ্বিকীর ও নিরভিমানচিত্তে ভগবানের সেবা 


করিয়া! নিজের এবং সঙ্গে সঙ্গে সমগ্র জাতির কল্যাণ সাধন করিয়া ধন্য : 


হইবে | ইহাই শ্রেষ্ঠতম দায়িত্ব লাভের প্রকৃত পন্থা । 

নামের কাঙাল 


_ মানব অভাবে পড়িয়া অর্থের কাঙাল হয়, দায় ও বিপদুদ্ধারের জন্য 
সাহায্য-সহাহ্ভূতির কাঙাল হয়; কিন্ত নামের কাঙাল হয় শুধু সখ ও 
দুর্ব,দ্ধিতে পড়িয়া । তাই অভাবগ্রস্তকে হৃদয়বান ব্যক্তিমাত্রই 
সাহায্য করে, সহানুভূতি দেখায়, আর নামের কাঙালকে বাতুলবোধে 
কচি শিশুটিও পর্য্যন্ত দ্বণ| ও উপহাস করে। 

অর্থ চাহিলে পাওয়া যায়, বিষয় চেষ্টা করিলে মিলে, বা 
সহানুভূতিও প্রয়োজন হইলে একেবারে দুষ্পাপ্য হয় না, কিন্তু নামযশ 
চাহিলেই প্রার্থীকে প্রতারণা করিয়া মরীচিকার মত ক্রমশঃ দুরে 
নাগালের বাহিরে চলিয়া যায়। 

যে প্রকৃতই নাম চায় না, সে-ই নাম পায়; যে যথার্থ ই নামযশকে 
স্বণাভরে উপেক্ষা ও প্রত্যাখ্যান করে, তাহার পিছনে পিছনেই নামযশ 
কুকুরের মত ঘুরিয়া বেড়ায়। সুতরাং প্রার্থীর কাঙালী মনোবৃত্তি 
পরিত্যাগ করিয়া বীরের উপেক্ষা ও তাচ্ছিল্যের মনোবৃত্তি গ্রহণ কর, 
ভিক্ষা ও প্রার্থনা ছাড়িয়া প্রকৃত কাজ আরম্ত কর, তাহা হইলে তোমার 
সর্ধ্যাদা ও পৌরুষ লাঞ্চিত হইবে না, অথচ তোমার কার্যের পুরস্কার 
কল্পে ন্যায্য প্রাপ্য হিসাবেই নামযশ যথাসময় আপনিই আসিয়া 
তোমার অনুসরণ করিবে । 

সম্পূর্ণ নিরাকাঁজ্ফ, উদানীন ও অনাসক্ত যে, তাহার নিকটই 
জগতের ভোগ-সম্তার, বিতৈশ্বধ্য, প্রতিষ্টা-প্রতিপত্তি, নামযশ প্রভৃতি 
সমস্ত কিছু আসিয়া উপস্থিত হয়, আর তাহারই এই সমস্ত গ্রহণ, রক্ষণ 
ও ব্যবহারের প্রকৃত যোগ্যতা, শক্তি ও অধিকার জন্মে। কারণ, 
নির্পিপ্ত ও নিরাকীজ্ক যে, সে কোন কিছুর বশীভূত, দাস হয় না, 
তাহারই বশীভূত দাস সব কিছু । ভোগপ্রতিষ্ঠা ও নামঘশের পিছনে 


৮৬ জীবন-সাধনার পথে 


যে ছুটে, সে তো তাহাদের দাস, ক্রীড়াপুত্তলী ; ভোগপ্রতিষ্ঠা তাহাকে 
যেরূপ চালায় সেইরূপ চলে, যেরূপ খেলায় সেইরূপ খেলে । তাহার 
আবার স্বাধীনভাবে চলিবার, ভোগপ্রতিষ্ঠাকে মহৎ উদ্দেশ্যে ব্যবহার 
করিবার সামর্থ্য কোথায়? ক্রীতদাস যে, সে কি কখনও তাহার 
মনিবের উপর আধিপত্য বিস্তার করিতে পারে, না সাহস পায়? 

মানুষের ভিতর যখন প্রতিষ্ঠা-প্রতিপত্তি অঞ্জনের লিগ্মা উদগ্র হইয়া 
উঠে, কাজের পরিবর্তে সস্তা নামযশের আঁকাঙ্জা প্রবলতর হইয়া দেখা 
দেয়, মোটকথা মান্য যখন নামের জন্য হিতাহিত বিবেচনাশুন্য হইয়া 
অতিমাত্রায় পাগল হইয়া পড়ে, তখনই তার সদ্দ্ধি ও সৎকৰ্ম্মের শক্তি 
একেবারে লোপ পায়, সে তখন তাহার মহান্‌ আদর্শ উদ্দেশ্য ও স্বাধীন 
বিচারবৃদ্ধি হারাইয়া, বাক্তিত্ব, বৈশিষ্ট্য ও মধ্যাদাবোধ বিসমজীন দিয়া 
অপরের প্রশংসা, মনন্তষ্টি ও বাহবার জন্য উদ্ল্রান্ত হইয়। ঘুরিয়া বেড়ায়, 
তখন তার, কর্তব্যাকর্তব্য, ন্যায়, অন্যায়, ভাল-মন্দের দিকে কোন দৃষ্টি 
থাকে না, তার সমস্ত মনোযোগ তখন অপরের সমর্থন ও প্রশংসা 
কুড়াইবার দিকে ঝুঁকিয়া পড়ে। এই ভাবে সে সর্বদা অন্তের মুখাপেক্ষী 
হইয়া নিজেকে ক্ৰমশঃ দুৰ্ব্বল, অকৰ্ম্ম্য ও বিবেককে অপমানিত করিয়া 
একেবারে অন্তঃসারহীন দেউলিয়া হইয়া পড়ে, অন্ধ স্তাবক ও চাটুকার- 
দলের নিকট আত্মবিক্রয় করিয়া স্বীয় উন্নতি অভ্ুদয়ের শেষ যবনিকাঁ 
পাত, ধৰ্ম্ম ও কশ্মজীবনের শেষ সমাধি রচনা করে। সাধকের জীবনে 
ইহা এক মস্ত বড় বিপজ্জনক অবস্থা | 

জীবন-পথের পথিক,  জীবন-সাঁধনার সাধক 1 সাবধান । 
নাঁমযশের ফাদে পা দিয়া অকাল মৃত্যুকে বরণ করিও না, শ্রীশ্রীসঙ্ঘ- 
নেতার মহাবাণী উৎকর্ণ হইয়া শোন-_প্যশমান প্রতিষ্ঠাকে পদদলিত 
করিয়া, আররু ব্রত উদযাপনে দৃঢ়প্ৰতিজ্ঞ হইয়া, নিন্দাগ্রানি ও বিরুদ্ধ 
সমালোচনার অগ্রি-পরীক্ষায় নিজেকে শোধন করিয়া লইয়া জীবনের 


কৰ্ম্মী, কৰ্ম্ম প্রতিষ্ঠান চৰ 


, দুৰ্গম পথে জয়যাত্রা 'স্থুরু কর, অহঙ্কার অভিমানকে চূৰ্ণবিচূৰ্ণ করিয়া 


জীব-জগতের কল্যাণের জন্য আপনাকে উৎসর্গ কর, প্রকৃত দাড় ও 
কল্যাণ লাভ করিয়া জীবন জনম ধন্য কর |” মৃ 


কৰ্তৃত্ব-প্রভুত্বের দম্ত অহমিকা, আত্ম-প্রাধান্যা সংস্থাপনের-)উদ্ধত 
মনোবৃত্তি "ও আত্মপ্ৰচারের দুর্বার আকাঙ্খা লইয়া কর্মক্ষেত্রে প্রবেশ: 
করিলেই কক্মীদের মধ্যে দেখা দেয় ঈর্ধ্যা বিদ্বেষ, অনৈক্য পার্থক্য; 
কলহ মনোমালিন্ত। নিজেকে প্রতিষ্ঠানের প্রয়োজনে :না-লাগাইয়] 
কর্মী যখন প্রতিষ্ঠানকেই নিজের প্রয়োজনে লাগাইতে উদ্বত হয় 
বিদ্যাবুদ্ধি, পাণ্ডিতা, কর্মশক্তিদ্বারা প্রতিষ্ঠানের [প্রয়োজ্জন-পূর 
উত্সাহ-উদ্াম কর্ম প্রচেষ্টা দ্বারা প্রতিষ্ঠানের উন্নতি, প্রতিষ্টা, শীবৃদ্ি1ও. 
উদ্দেশ্য সাধন না করিয়া কন্মীরা যখন প্রতিষ্ঠানের শ্ব; প্রতিষ্ঠা 
প্রতিপত্তি, শক্তি ও জুখ্যাতিকে ব্যক্তিগত প্রতিষ্ঠা প্রতিপত্তি, উদ্দেশ্য 
খেয়াল চরিতার্থের জন্য নিয়োগ করে, তখনই তাহার্:পরমায়ু শেষ হইয়ঃ 
যায়; সঙ্ধীর্ণ স্বার্থসিদ্ধির ঘুণ প্রবেশ করিয়া অত্যল্লকাল; মধ্যে বিরাট 
প্রতিষ্ঠানকে একেবারে  অন্তঃসারহীন. করিয়া. ফেলে: এরং ৷ লী 
অট্টালিকার মত একটু আঘাতেই উহা ধ্বসিয়া পড়ে”: 71:07 | 

কিন্তু কৰ্ম্ম যখন প্রকৃত সেবকের মনোবুত্তি লইয়া ।ভগবৎসেবা) 
দেশসেবার উদ্দেশ্যে কর্ণ্মক্ষেত্রে অগ্রসর হয়, যখন_সেংর্শের-দায়িত্ব19 
সেবার অধিকার লাভ করিয়াই নিজেকে ধন্য ক্ুতার্থ মনে করে এক: 


চি জীবন-সাধনার পথে 


সমস্ত ফলাফল ইষ্টে সমর্পণ করিয়া ইষ্টের তুষ্টি ও পুষ্টিকেই নিজের তুষ্টি ও 
পুষ্টি বলিয়া গ্রহণ ও অনুভব করিতে থাকে, তখনই উষর মক্ুবুকে 
অকুন্তানের মত বিবিধ জালামালা, অস্থখ অশাস্তিপূর্ণ এই জগতের বুকে 
জনসাধারণের শান্তি, সাত্বনা ও কল্যাণের উৎস স্বরূপ স্থমহান্‌ 
প্রতিষ্ঠানসমূহ শক্তিশালী হইয়া গড়িয়া উঠে। 
কৰ্ম্মরাই প্রতিষ্ঠানের প্ৰকৃত প্রাণশক্তি, মহদুদ্দেশ্যে নিঃস্বার্থ নিরলস 
অভিযানই ইহার জীবন | সেবা ও সাধনা, ত্যাগ ও নিস্পৃহতা, সংযম 
ও পবিত্রতা দ্বারা কর্মীদের জীবন যতই শুদ্ধ ও মহান্‌ হইয়া উঠিবে 
অন্ষ্ঠান-প্রতিষ্ঠান সমূহও ততই বিশুদ্ধ, মহান্‌ ও শক্তিশালী হইবে৷ 
ইঞ্টনমপিতচিন্ত, স্বার্থনিরপেক্ষ, নিরলস কর্তব্যনিষ্, অটুট সঙ্কল্প ও কঠোর 
ভ্রতপরায়ণ, গভীর দায়িতজ্ঞানসম্পন্ন ও নেতার আদেশ পালনে তৎপর, 
পরপর প্রীতিপরায়ণ, নির্ভীক ও উদ্ভমসম্পন্ন কন্মিগণের সুদৃঢ় সংহতিই 
(তাহা যতই ক্ষুদ্র হউক না কেন) জগতে অসাধ্য সাধন করিতে পারে 
করিয়া থাকে, আর ইহার অভাব যেখানে, সেখানেই (সেই সংহতি যত 
বড়ই হউক না কেন) শুধু ছন্দকোলাহল, বাহ্বাস্ফোট, বাগাড়ম্বর, 
প্রাণহীন গতানুগতিক জীবনযাত্রা নিৰ্ব্বাহ--কাজের কাজ কিছুই নয়। 
'_ সাবধান, হুসিয়ার। তোমার পূর্বববন্তিগণ নিদারুণ ছুঃখকষ্ট লাঞ্ছন1- 
নির্যাতন সহ করিয়া কঠোর ত্যাগ তপগ্তার ভিতর দিয়া বুকের রক্ত 
ভালিয়া আন্তরিক দরদ ও অমানুষিক পরিশ্রম সহকারে যে প্রতিষ্ঠানকে 
গ্রড়িয়! তুলিয়াছেন, যার বর্তমান মহত্ব, গৌরব, প্রতিষ্টা-প্রতিপত্তির জন্য 
নীরবে শত সহস্ৰ কর্মীকে বিরাম বিশ্রাম, স্বাস্থা-হখ প্রভৃতি বিসর্জন 
দিয়া অনাঁহার অনিদ্রায় তিলে তিলে জীবন বলি দিতে হইয়াছে, 
তামার ব্যক্তিগত ুর্বদ্ধি, খেয়াল ও স্বার্থ-সংকীর্ণ মলিন প্রবৃত্তি ও 
অকর্মণ্যতার জন্য সেই মহান্‌ প্রতিষ্ঠানের সু-উচ্চ স্বর্ণশৃঙ্গকে ধূল্যবলুষ্ঠি ত 
করিও না। তোমার জীবন ধ্বংস হয় হউক, কিন্ত প্রতিষ্ঠানের মর্ধযাদা 


কৰ্ম্মী, কৰ্ম্ম ও প্রতিষ্ঠান ৮৯ 


“যেন ক্ষুণ্ণ ন! হয়। যদি কখনও প্রতিষ্ঠানের মৰ্য্যাদা, গৌরব রক্ষা 


করিতে নিতান্তই অসমর্থ হও, তবে বরং মুত্যু বরণ করিয়া সরিয়া পড়িও, 
প্রতিষ্ঠানকে কলুষিত করিও না। কেন না, তোমার ব্যক্তিগত জীবন 
অপেক্ষা প্রতিষ্ঠানের জীবনের মূল্য ও মধ্যাদা ঢের বেশী। 

প্রতিষ্ঠানকে নিতান্ত আপনার বোধে প্রাণের দরদ দিয়া সেবা 
করিও । আপনার জন যেমন আপনার জনের সেবা করিয়াই আনন্দ 
পায়, দুঃখকষ্ট সহ! করিয়া পরিশ্রম করিয়াই তৃপ্তি পায়, বিনিময়ে কিছু 
প্রত্যাশা করে না, তুমিও তেমনি প্রতিষ্ঠানের সেবা করিয়া আনন্দ 
পাইতে চেষ্টা কর, বিনিময়ে কিছু প্রত্যাশা করিও না। দিনমজুরের 
যেমন দিনশেষে পারিশ্রমিক পাইলেই প্রাপ্য মিটিয়া যায়, সমস্ত দিনের 
কঠোর পরিশ্রমে যাহা সে গড়িয়া তোলে তাহার সহিত তাহার কোন 
সদ্বন্ধ বা তাহাতে কোন অধিকার থাকে না, তেমনি যে কন্মী শুধু নিজ 
স্বাৰ্থ, যশ, মান, প্রতিষ্ঠা, প্রশংসা বা বাহাছুরী প্রভৃতির জন্য কাজ করে, 
তাহারও সেই সমস্ত লাভ হইলেই প্রাপ্য ফুরাইয়া যায়, প্রতিষ্ঠানের 
সহিত প্রাণের কোন সম্বন্ধ, তাহার উপর নৈতিক কোন অধিকার জন্মে 
না এবং সে কখনও প্রতিষ্ঠানের অন্তরঙ্গ বা আপনার হইতে পারে না। 
কিন্ত যে নীরবে নিঃশব্দে আপনার জনের মত শুধু প্রতিষ্ঠানের জন্য 
কাজ করিয়া যায়, বিনিময়ে দিন-মজুরের মত (কাজের শেষে ) কোন 
মজুরী চায় না, বা কোন কিছু প্রত্যাশা করে না, সমগ্ৰ প্রতিষ্ঠানই 
তাহার হয়; শুধু তাহার নিজের সেবার ফল নয়, প্রতিষ্ঠানের সমস্ত 
কন্মীর সেবার ফলই সে লাভ ও ভোগ করে। সে হয় প্রতিষ্ঠানের 
প্রাণকেন্দ্র, কর্্ী-সজ্বের মধ্যমণি, তাহাকে ছাড়াঁ তখন সমস্ত কিছু 
অচল হইয়া পড়ে। এইভাবে মানুষ যখন সমস্ত ফলাফল ইষ্টে সমর্পণ 
করিয়া তাহারই দেব! ও পূজাবোধে সম্পূৰ্ণ নিরাকাঙ্বচিত্তে কম্ম করিতে 
অভ্যন্ত হয়, তখনই তার জীবন ও জনম সার্থক হয়, শ্রীভগবান স্বয়ং 


৯০ _জীবন-সাধনার পথে 


তাহার নিকট সৰ্ব্বসিদ্ধি লইয়া উপস্থিত হন, নাম; যশ, প্রতিষ্ঠা,. 
প্রতিপত্তির কথা তখন ভুলেও আর মনে আসে না, সে সমস্ত তখন: 
কাকবিষ্টার মত নিতান্ত তুচ্ছ ছেলে -খেলা বলিয়া মনে হইতে থাকে। 
তখন সেই শুভ মুহূর্তে কর্মী, কৰ্ম্ম, ও প্রতিষ্ঠান চরম সার্থকতা, পরম; 
সিদ্ধি ও গৌরব অঞ্জন করিয়া ধন্য হয়। 


প্রশংসা ও বিরুদ্সমালোচনা 


' কাহারও প্রশংসা-স্বতিতে গলিয়া যাইও না এবং কাহারও বিরুদ্ধ-- 
সমালোচনায়ও ক্ষিপ্ত হইয়া উঠিও না। অনেক সময় প্রশংসা-স্তি, 
অপেক্ষা বিরুদ্ধ সমালোচনায়ই মানুষের বেশী উপকার হয়। কেন. না). 
অযথা প্রশংসা স্বতি মানুষকে স্বীয় দোষক্ৰটি সম্বন্ধে অন্ধ ও উদাসীন 
করিয়া শুধু দাস্তিক ও আত্মস্তরী করিয়া তোলে, আর নিন্দা, বিরুদ্ধ- 
সমালোচনা অঙ্গুলি নির্দেশে দোষক্রটি-গলদ ও দুর্বলতা দেখাইয়া দিয়া; 
মানুষকে আত্মশোধনে সাহায্য করে এবং তাহার. বিচার ও বিবেক- 
বুদ্ধিকে জাগ্রত রাখে । প্রশংসা-স্ততি মানুষের অপূর্ণতার দিক হইতে 
দৃষ্টি ফিরাইয়া, তাহার প্রকৃত অবস্থা ভুলাইয়া উন্নতির পথ রুদ্ধ করিয়া 
রাখে, 'আর গালি মন্দ ও সমালোচনা: মানুষের অপূর্ণতার দিকে 
মনোযোগ আকর্ষণ করিয়া জীবনের পূর্ণতা সাধনে সাহায্য করে। 

* * * 4 
প্রশংসাকারী-মাত্রই তোমার মিত্র এবং বিরুদ্-সমালোচনাকারী- 
মাত্রই তোমার শত্ৰু নয়, বরং তদ্বিপরীত। কারণ অনেক সময় অনেক 
স্বার্থপর ছুষ্টপ্রকৃতিব লোক সহানুভূতি আকর্ষণপূর্ববক কোন নীচ মতলব. 
বা স্বাৰ্থসিদ্ধির উদ্দেশ্যে নিরর্থক প্রশংসা ও চাটুবাক্যে মন ভুলাইজে 


ন 


প্রশংসা ও বিরুদ্ধ-সমালোচনা ৯১, 


চেষ্টা করে, আবার অনেক সময় অনেক অন্তরঙ্গ সুহৃদ দোষক্রটিতে- 
ব্যথিত হইয়া সম্পূর্ণ নির্দোষ ও ক্ৰটিশৃন্য করিবার সদিচ্ছায় সমালোচনা 
করিয়া থাকে । পিতামাতা যেমন সন্তানকে তাঁহার কল্যান ও উন্নতির 
জন্যই শাসন করিয়া থাকেন, পীড়নের জন্য নয়, তেমনি হিতৈষী 
বন্ধুগণও অনেক সময় শুধু অধিকতর উন্নত করিবার জন্যই নানীপ্রকার 
ভুল ও ক্রটি-বিচ্যতি দেখাইয়া প্রীতির সহিতই গালাগালি দিয়া থাকে” 
হেয় বা অপদস্থ করিবার জন্য নয়। 
এ * এ 

জীবন-গঠনে যত্রশীল প্রকৃত কল্যাণকামী ব্যক্তি কখনও বিরুদ্ধ- 
সমালোচনায় কষ্ট এবং প্রশংসায় উৎফুল্ল হইয়া উঠেন না। প্রকৃত 
বুদ্ধিমান বিচক্ষণ ব্যক্তি নিন্দা-স্ততি উভয় ক্ষেত্রেই অন্তরের অন্তরতম 
প্রদেশ তন্ন তন্ন করিয়া অনুসন্ধান করিয়া দেখেন, প্রকৃতই তিনি, 
কতটুকু প্রশংসা ও কতটুকু নিন্দার যোগ্য। স্বার্থসিদ্ধির মানসে কেহ 
অযথা, অতিরিক্ত প্রশংসা করিলে তিনি ক্ষুণ্ন হইয়া ক্ষতিকারী শত্ৰু বোধে: 
বিষবৎ' তাহার সংস্রব পরিত্যাগ করেন এবং কেহ সংশোধনের ইচ্ছায়। 
বিরুদ্ধ-সমালোচনা করিলে উপকারী বন্ধু বোধে তাহার নিকট আগাইয়া 
আসেন__সমস্ত অভিযোগ নিঃসঙ্কোচে, নতমস্তকে স্বীকার করিয়া লইয়| 
আত্মশোধনের চেষ্টা করেন। ছুষটবদ্ধি-প্রণোদিত, স্তোকবাক্যপটু 
চাটুকারদের অপেক্ষা সদ্ব,দ্ধি প্রণোদিত বিরুদ্ধ-সমালোচক দিগকেই 
প্রকৃত আত্মোন্নতিকামী ব্যক্তি অধিকতর ভালবাসিয়া থাকেন। কারণ» 
তিনি জানেন, অনেক সময় বহু চেষ্টা করিয়াও যে দৌষক্রটি নিজে ধরা- 
যায় না, তাহা অপরে অনায়াসেই ধরিয়া দিতে এবং সঙ্গে সঙ্গে 

ংশোধনের উপায়ও নির্দেশ করিয়া দিতে পারে। 
ক Ed * 


উন্নতিনীল স্বাধীন রাষ্ট্রগুলি যেমন রাষ্ট্রের দোষক্ৰটিগুলি দেখাইয়া, 


২ -জীবন-সাধনাঁর পণে 


“দেওয়ার জন্য এক একটি আইনানুগ বিরোধী দল স্বীকার করিয়া লইয়া 
‘উহার নেতাকে সরকার হইতে ভাত| দান করেন, তেমনি প্রত 
আত্মকল্যাণকামী ব্যক্তি সর্ধবদার জন্য বিরুদ্ধবাদীর প্রতি প্রীতির ভাব 
‘দেখাইয়া তাহাকে তাহার মতামত ব্যক্ত করিবার স্থযোগ দেন এবং 
খীর ও গভীরভাবে তত্সম্বন্ধে চিন্তা করিয়া আত্মশোধন ও আত্ম কর্তব্য 
নিদ্ধারণ করেন। তোমারও যে ভুল হইতে পারে তাহা ভুলিয়া যাইও 
না, তাহা হইলেই আর কখনও কেনি কিছুতে গোল হইবে না। 


নেতা ও নেতৃত্ব 


প্রকৃত নেতা তিনি, যিনি উন্নতশির বনম্পতির মত সমস্ত ঝড়বাঞা, 
'আঘাত-আক্রমণ নিজে মাথা পাতিয়া লইয়া জাতি, সমাজ ও 
অঙষঠান-প্রতিষ্ঠানকে নিরাপদে লক্ষাস্থানে পৌছাইয়া দিতে পারেন। 
এ-জগতে যিনি যত বেশী ঝঞ্ধা-দাপট ও প্রতিকূলতা. সহ করিয়া 
জাতির যত বড় গুরুতর দায্নিত্ভার বহন করিতে পারেন তিনিই 
তত বড় নেতা । ৰ 

নেতার রুতিত্ব ও সাফল্য শুধু অবস্থা ও পরিস্থিতি অনুযায়ী সুন্দর 
সুন্দর কার্ধাপ্রণালী উদ্ভাবন ও কৰ্ম্মাদের মধ্যে সে সমস্ত বন্টন করিয়া 
দিয়া জু্ভাবে কাৰ্ধ্য সম্পাদনের মধ্যে নয়, নেতার প্রকৃত কৃতিত্ব ও 
সাফনা দায়িত্বভার গ্রহণের মত উপযুক্ত কৰ্ম্ম ও নেতা তৈয়ারী মধো। 
নেতা যদিপ্দায়িত গ্রহণের মত উপযুক্ত কর্মী তৈরী করিতে না পারেন, 
তবে কাধ্যপ্ৰণালী যতই স্বন্দর ও সময়োপযোগী হউক না কেন, 
তাহা কখনও সাফলামণ্ডিত হইতে পারে না। উপযুক্ত নেতা, 
উপযুক্ত কর্মী ও লক্ষ্যে পৌছানোর মত উপযুক্ত কার্য্য-প্রণালীর 


নেতা ও নেতৃত্ব - ৯৩, 


একত্র সমাবেশ যেখানে, সেখানেই প্ররুত সাফল্য ও সিদ্ধি লাভ: 
হইয়া থাকে। 
ক কম কী 

নেতা যখন দায়িত্সম্পন্ন উপযুক্ত কৰ্ম্মা গড়িয়া তুলিতে পারেন তখন 
নেতার আসন শূন্য হইলেও কাজের কোন ক্ষতি হয়না; রাবণের 
কপ্তিত মুণ্ড পুনঃ পুনঃ সংযোজিত হওয়ার মত উপযুক্ত কৰ্ম্মী - আসিয়া 
নেতার নেতৃত্বভার গ্রহণ করিয়া সমস্ত কাঁধ্য নেতার মতই সুষ্ঠুভাবে 
পরিচালন করিতে পারে, অন্যথা নেতার অভাবে কর্মীরা মস্তিফ্কহীন 
দেহের মত প্রাণহীন নির্জীব হইয়া পড়ে--সমস্ত আন্দোলন, কাজ বা, 
প্রতিষ্ঠান সেখানেই পণ্ড হইয়া যায় । সেই প্রতিষ্ঠান, আন্দোলন ও কাজই 
কালজয়ী" হইয়া টিকিয়া থাকিতে পারে যাহা অর্থ নয়, উপযুক্ত কৰ্ম্মী 
ও নেতার গৌরবে সর্বদা গৌৱবান্বিত হওয়ার সৌভাগ্য লাভ করে। 
# এ এ 

উপযুক্ত নেতা সমস্ত, কর্তৃত্ব নিজের হাতে রাখিয়া ক্ম্মাদের উপর 
কাজের ভার চাপাইয়া, কর্তার উচ্চাসন হইতে শুধু আদেশ নিৰ্দ্দেশ 
দ্বার! তাহাদিগকে যন্ত্রের মত পরিচালন করেন না, তিনি. কর্মীদের 
সম্মুখে মহান্‌ আদর্শ তুলিয়া ধরিয়া তাহাদের প্রাণে কর্তব্য সাধনের 
উৎসাহ, প্রেরণা ও গভীর দায়িত্ববোধ জাগ্রত করিয়া দেন এবং সঙ্গে 
সঙ্গে প্রত্যেককে নিজ শক্তি সামৰ্থ্যানুযায়ী দীয়িত্ভার অর্পণ ও তাহা 
উদ্যাঁপনের জন্য সুযোগ স্থবিধা ও স্বাধীনতা (প্রত্যেকের দায়িত্বের 
গণ্ডীর ভিতরে) প্রদান করেন। তাহাতে কন্মীর অন্তনিহিত সুপ্ত 
শক্তি জাগ্রত হইয়া উঠে, সে নিজের উৎসাহে অন্তরের প্রেরণায় কৰ্ম্মণ 
সাঁফল্যের জন্য স্বেচ্ছায় সানন্দে আপ্রাণ পরিশ্রম. করে এবং বৃহত্তর 
দায়িত গ্রহণের উপযোগী হয়। অবশ্য কেহ দায়িত্ব ও. স্বাধীনতার 
অপব্যবহার: না করে, স্বেচ্ছাচারী উচ্ছৃঙ্খল না. হইয়া উঠে ততপ্রতি ও; 


৪ জীবন-সাধনার পথে 


সর্বদা সতর্ক দৃষ্টি রাখিতে হইবে। তাহা না হইলে নেতাই তাহার 
দায়িত্ব বিষয়ে উদাসীনতার দোষে দোষী হইবেন। কারণ, অন্তের 
অধিকার, দায়িত্ব বা কর্তবো অযথা হস্তক্ষেপ অথবা অতিরিক্ত 
‘উদাসীনতা উভয়ই কুফল প্রসব করে। 

এ ন * স্* 

সহকন্মাদের নিকট হইতে যদি আন্তরিক সৌহৃদ্য ও সহযোগিতা 
আশা কর, তোমার গুরুতর দায়িত্বভার, দুঃখ, দুশ্চিন্তা ও উদ্বেগের কিছু 
অংশ তাহারাও গ্রহণ করুক_ ইহা যদি ইচ্ছা কর, তবে যোগ্যতা ও 
অধিকার অনুসারে তোমার বিরাট দায়িত্ব কর্তব্য সম্বন্ধে আলোচনা 
করিয়া তাহাদিগকে সে সম্বন্ধে ভাবাইয়া তোল এবং কিছু কিছু তাহাদের 
হাতে ছাড়িয়া দিয়া নির্ভর কর, তাহা হইলেই তাহারা তোমার সহিত 
‘যোগ্যতা অঙ্গুসারে সমান্তরাল ভাবে চিন্তা করিয়া সমান দায়িত্ববোধ ও 
কর্তব্যবুদধি নিয়া কর্মক্ষেত্রে চলিতে পারিবে এবং তুমি যখন যেখানে যেরূপ 
আগ্রহ সহকারে আগাইয়া যাইবে তাহারাও তেমনি আগ্রহ সহকারে 
সানন্দে তোমার সঙ্গে বিনা আহ্বানে প্ৰয়োজনবোধে আগাইয়া যাইবে, 
‘তোমার মত তাহারাও সমস্ত অস্থবিধাকে বরণ করিয়া বীরের মত 
বিপদের সম্মুখে বুক টান করিয়া দাড়াইবে। 
এ সি: ক্ল 

‘ নেতাকে সর্বদা মনে রাখিতে হইবে--গৰ্ক্বোদ্ধত শক্তির স্পন্দিত 
আদেশে মান্গষের শরীর নড়িতে পারে, কিন্তু অন্তর সাড়া দেয় না। 
অন্তর সাড়া দেয় কর্তব্যের ডাকে, দায়িত্বের আহ্বানে, মহান্‌ আদর্শের 
প্রেরণায়, প্রেম-প্রীতি, সমবেদনা ও সহানুভূতির সন্মোহন শক্তিতে । 
অহমিকাপূ্ণ কতৃত্বের সবরের গর্বিত আদেশ কতকগুলি বিচারবুদ্ধি ও 
চিন্তাশক্তিহীন মস্তিদ্ধশৃন্য সাধারণ লোক শুনিতে পারে, যতদিন ক্ষমতা 
হাতে থাকে ততদিন কতকগুলি অসহায়, নিরাশ্রয় অধীনস্থ ব্যক্তি স্ব স্ব 


নেতা ও নেতৃত্ব ৯৫ 


স্বার্থপিদ্ধির জন্য তাহা মানিয়াও চলিতে পারে এবং সাময়িকভাবে, 
তাহাতে কিছু কাঁজও হইতে পারে; কিন্তু তাহাতে কোন স্থায়ী-ফল 
হয় না এবং কোন আত্মমর্ধ্যাদীসম্পন্ন বিচক্ষণ ব্যক্তি, কোন বিচারবুদ্ধি- 
সম্পন্ন শক্তিমান, পুরুষ তাহা কখনও শোনে না, মানিয়াও লয় না। 
তাই ভস্মাচ্ছাদিত আগুনের মত একটা! রুদ্ধ অসন্তোষ, একটা বিরুদ্ধ 
মনোভাব সকলের অন্তরে নিদারুণ আক্ৰোশে গঙ্জন করিতে থাকে এবং 
যখনই সুযোগ পায় তখনই আত্মপ্রকাশ করিয়া বিদ্রোহের হুষ্টি করে।. 
এ এ * ৰ 
এ জগতে হৃদয়ই হৃদয় জয় করে, সমবেদনা সহান্ুভূতিপূৰ্ণ অন্তরই 
অন্তরে সাড়া ও প্রেরণা জাগায়, নিঃস্বার্থ প্ৰেম-গ্ৰীতি-ভালবাসাই 
মানুষের» প্রাণমনের উপর সত্যিকার আধিপত্য স্থাপন করিতে সমর্থ 
হয়। একই লক্ষ্য এবং আদর্শ সাধনার ভিতর দরিয়া জীবন-পথে 


অনুভূতির রাজ্যে যে এক্য ও মিলন, যে মধুর প্রীতির সম্বন্ধ ও সৌহৃদ্য 
স্থাপিত হয়, তাহাই স্থায়ী মিলন, প্রকৃত সমন্ধ ও সৌহৃদ্য । নিজের ও 


সহকর্মীদের প্রাণে সাধনার এই হোমানল প্রজ্জলিত কর, মহান্‌ 


লক্ষা ও আদর্শের বেদীমূলে একে একে দন্ত, অভিমান, অহঙ্কার, কর্তৃত্ব 
প্ৰভুত্ব, নামযশ-প্রতিষ্ঠা-প্রতিপত্তি লাভের দুষ্ট আকাঙ্কা| ও স্বার্থপরতা 
সন্বীর্ণতা প্রভৃতি সব কিছু নিঃশেষে বলি দাও, শিশিক্ষু সেবাপরায়ণ 
ভাব লইয়া কর্তব্য পণে অগ্রসর হও, প্রতি কৰ্ম্মে প্রতি পদক্ষেপে এনী 
নির্দেশ লাভ করিবার জন্য সমস্ত অন্তরকে নিষ্কিঞ্চন করিয়া তদুন্মুখ 
করিয়া ধর-_লক্ষ্য সিদ্ধ হইবে, তোমার জীবনে জীবন লাভ করিয়া 
সমস্ত দেশ ও জাতি নৃতন তেঞ্জে জাগিয়া উঠিধে, তোমার শক্তি ও 
সাহসে শক্তিমান্‌ ও সাহসী হইয়া সকলে সমস্ত বিপদাপদ উপেক্ষা 
করিয়া লক্ষ্যপানে অগ্রসর হইবে, লক্ষ লক্ষ ব্যক্তি তোমারই গৃহীত 
দ্বায়িত্ব ও কর্তব্যকে বরণ করিয়া লইবার জন্য সাগ্রহে আগাইয়া 


৯৬ জীবন-সাধনার পথে 


আসিবে, তোমারই নির্দেশ ও নির্ধারণের জন্য সানন্দে প্রাণ বলি দিতে 
সকলের মধ্যে হুড়াহুড়ি কাড়াকাড়ি পড়িয়া যাইবে ৷ 
= ক ক 

এ জগতে প্রকৃত নেতা হওয়া ও অপরকে পরিচালন করা খুবই 
শক্ত। ভগবত কুপায় যিনি অন্ধকারের মধ্যে আলোর সন্ধান পান, 
প্রজ্ঞালোকে যিনি ভবিষ্যৎ দেখিয়া পথের সন্ধান লাভ ও কর্তব্য নির্ধারণ 
করিতে সমর্থ, তিনিই প্রকৃত নেতা হইবার যোগ্য । ভগবানকে আশ্রয় 
করিয়া যিনি এ জগতে একমাত্র ভগবত্শক্তি ও ভগবন্নির্দেশের উপরই 
নির্ভর করেন, সমস্ত কর্তৃত্ব, প্ৰভুত্ব, ক্ষমতা, প্রতিপত্তি ও নেতৃত্ব 
ভগবচ্চরণে অর্পণ করিয়া নিজেকে যিনি সর্বদা তার সেবক বলিয়া 
অন্গভব করেন, যিনি একমাত্র ভগবানের নিকট হইতেই তার সমস্ত, 
শক্তি, সাহস, উৎসাহ ও প্রেরণা লাভ করিয়া থাকেন, তিনিই প্ৰকৃত 
নেতা ৷ এ জগতে যিনি যত নিরভিমান, নিরকাজ্জ, যিনি যত 
কতৃত্বাভিমানশৃন্য ও আদেশ পালনে তৎপর, ভগবানের ইচ্ছা এবং আদেশ 
অন্তরে অনুভব করিয়া নিজেকে যিনি যত বেশী পরিচালনা করিতে পারেন, 
তিনিই অপরকে তত বেশী আদেশ ও পরিচালনা করিতে সমৰ্থ । নিজের 
উপরে যার যত বেশী আধিপত্য, কর্তবোর আহ্বানে সর্বাগ্রে যিনি 
বিপদের সম্মুখে দাড়াইতে অভ্যস্ত, যিনি যত উদার, নিঃস্বার্থ সেবাপরায়ণ, 
নিভীক, স্বীয় স্থখ-স্বাচ্ছন্দ্য,আরাম-বিরামে যিনি যত উদাসীন ও অপরের 
স্তখ-স্বাচ্ছন্দা-বিধানে যিনি যত তৎপর, সর্বাপেক্ষা গুরুতর দায়িত্ব ও 
কঠোরতর কর্তবাভার বহনে যিনি যত অগ্রণী, অপরকে নিরাপদ রাখিয়া 
নিজেকে বিপদে *ফেলিতে যিনি যত উদ্যোগী, অপরের হ্বদয়াসনের 
উপর তিনি তত প্রাধান্য লাভ.করিতে পারেন। এ জগতে তিনিই 
খাটি নেত। "ও পরিচালক, যিনি উদ্দেশ্য সাধনের জন্য সৰ্ব্বদা অকুণ্ঠচিত্তে 
তিলে ছিলে আত্মদান- করিতে প্রস্তত। স্বতরাং ষদি প্রকৃত নেতা, 


আত্মরক্ষা ৯9 
হইতে চাণ্ড তবে সর্বাগ্রে আপনার নেতৃত্বভার আপনি গ্রহণ কর, 
অন্য কাহারো দিকে না তাকাইয়া, অপর কাহারও উপর নির্ভর না 
করিয়া, একমাত্র ভগবানকে স্মরণ ও সহায় করিয়া উদ্দেশ্য সাধনের 
জন্য মৃত্যুপণ পূৰ্ব্বক তাহার পতাকা হস্তে সাহস সহকারে আগাইয়া 
যাইয়া জাতি ও সমাজের পুরোভাগে দাড়াও । কেহ যদি পিছনে ন) 
আসে, তবে তুমি একাই আগাইয়া যাও, কেহ যদি সাড়া না দেয়, 
তবে তুমি একাই তোমার অন্তরের আহ্বানে সাড়া দাও, অন্ধকারে 
যদি পথ না দেখ, তবে বিবেকের আলো জালাইয়া লও, তাহা হইলেই 
জাতি, সমাজ ও প্রতিষ্ঠান তোমায় বরণ করিয়া লইবে, সকলে অগ্রণী 
হইয়া হৃদয়ের অর্ঘ্য দিয়া নেতার আসনে তোমাকে প্রতিষ্ঠা করিবে | 

ও শম্‌ 


এ 


আত্মরক্ষা 


এ জগতে শক্তিহীন দূর্বল, আত্মরক্ষায় নিশ্চেষ্ট ও উদাসীন যে, শত 
শত রক্ষক, সহস্ৰ সহস্ৰ রক্ষাকবচও তাহাকে রক্ষা করিতে পারে না 
(যদি না সে নিজে শক্তি সঞ্চয় করিয়া আত্মরক্ষায় উদ্যোগী হয় )। 
মানুষ যদি নিজের শক্তিতে উঠিয়া দাড়াইতে না পারে, তবে অপরে 
তাহাকে দাড় করাইয়া রাখিতে পারে কত সময়? স্বতরাং কোনও 
ব্যক্তি, সমাজ বা মানবরসম্টিকে যদি অন্তায় অত্যাচারের কবল হইতে 
আত্মরক্ষা করিতে হয়, তবে প্রথমেই চাই শক্তি-চচ্চা ও শক্তির 
অনুশীলন দ্বারা প্রত্যেকের যথোপযোগী শারীরিক, মানসিক, নৈতিক 
ও আধ্যাত্মিক শক্তি অঞ্জনের ব্যবস্থা ; তারপর চাই সকলের প্রাণে 

৭ 


৯৮ জীবন-সাধনার পথে 


গভীর আত্মবিশ্বাস এবং অত্যাচার উৎপীড়নের প্রতিরোধ ও প্রতিকার 
কল্পে সঙ্ঘবদ্ধভাবে কৌশল সহকারে শক্তি প্রয়োগের দুৰ্জ্জয় সাহস ও 
উদদগ্র আকাজ্ষা। মানুষ যতই সবল, শক্তিমান হউক না কেন, সে যদি 
নির্ভীক, সাহসী ও কৌশলপরায়ণ না হয়, তবে তাহার শক্তিণামর্থ্য 
প্রয়োজনের ক্ষেত্রে বিশেষ কোন কাজে লাগে না। তাই শক্তি- 
অৰ্জ্জনের সঙ্গে সঙ্গে শক্তি প্রয়োগের সাহস ও আগ্রহ জাগ্রত করিয়! 
দিয়া উপযুক্ত রক্ষক ও রক্ষাকবচের ব্যবস্থা করতঃ অত্যাচারীর কবল 
হইতে অত্যাচারিতের আত্মরক্ষার বন্দোবস্ত করিতে হইবে । 

এখানে একটা, কথা সকলকে খুব ভালভাবে জানিয়া রাখিতে 
হইবে যে, মানুষ নিজেই নিজের রক্ষক, অপরে তাহাকে বক্ষা করিতে 
পারে না, পারে শুধু সাহায্য করিতে । মানুষ যদি ভগবাতনর উপর 
নির্ভর করিয়া আত্মশক্তিতে শক্তিমান, আত্মবিশ্বাসবলে বলীয়ান্‌ হইয়া 
নির্ভীকভাবে আত্মরক্ষার্থ দণ্ডায়মান হয়, জীবন দিব তবু অত্যাচারীর 
নিকট আত্মসমর্পণ করিব না_-এইরূপ দৃঢ়সঙ্কর গ্রহণ করিয়! অন্যায় 
অত্যাচারের বিরুদ্ধে মরিয়া হইয়া সংগ্রাম চালায়, তবে তাহাকে কেহ 
ধ্বংস করিতে পারে না। আর সে যদি ভগবানকে বিস্মৃত হইয়া, 
আত্মশক্তিতে আস্থা হারাইয়া, দুৰ্বলতা, ভীরুতা ও কাপুরুষতাকে 
আশ্রয় করিয়া আত্মরক্ষায় সম্পূর্ণ নিশ্চেষ্ট ও উদাসীন থাকে, তবে এ 
জগতে এমন কোন শক্তি নাই, যাহা তাহাকে রক্ষা করিতে সমর্থ হয়। 
অত্যাচারী ছুষ্টদৰ্বত্তের প্রকৃতপক্ষে কোন দোষ নাই; কারণ স্বভাব- 
দুৰ্ব্ু.ত্ত যে, স্থযোগ সুবিধা পাইলে সে অত্যাচার উৎপীড়ন করিবেই, 
ইহা তাহার স্বভার--প্রকৃতি কিন্তু আমরা দুৰ্ব্বল ভীরু কাপুরুষ সাজিয়া 
আত্মরক্ষায় নিশ্চেষ্ট ও উদাসীন থাকিয়া তাহাকে সে সুযোগ স্থবিধা 
দিব কেন? এ জগতে সাহস ও পৌরুষহীন ক্লীব নপুংসকের নিশ্চেষ্টতা 
ও কাপুকুঘতাই অত্যাচারী দুষ্টদুর্বক, ত্তের অন্তরে অত্যাচারের স্পৃহা ও 


আত্মরক্ষ। ৯৯ 


সাহস জাগ্রত করিয়া তাহাদিগকে নিকটে ডাকিয়া আনে, দুৰ্ব্বলতা 
ভীরুতাকে প্রশ্রয় দিয়া অত্যাচারীর নিকট আত্মসমর্পণ করিয়া 
নিজেদের উপর অত্যাচার উৎপীড়নের সুযোগ দেয়। পক্ষান্তরে, 
নির্ভীক শক্তিমান পুরুষের অমিত তেজ, ছুর্দিমনীয় শৌধ্যবীৰ্ষ্য, বিক্রম- 
পরাক্রম ও সাহসই দুর্বৃত্তের প্রাণে ভীতির সঞ্চার করিয়া পলায়নে 
বাধা করে। দুষ্টদুর্কত্ত যদি বুঝিতে পারে যে, সামান্য একটু আঘাত 
আক্রমণেই ফেরুপালের মত সকলে পলায়ন করিবে, তবে তাহারা 
তাহা না করিবে কেন? আর তাহারা যদি মনেপ্রাণে জানে যে, 
আঘাত বা অত্যাচার উৎপীড়ন করিলে তাহা অন্ততঃ দশগুণ প্রতিঘাত 
নিয়া ফিরিয়া আসিবে, তবে তাহারা তাহা করিতে যাইবে কিসের 
আশায়? মানুষের অন্তনিহিত স্বাভাবিক দুর্বলতা, ভীরুতা, কাপুরুষতা 
ও নিশ্চেষ্টতাই অপরকে তাহার উপর অত্যাচারে প্ররোচিত করে । 
ভয়কে অন্তরে স্থান দিলে, অত্যাচারীর নিকট আত্মসমর্পণ করিলেই 
অত্যাচারের মাত্রা বুদ্ধি পায়, আর তেজবীধ্য বিক্রম পরাক্রম প্রদর্শন 
করিলেই অত্যাচারীর প্রাণে ভীতির সঞ্চার হয়; স্থতরাং আজিকার 
এই ঘোর দুঃসময়ে মাজ্ষের ঘুমন্ত পৌরুষ ও সুপ্ত বীৰ্্যকে আবার 
জাগ্রত করিয়া তুলিতে হইবে, স্থপ্ত সাহস ও শৌধ্যকে আত্মরক্ষার 
কাজে নিয়োগ করিয়া প্রকৃত জীবনের পরিচয় দিতে হইবে। এস 
অত্যাচারিত, নীপীড়িত, লাঞ্ছিত, অপমানিত, ধৰ্ম্মান্তৱিত, হৃতমৰ্ব্বস্ব 
নরনারী ! এস, যুগাচার্য্যের অভয় চরণে আশ্রয় গ্রহণ করিয়া অভীঃ মন্ত্রে 
দীক্ষা লও, শক্তি-সাধনায় আত্মনিয়োগ করিয়া নৃতন তেজোদীপ্ত 
ভাস্বর জীবন লাভ কর। ওঁ দেখ, উপবিষ্ট মহানাচাধ্য, মহাশক্তির 
প্রতীক শাণিত সুদীর্ঘ ত্ৰিশূল হস্তে তোমাদিগকে বরাভয় দানের জন্য 
অপেক্ষা করিতেছেন, ওঁ শুন, কম্বুকণ্ঠে তিনি নবযুগের মহামুক্তি ও 
শক্তি-মন্ত্র উদগাঁন করিয়া তোমাদিগকে আশ্বাস দিতেছেন__ 


১০০ জীবন-সাঁধনার পথে 


“ছুর্ধলতা, ভীরুতা, কাপুরুষতাই মহাপাপ; বীরত্ব, পুৰুষত্ব 
মনুষ্যত্ব ও মুমুক্ষুত্ই মহাপুণ্য।” তোমরা আজ দুৰ্ব্বলতা-ভীকুতা- 
কাপুক্রবতারূপ মহাপাপ পরিত্যাগ করিয়া বীরত্ব পুৰুষত্বন্ধপ মহাপুণ্যকে 
জীবনে বরণ করিয়া লও, আত্মরক্ষার সদট সঙ্কল্প লইয়া সকলে সজ্ববদ্ধ- 
ভাবে অন্ার-অত্যাচারের বিরুদ্ধে দণ্ডায়মান হও, স্বয়ং ভগবান 
তোমাদিগকে সাহায্য করিবেন।” ও শান্তি: ! শান্তি: ৷) শান্তি: !!! 
হরি ওঁ 


০ 


১ ৷ স্থধ্যোদয়ের পূৰ্ব্বে অতি প্রত্যুষে শয্যাত্যাগ করিবে। ইহাতে 
শরীর-মন সুস্থ ও উৎফুল্ল থাকে, দৈনন্দিন কর্তব্য সম্পাদনে অধিকতর 
সময়, শক্তি ও উৎসাহ পাওয়া যায়। 

২। শরীরের অবস্থানুসারে প্রত্যেকেরই নিয়মিত ভাবে কিছু সময় 
ব্যায়াম (খালি হাতে বা যন্বাদি সহ ব্যায়াম, আসন, ভ্রমণ, দ্রুত 
ভ্রমণাদি) ও পরিএ্রমজনক কাজ অবশ্য কর্তব্য | 

৩। প্রতিদিন রাত্রিতে শয্যাগ্রহণ ও প্রত্যুষে শয্যাত্যাগের সময় 
নিয়মিতভাবে ভগবচ্চিন্তা ও উপাসনা করিবে। 

৪1 সুবিধা হইলে সকালে সন্ধ্যায় অথবা দিনরাত্রির মধ্যে যে 
কোন একটা নির্দিষ্ট সময় নিয়মিতভাবে কিছুক্ষণ নির্দিষ্ট আসনে বসিয়! 


ভগবছুপাসনা (ধ্যান, জপ, পুজাপ্রার্থনা, সন্ধাবননাদি ) করা একান্ত 
আবশ্যক । 

ইহাতে বুদ্ধি নির্শল ও প্রখর, দেহমন পবিত্র ও সবল হয় এবং মনের 
দুঢতা ও একাগ্রতা বৃদ্ধি পায়। 


দিনচৰধ্যা ১০১ 


৫ । প্রতিদিন কিছু সময় (অন্ততঃ তিরিশ মিনিট ) নিয়মিতভাবে 
শাস্ত ( শ্ৰীমঙ্তগবদ্গীতা, শ্ৰীমভাগবত, উপনিষদ, চণ্ডী, রামায়ণ, মহাভারত 
প্রভৃতি গ্নষি-প্রণীত শান্র-গ্রন্থ ) ও জীব-গঠনের সহায়ক মহাপুরুষদের 
জীবনী ও ধর্মগ্রন্থাদি পাঠ করিবে। 

ইহাতে মন দ্বন্বসংঘৰ্ষপূৰ্ণ ব্যবহারিক জগতের উর্দ্ধে মহাশান্তিময় 
রাজ্যে বিচরণ করিতে সমর্থ হইবে। 

৬। দিনের মধ্যে কিছু সময় সত্সঙ্গ, সদালোচনা, সদনুষ্ঠান ও 
সৎচিন্তা করিবে । 

ইহাতে সদ্ভাৱ ও সৎসংস্কার বৃদ্ধি এবং কুভাঁব, কুপ্রবৃত্তি ও 
কুসংক্কারাদি হ্রাস পাইবে । 

৭। প্রতিদিনের কার্ধা প্রতিদিন সম্পন্ন করিবে, কোন কিছু 
পরবর্তী দিনের জন্য ফেলিয়া রাঁখিবে না। 

৮। কখনও কোন প্রকার নেশা বা কু-অভ্যাসের দাস হইবে না; 
কোন প্রকার মানসিক চঞ্চলতা ও উচ্ছৃঙ্খলতাকে কখন প্রশ্রয় দিবে না। 

৯ | কখনও বৃথা সময় নষ্ট করিবে না। সৰ্ব্বদা সময় ও শক্তির 
সদ্বাবহার করিবে । 

১০। শরীর মন দুৰ্ব্বল, নিস্তেজ ও নিরুৎসাহ হয় এমন কোন 
চিন্তাভাবনা, কাজ বা আলোচনা কখনও করিবে না। 

১১। শক্তি ও ক্ষমতার অপচয় ও অপব্যবহার করিবে না। 

১২। রাত্রে শয়ন করিবার পূর্বের প্রতিদিনের কাজকৰ্ম্ম, আচরণ- 
ব্যবহার প্রভৃতি বিচার বিশ্লেষণ করিয়া দোষ-ত্রটি সংশোধনের ব্যবস্থা 
এবং পরবন্তী দিনের করণীয় কার্যাবলী ও তাহা সম্পাদনের উপায় 
সমূহ চিন্তা করিয়া স্থির করিয়া রাখিবে। 

১৩। সর্ধ-প্রকার উদ্বেগ, উৎকঠা ও উত্তেজনার ভাব দূর করিয়া 
শান্তভাবে থাকিতে অভ্যাস করিবে। 


ঢু 


১০২ জীবন-সাধনার পথে 

১৪। অন্যায় বা অনর্থক বাদবিতণ্ডা যথাসম্ভব পরিহার করিয়া 
চলিবে ৷ 

১৫। সকলের সহিত সাব রক্ষা করিয়া চলিতে অভ্যস্ত হইবে। 
১৬ | অপরের উপর বাগ না করিয়া প্রয়োজন হইলে নিজের 
উপর রাগ করিবে, অপরের দোষ-ক্ৰটি-দুৰ্বলতাবর প্রতি দৃষ্টি না রাখিয়া 
নিজের দোয-ক্রটি-দুর্বলতার প্রতি দৃষ্টি রাখিবে। তাহা হইলেই প্রকৃত 
কল্যাণ হইবে। 

১৭। যাহাতে রিপু ইন্দ্িয়ের উত্তেজনা, কুভাব ও কুপ্রবৃত্তি 
জাগ্রত হয় তাহা সর্ববতোভাবে পরিত্যাগ করিবে। 

১৮। যতদূর সম্ভব সংযম, শৌচ ও সদাচার পালন, নির্দিষ্ট সময়ে 
শরীরের পুষ্টিসাধক খাদ্য পরিমাণ মত আহার, নির্দিষ্ট সয়ে পরিমিত 
নিদ্রা (খুব কমও নয় খুব বেশীও নয়), পরিন্কার-পরিচ্ছন্ অনাড়ন্বর 
পৌষাকপরিচ্ছদ ব্যবহার, সকলের সহিত হাসিমুখে সৌজন্পূর্ণ আলাপ 
ও আচরণ, নির্দিষ্ট সময়ে নিদিষ্ট কর্তব্য সম্পাদন, মানপিক হ্থিৰ্য্য ও 
সন্ভোষাদি জীবন-গঠন ও দীৰ্ঘায়ু লাভের পক্ষে সহায়ক । 

১৯। জীবনের যে কোন ক্ষেত্রে উন্নতি সাধনে অভিলাষী ব্যক্তির 
পক্ষে সময়ান্গবন্তিতা ও নিয়মান্গবত্তিতা নিতান্ত অপরিহার্য | 


২০ | ওদ্ধত্য ও অশিষ্টতাঁকে সর্ধপ্রযত্রে পরিহার করিবে। 
ইহারা মানুষের সদ্গুণরাশিই শুধুই নষ্ট করে না, সংশিক্ষা গ্রহণের 
সুযোগ হইতেও মানুষকে বঞ্চিত করে। 

শারীরিক ও মানসিক স্বাস্থ্য ও শক্তি লীভাকাঙ্মী, চরিত্রোন্নয়ন 
ও জীবনের উৎকর্ষতা সাধনে অভিলাষী, দীৰ্ঘায়ু ও শান্তিকামী 
প্রত্যেকে উপরি উক্ত নিয়মাবলী পালন করিয়া চলিলে উপকার লাভ 
করিবেন। সমস্ত জীবন ধরিয়া যদি একটি মাত্র নীতি ও নিয়মও 
অনুসরণ করিয়া চলা যায় তবে তাহাতেও যথেষ্ট শান্তি, শক্তি ও উন্নতি 
লাভ করা যায়। 


আন্তবর্ণণী 


(5) 
কে বলিয়াছে বা অভিযোগ করিয়াছে তাহা জিজ্ঞাস] করিও না, 
কী বলিয়াছে ও কেন বলিয়াছে, কী অভিযোগ করিয়াছে ও কেন 
করিয়াছে তাহাই জিজ্ঞাসা কর, জানিয়া লও । 
(২) 
মুষ্টি বা যঠি উদ্ধত করিয়া কাহারও রসনা স্তব্ধ করা যায় নাঃ 
বরং তাহাতে আরও মুখর হইয়া উঠে। 
রা (<) 
আত্মকল্যাণকামী ব্যক্তি কেহ কিছু বলিলে হঠাৎ উত্তেজিত হইয়া 
তাহাকে শাসন করিতে উদ্যত হয় না; বরং কী বলিতেছে এবং, 
কেন বলিতেছে তাহা জানিয়া লইয়া সংযত ও সাবধান হয় যাহাতে 
কেহ আর কিছু বলিতে বা অভিযোগ করিতে না পারে। 
(৪) 
অভিযোগের কারণ নিরসনই লোকের মুখর রসনা স্তন্ধ করার 
অমোঘ উপায় । 
(৫) 
দৌঁষ-ক্রটি-দূর্বলতাকে আড়াল করিয়া রাখিতে চেষ্টা করিলেই 
তাহা আড়ালে থাকে না, এক সময় না এক সময় তাহা বাহির 
হইয়া পড়েই । y 
(৬) 
অপরাধকে ঢাকিয়া রাখিয়া বড় বা প্রশংসাভাজন হওয়া যায় 
না, সংশোধন করিয়াই বড় হইতে ও প্রশংসা অৰ্জ্জন করিতে হয়। 


১০৪ জীবন-সাধনার পথে 
(5) 
অভিযোগকারী মাত্রই তোমার শত্ৰু নয়, বরং সে-ই তোমার 
অকৃত্রিম বন্ধু_-একমাত্র হিতৈষী ও আপনার জন। কারণ সে তোমার 
দোষ-ক্রুটি-ছূ্বলতার প্রতি অঙ্গুলি নির্দেশ করিয়া আত্মশোধন ও 
আত্মোন্নতির সাহায্য করে। 
(৮) 
যোগাতার পরিচয় দানই অযোগ্যতার অপবাদের প্রকৃত জবাব। 
কশ্মক্ষেত্রে__দায়িত্ব উদ্যাপনে যোগ্যতার পরিচয় দাও, অযোগ্যতার 
অপবাদ আপনিই মুছিয়া যাইবে । 
(৯) 
জানিয়া বুঝিয়া ও জেদ করিয়া গায়ের জোরে অন্যায় করার কোন 
পৌরুষ নাই। বরং উহা চরম কাপুরুষতার পরিচায়ক এবং 
ধ্বংসেরই কাঁরণ। 
(6১০) 
অদধা, সেবা, শিষ্টাচার, নম্-মধুর ব্যবহার ও আহ্থগত্য দ্বারা মহতের 
নিকট হইতে শিক্ষা গ্রহণ কর, জীবন ধন্য হইবে, সকলের প্রশংসা ও 
অঞ্জন করিতে পারিবে । 
(১১) 
সততা ও চরিত্রবন্তাই জীবনের ভূষণ। সততা ও চরিত্রবত্তাই 
শক্তি ও সম্পদের উৎ্স। সুতরাং সৰ্ব্ব প্রযত্বে ইহার অনুশীলন কর । 
ৰ (১২) 
আমার কিছু জানিবার, বুঝিবার ও শিক্ষা করিবার নাই_ 
ইহা শুধু আহাম্মকেই ভাবিতে পারে; অন্ত কেহ নহে । 


পৰিশিউ 
০ 
প্রাথনার নিয়ম 


সত্ব-রজন্তযো গুণভেদে মানুষের মধ্যে পশুত্ব, মনুষ্যত্ব ও দেবত্ব 
আছে। পশ্ুত্বকে নিজ্জিত করিয়া মনুষ্যত্বের উদ্বোধন এবং ধীরে ধীরে 
তাহাকে বিকশিত করিয়া দেবত্বে রূপান্তরিত করায়ই জীবনের 
সাৰ্থকতা ৷ এইজন্য মাহুষমাত্রেরই সদ্গুরুর নিকট হইতে দীক্ষা গ্রহণান্তে 
প্রতিদিন নিয়মিতভাবে কিছু সময় ধ্যানজপ, পুজাপাঠ, প্রার্থনা 
করা নিতান্ত প্রয়োজন ৷ তাহাতে মালিন্য, চঞ্চলতা ও চিন্তবিক্ষেপ 
দূর হইয়া চিত্ত ক্ৰমশঃ শুদ্ধ, শান্ত) স্থির ও নিৰ্ম্মল হইবে, মন 
আঁবিলতা-পদ্থিলতা-উদ্বেগ-উতৎকণ্ঠামুক্ত হইয়া সবল, সতেজ ও একাগ্র 
হইয়া উঠিবে। তখন নিশ্মল দর্পণে প্রতিফলিত প্রতিবিশ্বের মত 
সদ্ভাবসমূহ ধারণা ও আয়ত্ত করা সহজ হইবে। 

প্রতিদিন অতি প্রত্যুষে ও সন্ধ্যাকালে নিজ্জনে কুশাসন বা কম্বলাসন 
‘পাতিয়া তদুপরি পদ্মাসন করিয়া বসিয়া প্রথমে সদ্গুরু আচার্ষ্যের 
দিব্মৃষ্ি ধ্যান ও নামজপ করিবে। তৎপর প্রাত:কালে শ্ীতরীগুরু- 
বন্দনা” ও “গুৰু-প্ৰণাম-মন্ত্ৰ’ পাঠপূর্বক প্রণাম করিয়া শান্তি পাঠান্তে 
“আত্ম-কল্যাণ” ও “শক্তি-প্রার্থনা”-মন্ত্র পাঠ করিবে। সন্ধ্যাকালে 
ধ্যানান্তে “ঈশ্বর-স্ততি” ও *গুরু-প্রণাম-মপ্র” পাঠান্তে প্রার্থনা করিবে। 

ছাত্রছাত্রিগণ প্রাতঃকাল ও রাত্রিতে পাঠারস্তের সময় প্রথমে 
.জৌড়াসন করিয়া বসিয়া (বাম পায়ের উপর ডান পা রাখিয়া সম্মুখের 
দিকে তাকাইয়া মেরুদণ্ড সোজা করিয়া বসা) শান্তিঃ-মন্ত্ৰ পাঠপূৰ্ব্বক 
“আত্মকল্যাণ” ও “শক্তি-প্রার্থনা” পাঠ করিয়া “মনোযোগ ও স্মৃতি- 
শক্তি” বুদ্ধির প্রার্থনা করিবে। ইহাতে চঞ্চল ও বিক্ষিপ্ত মন শান্ত, স্থির ও 
একাগ্র হইয়া পাঠে নিবিষ্ট হইবে এবং ধীরে ধীরে ধারণা ও স্মৃতিশক্তি 
বৃদ্ধি পাইবে। অধ্যয়নও সাধনা । কাজেই বাজে কথা না বলিয়া 


(খ) 


এইভাবে প্রার্থনান্তে নিবিষ্টচিন্তে অধ্যয়ন করিলে প্রার্থনার উপকারিতা 
উপলব্ধি করা যাইবে । এতদ্বাতীত, রাত্রে শুইবার সময় বিছানায় 
বসিয়া “আত্মকল্যাণ” ও “শক্তি-প্রার্থনীর” পর “গুরু-প্রণাম-মন্ত্র” ও 
ঈশ্বর-স্তুতি” পাঠান্তে শয়ন করা কর্তব্য। যে পর্য্যন্ত ঘুম না আসিবে 
সেই পৰ্য্যন্ত আচার্য্যের তেজোব্যঞ্চক দিব্যযৃত্তি চিন্তা করিবে। 
তাহাতে স্থনিদ্ৰা হইবে ও দুঃস্বপ্ন দেখা বন্ধ হইয়া যাইবে। যাহাদের 
প্রাতঃকালে ও সন্ধ্যায় প্রার্থনা করার স্থযোগ হয় না তাহার! রাত্রে 
শুইবার সময় ও প্রাতঃকালে ঘুম হইতে উঠিবার সময় বিছানায় 
বসিয়াও এই প্রার্থনা করিতে পারেন । 


প্রার্থনা 
শান্তিঃ-মন্ত্র 
 পূর্ণমদঃ পূর্ণমিদং পূর্ণাৎ পু্ণমূদচ্যতে। 
পূৰ্ণস্য পূৰ্ণমাদায় পূৰ্ণমেবাবশিয়াতে ॥ 
ওঁ শান্তি! শান্তিঃ!! শাস্তিঃ | 
শ্ীত্রীগুরু-বন্দন। 

(১) (২) 
ভব-সাগর-তারণ-কারণ হে, হৃদি-কন্দর-তামস-ভাস্কর হে, 
রবি-নন্দন-বন্ধন-খণ্ডন হে! তুমি বিষ্ণু প্ৰজাপতি শঙ্কর হে! 
শরণাগত কিঙ্কর ভীতমনে, পরব্ৰহ্ম পরাৎপর বেদভণে, 
গুরুদেব দয়া কর'দীনজনে ॥ গুরুদেব দয়া কর দীনজনে ॥ 


* সঙ্ঘ হইতে সর্বসাধারণকে দীক্ষা এবং ছাত্রছাত্রীদিগকে শক্তি- 
সাধন-মন্ত্র ও সাধনা দেওয়ার ব্যবস্থা আছে। এসদ্বন্ধে প্রয়োজনমত 
পত্রালাপ করা যাইতে পারে । 


(৩ 
মন-বারণ-শাসন-অঙ্কুশ হে, 
নরত্রাণ তরে হরি চাক্ষুষ হে! 
গুণগান-পরায়ণ দেবগণে, 
গুরুদেব দয়া কর দীনজনে ॥ 

(৪) 

তব নাম সদা শুভ-সাধক হে, 
পতিতাধম-মানব-পাবক হে! 
মহিমা তব গোচর শুদ্ধমনে, 
গুরুদেব দয়া কর দীনজনে ৷৷ 

(৫) 
কুলকুগুলিনী-ঘুম-ভগ্তক হে 
হদি-গ্রন্থি--বিদীরণ-কারক হে! 
মম মানস চঞ্চল রাত্রিদিনে, 
গুরুদেব দয়া কর দীনজনে ॥ 


(গ) 


(৬) 
বিপুস্দন মঙ্গল-নায়ক হে, 
স্খ-শান্তি-বরাভয়-দায়ক হে! 
ত্রয় তাপ হরে তব নাম গুণে, 
গুরুদেব দয়া কর দীনজনে ॥ 

$5)) 
অভিমান-প্রভাব-বিমর্দিক হে, 
গতিহীন জনে তুমি রক্ষক হে! 
চিত শঙ্কিত বঞ্চিত ভক্তিধনে 
গুরুদেব দয়া কর দীনজনে। 

(৮) 
জয় সদ্গুরু ঈশ্বর-প্রাপক হে, 
ভবরোগ-বিকার-বিনাশক হে! 
মন যেন বহে তব শ্রীচরণে, 
গুরুদেব দয়া কর দীনজনে ৷৷ 


শ্রীপ্রীগুরু-প্রণাম-মন্ত্র ॥ 


ওঁ অজ্ঞানতিমিরান্ধস্ত জ্ঞানাগুন-শলাকয়া। 
চক্ষরুত্নীলিতং যেন তষ্্মৈ শরীগুরবে নমঃ ॥ 

মন্ত্র সত্যং পূজা সত্যং সত্যং দেব নিরঞ্জনঃ | 
গুরোর্বাকাং সদা সত্যং সত্যমেব পরং পদম্‌ ॥ 
অখণ্ডমণ্ডলাকারং ব্যাপ্তং যেন চরাচরমূ। 
তদপদং দৰ্শিতং যেন তন্মৈ শ্ৰীগুৱবে নমঃ ৷৷ 


(ঘ) 


পিতৃমাত্স্বহ্ৃদ্ন্ধ বিদ্যাতীৰ্থানি দেবতা ৷ 

নু তুলাং গুরুণা শীদ্ৰং স্পৰ্শয়েৎ পরমং পদম্‌ ৷ 

গুরুত্র্ষা গুরুবিষু গুরুর্দেবো! মহেশ্বরঃ। 

গুরুরেব পরং ব্রহ্ম তস্মৈ শ্ৰীগুৱৰে নমঃ ॥ 

ধ্যানমূলং গুরোরমূ্তি: পূজামূলং গুরোঃ পদম্‌। 

মন্্মূলং গুরোর্বাক্যং মোক্ষমূলং গুরোঃ রুপা ॥ 

ওঁ ব্ৰহ্মানন্দং পরম স্খদং কেবলং জ্ঞানমূৰ্তিম্‌। 

দ্বন্থাতীতং গগনসদৃশং তব্মহ্যাদিলক্ষাম্‌॥ 

একং নিত্যং বিমলমচলং সৰ্ব্বধী সাক্ষিভূতং। 

ভাবাতীতং ত্ৰিগুণবহিতং সদ্গুরুং তং নমামি ॥ 
তুমেব মাতা চ পিতা তুমেব, ত্বমের বন্ধুশ্চ সখা ত্ুমেব। “ 
তুমেব বিদ্যা ভ্ৰবিণং তুমেব, তুমেৰ সৰ্ব্বং মম দেবদেব ॥ 


আত্মকলনাণ প্রার্থন। 


ও অসতো মা সদগময়, তমসো মা জ্যোতির্গময়। 
মৃত্যোর্মাইমৃতং গময়, আবিরাবীর্স এধি ৷ 
হে পরমেশ্বর ! তুমি আমাকে অসৎ হইতে সৎ-লোকে নিয়া চল, 
অজ্ঞানান্ধকার হইতে জ্ঞানের আলোকে ল 
হইতে রক্ষা করিয়া অমুত-রাজ্যে নিয়া যাও। 
আমার নিকট প্রকাশিত হও । 


ইয়া যাও, মৃত্যুর গ্রাস 
হে স্বপ্রকাশ। তুমি 


| 


(ঙ) 
শক্তি-প্রার্থনা 
ও তেজোইসি তেজো ময়ি ধেহি। 
ও বীধ্যমসি বীধ্যং ময়ি ধেহি। 
ওঁ বলমসি বলং ময়ি ধেহি। 
ওঁ ওজোইসি ওজঃ ময়ি ধেহি। 
ওঁ সহোইসি সহং ময়ি ধেহি। 
ওঁ মন্ত্ুরসি মন্থ্যং ময়ি ধেহি। (যজুব্বেদ ) 
হে পরমেশ্বর! তুমি তেজন্বরূপ, আমাকে তেজ দান কর। তুমি 
বীর্যান্বরূপ, আমাকে বীধ্য দান কর। তুমি অনন্ত শক্তির মূর্ত বিগ্রহ, 
আমাক্ষে শক্তি দান কর। তুমি অফুরন্ত ওজঃস্বৱূপ, আমাকে ওজঃ 
দান কর। তুমি সহন-শক্তির ঘনীভূত মূৰ্তি, আমাকে সহিষ্ণুতা দান 
কর; তুমি অন্যায়ের প্রতি ক্রোধস্বরূপ দণ্ডদাতা, আমাকে অন্যায়ের 
প্রতি ক্রোধ ও অন্যায় প্রতিরোধের শক্তি দাও । 
মঢনাঢষাগ ও স্মৃতিশক্তি বুদ্ধির প্রার্থনা 
ওঁ বাঙ মে মনসি প্রতিষ্ঠিতা, 
মনো মে বাচি প্রতিষ্ঠিতম্‌ ; 
আবিরাবীর্ম এধি ৷ 
বেদস্তা ম আণীস্থঃ ; শ্ৰুতং মে প্রহাসীঃ ৷ 
অনেনাধীতেন অহোরাত্রান্‌ সন্দধামি, 
খতং বদিত্যামি, সত্যং বদিষ্যামি, 
তন্মামবতু, তদক্তারমবতু ৷ 
অবতু মাম্‌, অবতু বক্তারমবতু বক্তারম্‌ ॥ 
ওঁ শান্তিঃ! শান্তি || শান্তিও |! 


(চ) 

হে ভগবন্! আমার বাক্য মনে এবং মন বাক্যে প্রতিষ্ঠিত হউক ৷ 
(অর্থাৎ আমি যখন যাহা অধ্যয়ন করি তাহা যেন অর্থ ও তাৎপর্ধ্য 
সহ আমার মনে মুদ্রিত হইয়া যার এবং অধ্যয়ন কালে আমার মন যেন 
অধ্যয়ন বিষয়ে নিবিষ্ট থাকে, অন্য কোন বিষয় চিন্তা না করে। ) 
হে প্রকাশ-্ববূপ পরমেশ্বর! তুমি আমার নিকট আত্মপ্রকাশ কর। 
হে আমার বাক্য ও মন! তোমরা উভয়ে বেদার্থ আনয়নে সমর্থ হও 
(বেদার্থ অনুধাবনের উপযোগী হও)। শ্রুত বিষয়সমূহ যেন আমি 
ভুলিয়া না যাই। এই অধ্যয়নের দ্বারা আমি দিন ও রাত্রিকে এক 
করিয়া দিব ( অর্থাৎ এক মুহ্র্তও সময় নষ্ট না করিয়া সর্বদা জ্ঞানার্জনে 
নিযুক্ত থাকিব )। আমি সর্বদা উত্তম ও সত্য কথা বলিব। পরমেশ্বর 
আমাকে রক্ষা করুন, আচার্য্যকে রক্ষা করুন; আমার রক্ষা “করুন, 
আচাৰ্ধ্যকে রক্ষা করুন, আচাধ্যকে রক্ষা করুন। 

আচাৰ্য্য ও আমার সর্বপ্রকার দুঃখ ও তাপের শান্তি হউক ৷ 


— 0: 


ঈশ্বর স্তুতি 


ত্বমাদিদেবঃ পুরুষঃ পুরাণঃ 
ত্বমস্ত বিশ্বস্ত পরং নিধানম্‌। 

বেত্তাসি বেছ্ঞ্চ পরঞ্চ ধাম 
ত্বয়া ততং বিশ্বমনন্তরূপ ॥ 

বায়ুর্যমোহগ্রিবরুণঃ শশাঙ্ক 
প্রজাপতিস্ত্ং প্রপিতামহশ্চ 


(ছ) 


নমো নমস্তেহস্ত সহভ্রকৃত্ঃ 
পুনশ্চ ভূয়োহপি নমো নমস্তে ॥ ৩৯ 
নমঃ পুরস্তাদথ পৃষ্ঠতস্তে 
নমোহস্ত তে সৰ্ব্বত এব সৰ্ব্ব । 
অনন্তবীর্ধ্যামিতবিক্রমন্ত্বং 
সৰ্ব্বং সমাপ্পোষি ততোহসি সৰ্ব্বঃ ॥ ৪০ 
পিতাইসি লোকস্ত চরাচরস্ 
ত্বমস্তা পুজ্যশ্চ গুরুর্গরীয়ান্‌। 
ন ত্বং সমোইস্ত্যভ্যধিকঃ কুতোইন্যো 
ৰ লোকত্রয়েইপ্যপ্রতিমপ্রভাব ॥ ৪৩ 
তন্মাৎ প্রণম্য প্রণিধায় কায়ং 
প্রসাদয়ে ত্বামহমীশমীড্যম্‌। 
পিতেব পুত্রস্ত সখেব সখুুঃ 
প্রিয়ঃ প্রিয়ায়ার্হসি দেব সোঢ়,ম্‌ ৷ ৪৪ 
(শ্রীমদ্ভগবদ্গীতা, ১১শ অধ্যায়) 


পুস্তক সঙ্ধন্ধে 


কয়েকখানি প্রসিদ্ধ পত্রিকার অভিমত 


আনন্দবাজার পত্রিকা ৪ ওরা আষাঢ় ১৩৫২ ; ১৭/৬/৪৫ ইং 
ধ্ৰৰ্ম্মপিপাস্থ ব্যক্তিরা পুস্তকখানিতে যথেষ্ট চিন্তার খোরাক 
পাইবেন ৷” 


(জ) 


যুগান্তর £_ ৬ই শ্রাবণ, ১৩৫২ ; ইং ২২1৭।৪৫ 
“গ্রন্থকার মানবের বাঞ্টি ও সমষ্টিগত দৈনন্দিন জীবনে যে 
সমস্ত বাঁধাবিপত্তি, নৈরাশ্য অবসাদ আসিয়া সাধনার পথ রুদ্ধ করিয়া 
দাড়ায়, সেই সকল বিপদাপদ হইতে আত্মরক্ষা করিবার তথ্যপূৰ্ণ 
উপদেশাদি প্রদান করিয়াছেন। ধৰ্ম্মপ্ৰাণ শান্তিকামী পাঠক এই 
গ্রন্থ পাঠে উপকৃত হইবেন।” 
অস্থতবাজার পত্রিকা $_“The seekers of truth will have 
8limpses of light in these well-conceived and thoughtful’ 
essays.” 15th July, 1945 
দেশ £_“্রন্থকার ধৰ্ম্ম সম্বন্ধীয় উপদেশমূলক এই পুস্তক- 
খানিতে উচ্চ চিন্তা, কর্ম্ম-নাধন| ও আদর্শনিষ্ঠার পরিচয় 
প্রদান করিয়াছেন।”? ২৬শে জৈষ্ঠ, ১৩৫২ ; ইং ৯৬1৪৫ 
Hindusthan Standard :- Feb. 97, 1949. 
“The book is particularly suited to the requirements 
of the times. In ‘this book the author has pointed’ 
out the duties and ideals of human life in graceful 
and expressive language and ina spirit of profound 
sympathy. 


The author has drawn our attention to those 
qualities which contribute to the development of true 
humanity. Behind these moral instructions lie deep 
faith and absolute resignation to God. In these back- 
ground he has imbued these dry .and didactic lessons 
with a tone of poetic excellence. It is to be hoped that 
the usefulness of such a book will be appreciated.” 


Amrita Bazar Patrika:—“Tt gave us great Pleasure 
to go through the collection of essays written by a: 


(ঝ) 


man who wields a facile pen and has a few thing of 
value and import to tell ৩. June 8, 1947 


লেখকের অন্যান্য গ্রন্থ সমূহ 


সাধন-বাণী ( মূল্য--*'৭৫) 

দেশ £_১০ই মাঘ, ইং ২৪. ১. ৪৮ £--“.“জাতির মনুত্যত্ 
বিকাশের পক্ষে এগুলি সাহায্য করিবে |” 

আনন্দবাজার পত্রিকা £_ইং ১২. ৪. ৪৮ £--“আলোচ্য গ্রন্থে 
প্রকৃত মনুরীত্ব এবং অধ্যাত্ম-জীবনে প্রতিষ্ঠিত হইবার উপযোগী কতকগুলি 
উপদেশ সন্নিবিষ্ট হইয়াছে। উপদেশগুলি সুন্দর, সরল এবং 
অধ্যাত্ম জনুভূতির আলোকে সেগুলি উজ্জল হইয়া উঠিয়াছে ৷” 
দ্রীন্রীপ্রণবানন্দ-ম্ৃতি চয়ণ ৪ মূল্য_৮০ আনা। 

লেখকের অনবদ্য ভাষা ও দিব্য ভাবান্‌ভূতি শর্শে গ্ন্থথানা অত্যন্ত 
প্রাণবন্ত; মর্শস্পর্শী ও শিক্ষাপ্রদ হইয়াছে। জীবন-গঠনপ্রয়াসী 
প্রত্যেকেই এই গ্রন্থপাঠে নৃতন আলোর সন্ধান পাইবেন । 


শ্রীত্রীযুগাচার্য্য সঙ্গ ও উপদেশীমূত 
স্বাধীন ভারতে নূতন মানুষ ও নবজাতিগঠনের বীর্যবাণী। 


প্রায় ৫০০ পৃষ্ঠায় সম্পূর্ণ ; মূল্য ৩০ | 
জাতি-সংগঠক ও ধর্শ-সংস্থাপক আচাৰ্য্য শ্রীমৎ স্বামী 
প্রণবানন্দজীর ত্যাগ-সংযম-সত্য-বৰহ্মচৰ্য্য ও সেবার স্থমহান্‌ ভিত্তিতে 


৮ 


(ঞ) 

"শক্তিশালী জাতীয় জীবন-গঠন, ছাত্র ও তরুণ সমাজের নৈতিক 
চরিত্রোননয়ন, শারীরিক ও মানসিক শক্তি অৰ্জ্জন, মেধা, প্রতিভা, 
আত্মশক্তি, আত্মবিশ্বাস ও আত্মমধ্যাদাবোধ জাগ্রত করতঃ মনুষ্যত্বের 
পরিপূর্ণ বিকাশ সম্বন্ধে উদ্দীপনাপূর্ণ মহামূল্য উপদেশাবলী সম্বলিত 
অপূর্ব গ্রন্থ । - । 

অমৃতবাজার পত্রিকা £=ইং ৫,১০, ১৯৪৭ It deserves 
.to be widely read for its rich contents. ৰ 


Hindusthan Standard :— 6th June, 1948 


This book, written in a lucid and Powerful style, 
‘carries a message to our young hopefuls of the nation, 
1 which they will do well to heed, if they want to build 


‘@ new nation on the sure foundation of self-confidence. 
‘ and Self respect. 


আনন্দবাজার 'পত্রিক। £- ইং ১৪. ১২. ৪৭ £-_“প্রণবানন্দজীর 
-উপদেশামৃত যেমনি পিক্ষাপ্রদ, তেমনি আচরণের দ্বারাই প্রাণবন্ত 
'হইয়াছে। এই গ্রন্থ পাঠে ভিজ্ঞান্গ পাঠক উপরূত হইবেন ৷” 
দেশ £--১৭ই আশ্বিন, ১৩৫৪ £__“অলৌকিক তপঃশক্তিসম্পন্ন 
মহাপুরুষ প্রণবানন্দজীর উপদেশগুলি পাঠ করিলে মনুত্যত্বের বলিষ্ঠ 
প্রেরণা অন্তরে উদ্দীপ্ত হইয়া উঠে, মন সর্বপ্রকার দৈন্য ও দুর্বলতার 
উর্ধে এক সনাতন সত্যের প্রেরণা লাভ করে। 
। এমন প্রজ্ঞনময় বাণী প্রচারের দ্বারা গ্রন্থকার বর্তমান সমাজের 
অশেষ কল্যাণ-সাধন করিয়াছেন। আমরা এমন পুস্তকের বহুল প্রচার 
(কামলা করি।” _ 


পা পিই 


(টে) 


মনীবীদেৱর দৃষ্টিতে আচার্য্য স্বামী প্রণবানন্দজী 


মুল্য--১॥০ 


ইহাতে--ডঃ শ্যামাপ্রসাদ মুখোপাধ্যায়, ডঃ রমেশ চন্দ্র মজুমদার, 
ডঃ রাধাকুমুদ মুখোপাধ্যায়, ডঃ মহেন্দ্র নাথ সরকার, হীরেন্দ্রনাথ দত্ত 
প্রভৃতি আন্তর্জাতিক খ্যাতি সম্পন্ন মনীষী এবং অন্তান্ প্রসিদ্ধ 
সাহিত্যিক ও কবিগণ মহান্‌ আচাধ্যের অপূৰ্ব্ব অবদান পদ্বন্ধে সারগ্ভ 
প্রবন্ধ লিখিয়াছেন। 

আনন্দবাজার পত্রিক1-_“পুন্তকখানি পাঠে স্বামীজীর ব্যক্তিত্ব ও 
কর্মপ্রতিভার বিস্ময়কর পরিচয় পাওয়া যায়। হিন্দু-সমাজের জন্য স্বামী 
প্রণবাৰ্নাদজী কি ও কতখানি করিয়া গিয়াছেন তাহা জানিবার স্থযোগ 
পাঠকগণ এই গ্রন্থে পাইবেন ৷” ইং ১৩১২1৫৩০১৩৩, 

পাথের £_মূল্য_'৭৫, বাঁধান 

জীবন-পথের প্রকৃতই পাথেয় । যে কোন দেশের যে কোন 
ধর্শের যে কোন শ্রেণীর মানুষই ইহা পাঠে উপকৃত হইবেন । 
শ্রীত্রীপ্রণবানন্দোপদেশ £_মূল্য_০'৫০ নঃ পয়দা | 

আচাৰ্য প্রীম্খ স্বামী প্রণবানন্দজী মহারাজের মহামূল্য 
উপদেশাবলী ৷ মানুষ মাত্রেরই জীবন-সাধনার পথে আলোক- 
বন্তিকা স্বরূপ । 


সজ্বের হিন্দুধর্ম ও জাতীয়তা-মূলক 
_ প্রন্থাবলী_ 


শ্রীমদাচা্যদেবের জীবনী == ৪:০০) বীধানো--৫:০০, 
Prophet of the Age,—( ইংরাজী জীবনী )-_৫:০০, 
শ্রীশ্রীসজ্বগীতা ১'২৫( ্রীন্রীমদাচার্য্যদেবের লিখিত [2 
গাহস্থ্যম্‌-০৫০ ; শ্রীশ্রীমদাচাধ্যদেবের পূজাপদ্ধতি ০:৩৭; 
ব্ৰহ্মচৰধ্যম--০"৫০ ; পাঁথেয়__০+৭৫) সঙ্ঘ-বিষাণ-__-০৫* ; 
প্রতিজ্ঞা--*'৩৭; বারো মাসে তেরো পাবর্বণ -৩‘০০ 8 
প্রণবানন্দ সঙ্গ--৩:৫০; জ্ীঞ্জযুগাচাধ্যসঙ্গ ও উপদেশামৃত-_ 
৩৫০ ; হিন্দু-সংগঠন-মন্ত্র ০:১২ 3 সাধন-বাণী ০৭৫ 
হিন্দুনারীর আদর্শ ও সাধনা__২*০০ ; সদৃগুরু ১:০০; 
এব ভারত__০:৩৭ ; হিন্দুহু সিয়ার__০'২৫; সঙ্ঘনেতার বাণী 
ও নির্দেশ__২০০3  যুগধৰ্ম্ম_০'২৫ ; শ্রীত্রযুগাচাৰ্য্য 
লীলামৃত-সিন্ধু২:০০ ; সঙ্ববাণী-_০*৬২$ প্রীকৃষ্ণ-০'৫০ ; 
্রীস্রীপ্রণবানন্দ লীলাম্মৃতি__৪.০০ ; জ্ীশ্রীআচার্ধ্যদেবের বড় 
ফটো__০'৫০ ; ত্ৰিশূল হাতে ফটো-_০+২৫$ সঙ্ঘ-সঙ্গীত 
চয়নিকা--১০* ; মনীষীদের দৃষ্টিতে আচার্য্য স্বামী প্রণবানন্দ 
_১'৫০; প্রণবানন্দ স্মৃতি-চয়ন--*'৭৫; গুরুমুখী রামায়ণ 
_২"৫০; গুরুমুখী মহাভারত-_৪-০০; দেবদেবী ও তাদের. 
বাহন_-৫"** ; শ্রীত্রীগুরুগীতা_ ২৪০; শিশুদের রামায়ণ 
_০'৫০; শিশুদের মহাভারত-_০'৬২; শিশুদের প্রণবানন্দ 
০1৪০; নারদভক্তিসূত্রম_১:০০; জগদগুরু মহিয়ন্ত্রতি 
--০'২৫; হিন্দুধর্মের মহত্ব ও বৈশিষ্ট্য-_৪-০: Sangha 
Gita— ১:০০; শ্রীমদভগবদগীতা ( গুরুমুখী ভাষ্য )--৩-০০ |, 

[ ডাকব্যয় স্বতন্ত্ৰ ] 


